
MŪSŲ TAUTINIŲ SIEKIMŲ PAGRINDAI 


ABSAŽLLT LN. 1 S 


1. Žmogaus prigimtis ir tautiniai siekimai 


Tarp mūsų yra susidaręs reikšmingas papro- 
tys švęsti tautos šventę, Vasario Šešioliktąją, ir 
tremties sąlygose. Ši šventė primena mums bu- 
vusias laisvės dienas, stiprina mūsų tautinę są- 
monę ir ugdo mūsų tikėjimą į nepriklausomos 
valstybės atstatymą. Yra labai svarbu, kad ti- 
kėjimas į laisvą gyvenimą ir troškimas atkurti 
savo valstybę būtų visados gyvas mumyse. Kol 
mumyse yra laisvės troškimas, tol yra ir vilčių, 
kad mūsų troškimai išsipildys. Gilus tikėjimas 
gimdo mintis ir norus, o norai virsta darbais. 
Jei žlunga tikėjimas, žlunga viskas, nes žmogus, 
kuris niekuo netiki ir nieko netrokšta, nieko ir 
nepasiekia. Juo stipresnis bus mūsų troškimas 
savo valstybę atkurti, juo didesni bus mūsų dar- 
bai ir kovos ryžtas. Ir praeitis ir dabartis rodo, 
kad tautos, kurios trokšta laisvės ir dėl jos ko- 
voja, ją ir pasiekia. Todėl bendrai švenčiama 
mūsų tautos šventė nėra tik istorinio įvykio pa- 
minėjimas, bet jėgų ir ryžto ugdymas kovai dėl 
tautos laisvės. 

Tų jėgų, ryžto ir tikėjimo mums šiandien 
labai reikia. Tremties gyvenimo sąlygos, asme- 
niški mūsų patyrimai ir įvykiai aplink mus žlug- 
do mūsų tikėjimą, ir nevienas mūsų pradeda ma- 
nyti, kad yra atėjęs laikas ir mums pervertinti 
visas vertybes, atmesti senuosius idealus visame 
gyvenime, o ypač mūsų tautiniuose siekimuose. 
Mūsų spaudoje jau pakyla drąsūs balsai, kad ne- 
tinka mums vadintis rezistentais, tremtiniais ar 
net ir lietuviais. Esą, ateina nauji laikai, visa, 
kas pasenę, nyksta ir keičiasi, ir dažnai tai bū- 


na jau supuvę ir menkaverčiai dalykai. Reikia 
prisitaikyti prie naujų sąlygų, kurti naują gyve- 
nimą. Šia prasme galima visai pagrįstai klausti, 
ar ir mūsų tautiniai siekimai nėra pasenę, ar 
mes, užsispirdami atstatyti savo valstybę ir gy- 
venti savo ypatingą gyvenimą, nesame atsilikę 
nuo laiko dvasios, kuri reikalauja naujų kelių pa- 
sirinkimo. 

Iš tikro, laikai keičiasi ir mes keičiamės ir 
turime keistis su jais. Yra tik klausimas, kas 
turi keistis ir kiek turi keistis. Yra dalykų, ku- 
rie gali ir turi keistis, tačiau yra dalykų, kurie 
nesikeičia, lieka visados tie patys. Prie tokių 
nekintamų dalykų priklauso žmogaus prigimtis 
ir jos giliausieji troškimai, tarp kurių yra ir 
mūsų tautiniai siekimai. Žmogus natūraliai nori 
kalbėti savo kalba, susitikti ir draugauti su sa- 
vo dvasiai artimais žmonėmis, kurie turi tuos 
p>čius papročius, dorybes bei idealus, tą pačią 
praciti bei ateities tikslus. Žodžiu, visur žmo- 
gus nori gyventi savo tautinėje bendruomenėje 
ir, kiek jis gali, puoselėti jos kultūrą ir kurti 
jai būdingas vertybes. Tik gyvendamas savo 
tautoje, žmogus gali kurti, nes kūryba, ypač me- 
ninė, yra tam tikras dialogas, reikalaująs žmo- 
nių, kurie šį dialogą suprastų. Be to, kūrybai 
neužtenka atskiro žmogaus siauros individualy- 
bės, bet jis turi būti suaugęs su platesne tikrove, 
iš kurios semtų medžiagos savo nujautimams bei 
intuicijoms. Ši tikrovė prigimtoje tvarkoje yra 
tauta, su kuria Žmogus yra savo dvasia suaugęs, 
pasissvindamas joie šimtmečiais susikristaliza- 
vusias vertybes. Mūsų tad tautinių siekimų pa- 

grindas yra nekintamoji dvasinė žmogaus pri- 
gimtis, o šių siekimų išsiskleidimas tautinės kul- 
tūros pavidalais yra mūsų dvasios giliausių troš- 
kimų regimoji išraiška, rišanti mus su savo tau- 
ta ir tėvų Žeme. 

Šis ryšys su tėvų žeme šiandien yra pasikei- 
tes. Žodis tėvynė neturi mums tremtyje tos pa- 
čios prasmės, kurią jis turėjo, esant mums savo 
žemėje. Savo žemėje mūsų ryšys su tevyne bu- 
vo konkretus ir praktiškas: tai buvo žemė, ku- 
rioje gyvenome, mūsų namai, dirvos, miškai ir 
pievos, kurios dažnai būdavo mūsų nuosavybė. 
Tėvynė reiškė mūsų amatą, įstaigą ar apskritai 
mūsų darbo vietą. Nuo tėvynės gerovės priklau- 
sė ir mūsų gerovė, todėl tėvynės meilė rėmėsi 
mūsų asmeniškais interesais. Mes natūraliai, 
instinktyviai jautėme reikalą ginti savo žemę, 
nes supratome, kad jei tėvynei bus bloga, bus 
bloga ir mums patiems. 


Dabar tremtyje viskas radikaliai yra pasikei- 
tę. Esame toli nuo tėvynės, ir kas metai ji daro- 
si mums tolimesnė. Mūsų medžiaginė gerovė ne- 
priklauso nuo jos, ir visa, kas joje atsitinka, tie- 
siogiai neliečia mūsų. Tam yra neišvengiamos p2- 
sėkos: kadangi tėvynė praktiškai neapsprendžia 
mūsų gyvenimo, ryšiai su ja pamažu darosi vis 
silpnesni, o tuo pačiu silpsta mūsų domėjimasis ja 
ir jos reikalais. Todėl atsitinka, kad Žmonėms, ku- 
riems šie medžiaginiai ryšiai buvo vieninteliai, te- 


vynė ir jos reikalai šiandien pradeda jiems vis ma.- 


žiau ką reikšti ir jų vietą užima šaltumas ir abe- 
jingumas. 

Tačiau medžiaginiai ryšiai nėra vieninteliai, 
rišantieji mus su tėvyne. Juo žmogus yra kul- 
tūringesnis, juo jo dvasia yra labiau išsisklei- 
dusi, juo jo ryšiai su tėvyne yra dvasingesni. 
Tėvynės gamta, žmonės, jų kalba, mąstymo ir 
jutimo būdai, ypač tautos praeitis, tėvų kapai, 
kovos dėl laisvės, tautos iškentėtos ir tebeken- 
čiamos kančios, ateities laisvės viltys ir paga- 
liau tautos dvasios turtai, dainos, literatūra, me- 
nas ir mokslas, visi šie dalykai sudaro mūsų dva- 
sinį ryšį su tėvyne. Šis dvasinis ryšys, kokiame 
laipsnyje jis bebūtų, sudaro mūsų vienintelį ry- 
šį su tėvyne, kurio laikosi visa mūsų tautinė 
egzistencija tremtyje. To dvasinio ryšio veikia- 
mi, senieji mūsų ateiviai sukūrė savo spaudą, 
mokyklas, bažnyčias ir įvairias draugijas ir su- 
aukojo milijonus dolerių Lietuvos reikalams. 
Šio dvasinio ryšio įtakoje vyksta ir naujųjų atei- 
vių visas kultūrinis ir tautinis veikimas bei gy- 
venimas. Jo tvirtumą, tarp daugelio kitų daly- 
kų, liudija ir mūsų susirašinėjimas ir šimtai 
siuntinių likusiems Lietuvoje, negailint nei me- 
džiaginių išteklių ir nevengiant pavojų, kurie 
iš to gali susidaryti. Šis dvasinis ryšys yra ta- 
pęs veiksmingas, tapęs mums šiandien praktiš- 

kas, kai anksčiau buvę praktiškieji yra netekę 
savo reikšmės. 

Ir taip mes prieiname prie senosios išmin- 
ties, kad dvasinis pradas yra lemiantis ne tik vi- 
same gyvenime, bet ir mūsų tautiniuose sieki- 
muose. Todėl žlugdo mūsų tautinę gyvybę visi 
tie, kurie niekina dvasinį pradą mumyse, vadin- 
dami tuos žmones, kurie brangina dvasines ver- 
tybes, abstrakčiais galvotojais, nepraktiškais 
idealistais, nerealiais žmonėmis,  fantastais, 
ypač, jei jie savo jėgas skiria tautinei kultūrai 
ugdyti. Mums turėtų būti bent kartą aišku, kad 
visi šie “nepraktiškieji idealistai“, visi šie “fan- 
tastai'? yra mūsu vienintelė viltis, kad mes trem- 
tyje dar tam tikrą laika kain lietuviai išsilaiky- 
sime, tuo tarpu “vraktiškuose realistuose?' dėti- 
na mažiausiai vilčių. Tuo nenorima neigti me- 
džiaginio prado reikšmės nei asmeniniame gyve- 
nime nei mūsų tautiniuose siekimuose, bet tik 
iškelti tą pavojų, kuris susidaro, kai turtų kro- 
vimas pasidaro vadovaujančioji žmogaus gyve- 
nimo idėja, jo "ideologija", kada visa kita už- 
mirštama ar net niekinama ir viskas vertinama 
tik nagal šią "idėją". Šis nusistatymas ir ši 
“ideologija" vra mūsų asmenybės sunaikinimas 
ir mūsų tautinių siekimų pačiuose pagrinduose 
pakirtimas. 


2. Žmonijos idealai ir mūsu tautiniai siekimai 


Mūsų tad tautinių siekimų pagrindą sudaro 
žmogiškoji prigimtis ir jos giliausieji troškimai. 
Kaip tokie, jie negali nustoti savo prasmės jo- 
kiose gyvenimo aplinkybėse bei pasikeitimuose. 
Todėl tenka pažiūrėti, kokios šiandien yra tos 
aplinkybės, kuriose esame, kokie yra žmonijos 
bendrieji idealai, ir ar jie sutampa su mūsų tau- 
tiniais siekimais, ar jiems prieštarauja. 

Sekant spaudą, žmonių nuotaikas ir atsa- 
kingų valstybės vyrų kalbas, išryškėja, kad 
idealai, dėl kurių sutaria visi žmonės šiapus ge- 
ležinės uždangos, yra laisvė, gerovė ir taika. 
Pirmoje vietoje statoma laisvė, nes žmogus ne- 
nori būti vergas ir kitų prievartaujamas, bet no- 
ri laisvai išskleisti savo kūrybines galias ir iš- 
naudoti jam gyvenimo teikiamas galimybes, kiek 
tai nesipriešina kitų laisvei. Kadangi tai gali- 
ma pasiekti tik savo tautoje, todėl visi trokšta 
ir savo tautai laisvės. Be to, žmonės nori būti 
pavalgę, apsirengę, turėti pastogę ir kitas savo 
fizinei egzistencijai reikalingas galimybes, kas 
normaliose sąlygose yra savaime suprantamas 
dalykas. Laisvė ir gerovė geriausiai tarpsta tai- 
koje, todėl žmonės natūraliai ilgisi taikos ir bi- 
josi karo. 

Tokie yra, bendrais bruožais apibrėžti, mū- 
sų dienų žmonių troškimai bei idealai. Jiems 
įvykdyti kliudo karas, kuris yra dabartinės 

žmonijos pabaisa. Jieškodami karo ir skurdo 
priežasčių, modernieji sociologai tvirtina, kad 
jos glūdinčios tautinėse ideologijose, ir tuo bū- 
du mūsų tautiniai siekimai lyg susikerta su ben- 
draisiais žmonijos idealais. Tautinės grupės, sa- 
koma, norėdamos užtikrinti savo laisvę ir gerc- 
vę, užpuolančios kitas tautas ir tuo būdu suda- 
rančios nuolatinę karo grėsmę. Priemonės tad 
karui išvengti esančios labai aiškios ir papras- 
tos: reikia sunaikinti tautinį pradą žmonėse, nu- 
ardyti tautas skiriančias ribas, tautas sumaišyti, 
palenkiant jas vienai kalbai ir vienai valdžiai, 
ir išnyks karai. Atskiros tautos kenkiančios ir 
žmonijos ekonominei gerovei, trukdydamos savo 
sienomis bendrąji planavimą ir gėrybių paskirs- 
tymą, reikalingą mūsų dienų išsišakojusiam 
ūkiui. Šiuo keliu tad ir mėgino eiti Sovietų Są- 
junga ir Hitlerio Vokietija. Jos savo prievartos 
darbus tautoms teisino augštais tikslais: amži- 
nos taikos ir visuotinės gerovės sukūrimu. 


GIMTOJI žEMĖ 
(Tempera drobėje) 


Tačiau nereikia daug gilintis, norint pama- 
tyti, kad šios pažiūros yra nepagrįstos ir remia- 
si iliuzijomis. Pirmiausia visais šiais ir pana- 
šiais atvejais tautiškumas nėra nugalimas savy- 
je, tik mažesniųjų tautų laisvė palenkiama di- 
džiųjų tautų viską išnaudojančiam nacionalizmui. 
Šiaip suprasta kova prieš nacionalizmą yra tik- 
rumoje savo nacionalizmo iškėlimas iki augš- 
čiausio laipsnio, kitas tautas pavergiant. "Ta- 
čiau kai kam gali atrodyti, kad šis vienas viską 
apimantis nacionalizmas gali būti geresnis, negu 
atskirų tautų nacionalizmai, ir jei jis būtų įvyk- 
dyias, taika sustiprėtų ir gerovė padidėtų. 

Tačiau pats tautų pavergimas reiškia ilgą ir 
sunkų karą. Norėdami apjungti pasaulį po vie- 
na valdžia, vokiečiai sukėlė du baisius karus, 
bet savo tikslų nepasiekė. Ar sovietams seksis 
geriau? Kraujo jie jau yra pralieję upėmis ir 
daug tautų pavergę, tačiau ar jie tuo artina pa- 
saulį prie taikos ir gerovės? Deja, nieko pana- 

šaus nėra įvykę. Dar nėra pasibaigęs jų karas 
prieš atskiras tautas, bet jau yra iškilęs kitas 
baisesnis karas viduje: valdančios grupės karas 
prieš visus valdinius ir prieš visas pavergtąsias 
tautas, kuris dėl patogumo vadinamas klasių ko- 
va. Ir jei pavyktų klases ir tautas sunaikinti, 
reikėtų nuolatos kovoti prieš naujų klasių ir 
naujų tautų atsiradimą, ir kiekvieną asmenį ar 
žmonių grupę, kurie parodytų tokių palinkimų, 
reikėtų vis iš naujo naikinti. Savo siekimais 
už “taiką" ir prieš “karą" komunistai jau yra 
sunaikinę milijonus žmonių, ko nepareikalautų 
net atominis karas. Siekiant taikos, naikinant 
atskiras tautas, karas ne tik kad neišnyktų, bet 
pasidarytų nuolatiniu reiškiniu žmoniu santy- 
kiuose, nes tautinis pradas glūdi žmogaus prigim- 
tyje, ir kol žmogus jausis žmogumi, visada su- 
kils prieš šio prado užgniaužimą. 

Ekonominei gerovei pakelti visai nereikia 
tautinių skirtumų ir sienų panaikinimo, bet už- 
tenka tik teisingai tvarkyti tarptautinius santy- 
kius, neskriaudžiant kitų ir atsižvelgiant į jų 
teisėtus reikalavimus. Kad valstybinių sienų pa- 
naikinimas savaime nepakelia ekonominės ge- 
rovės, Matyti ir iš Sovietų santvarkos. Ten da- 
romi bendri planavimai, tačiau tautos ekonomiš- 
kai skursta ir šiuo atžvilgiu yra toli atsilikusios 
nuo laisvųjų tautų. Be to, ekonominiai reikalai 
nera niekad tokie svarbūs, kad dėl jų būtų ga- 
lima aukoti ne tik vieno ar kelių žmonių gyvy- 
bes, bet ir ištisas tautas. Žmogus yra pats sau 
tikslas, ir jo pavertimas priemone ekonominei 
gerovei kelti yra didžiausias jo pažeminimas ir jo 
žmogiškos vertės paneigimas. 

Tautų tad panaikinimas neatneštų žmonijai 
taikos, bet vestų ją į dar baisesnį nuolatinį ka- 
rą, nepakeltų jos ekonominės gerovės, bet ją 
dar labiau nuskurdintų, nekalbant visai apie 
laisvę, kuri neįmanoma, paneigiant prigimtines 
žmogaus teises. Mūsų tad tautiniai siekimai pil- 
"nai sutampa su bendraisiais žmonijos idealais ir 
jų įvykdymu gyvenimo tikrovėje. 


3. Istorijos raida ir tautu laisvė 


Išaiškinus, kad tautinių siekimų pagrindai 
glūdi žmogaus prigimtyje ir kad jų užgniauži- 
mas veda ne prie taikos ir gerovės, bet prie 
nuolatinio karo ir skurdo, lieka dar sustoti prie 
klausimo, ar faktiškoji istorijos raida eina mū- 
sų tautiniams siekimams palankia kryptimi, ar 
atsisuka prieš juos, žlugdydama tautas. 


Čia mūsų dienomis vyksta įdomūs reiški- 
niai. Iš vienos pusės matome, kad iš tikro yra 
vietų, kur tautos pavergiamos ir net naikin-mos. 
Ši vieta yra Sovietų Sąjunga su savo itakos sri- 
timis. Ten tautos prieverta laikomos vergijoje 

dėl rusiškojo nacionalizmo. Visai priešingą reiš- 
kinį matome ten, kur nevartojamas smurtas ir 
kur tautų natūralūs siekimai gali laisvai reikš- 
tis: ten tautos viena po kitos išsilaisvina iš sve- 
timų valstybių globos ir kuria savo nepriklau- 
somas valstybes. Taip vyksta visur ten, kur 
tautos buvo Anglijos, Prancūzijos, Italijos, Olan- 
dijos ir kitų valstybių globoje. Ir šis paskutinis 
reiškinys rodo mums, kuria linkme sukasi isto- 
rijos raida, nes jis yra laisvas ir spontaniškas 
žmonių troškimų išsiveržimas. 

Istorinių įvykių raida tad eina mūsų tauti- 
nių siekimų kryptimi. Iš jos matyti, kad didžio- 
sios imperijos niekad neturėjo ilgo amžiaus, pa- 
mažu suirdavo, užleisdamos vietą mažesnėms 
valstybėms. Šio suirimo priežastimi yra pati 
žmogaus prigimtis. Žmonių gabumai nėra tokie 
įvairūs ir skirtingi, kaip jų pareigos ir užimamos 
vietos: žmogus, kuris valdo valsčių, savo gabu- 
mais gali prilygti didelės valstybės prezidentui. 
Dėl šios priežasties juo augštesnė vieta ar augš- 
tesnės pareigos, juo jos blogiau atliekamos. To- 
dėl didelės valstybės susilaukia atitinkamų vals- 
tybės vyrų tik per šimtmečius. Be to, žmonės, 
rodos, prigimties taip sukurti, kad jie labiau 
mėgsta gyventi mažesniuose socialiniuose jun- 
giniuose ir ten jaučiasi labiau patenkinti, negu 
didelių valstybių piliečiai. Kiek Sovietų Rusijos 
piliečiai patenkinti savo valdžia, rodo jau vien 
tas faktas, kad ten laikoma milžiniška politinės 
policijos armija, ir vien šautuvais, tankais ir 
lėktuvais įkvepiama meilė “didžiajai tėvynei". 
Jei tik šie išviršiniai varžtai bent kiek atleidžia- 
mi, tuoj prasideda bruzdėjimai, kaip vaizdingai 
apie tai liudija paskutinių dienų įvykiai tiek pa- 
čioje Rusijoj, tiek įvairiuose satelitiniuose kraš- 
tuose, visai nekalbant apie Baltijos tautas, ku- 
rioms nė galvon nėra atėjusi mintis būti paten- 
kintoms “didžiosios tėvynės" globoje. 


Tokios pat suirimo tendencijos galima pa- 
stebėti ir kitose naujųjų laikų imperijose. Ypač 
taip vyksta D. Britanijoje: iš jos likusi faktiš- 
kai visai savarankiškų valstybių grupė, kurios 
santykius palaiko su Metropolija tik tiek, kiek 
joms tai patinka. Panašiai griūna Prancūzijos 
ir Olandijos imperijos, neminint Italijos, kuri 
praeitame kare visai sugriuvo. Sovietų Sąjun- 
gos imperija, kuri yra visokių priešingumų pil- 
na, laikosi tik teroru. Didžiųjų valstybių nena- 
tūralumas yra toks didelis, kad jeigu joms pa- 
vyksta pavergtąsias tautas asimiliuoti, jų vieto- 
je pradeda rastis naujos tautos. Net ir toje pa- 
čioje tautoje, atitinkamai nuo vietos skirtingų 
sąlygų. išsivysto skirtingi papročiai, tarmės, net 
skirtinga istorija, kuri gali vesti prie atskirų 
tautų susidarymo. Taip atitinkamu metu iš Ro- 
mos imperijos išaugo visa eilė romanų tautų. 


Iš čia trumpai suminėtų faktų matyti, kad 
istorinė raida eina mūsų tautinių siekimų link- 
me, kad mūsų amžius nėra tautinių siekimų su- 
nykimo ar atmetimo amžius, bet priešingai — 
jų pražydimo ir suklestėjimo amžius, kad tauti- 
nės vertybės, kaip mūsų asmenybės išsiskleidi- 
mo vaisius, yra gyvos ir mūsų dienų žmonių 
sąmonėse ir apsprendžia mūsų dienų įvykius bei 
gyvenimą. Todėl kova prieš tautos norą gyven- 
ti savo savitą gyvenimą nėra joks pažangos ženk- 
las, neturi atramos nei žmogaus prigimtyje, nei 
bendruose žmonijos idealuose, nei pagaliau is- 
torinių įvykių raidoje ir tikrumoje reiškia re- 
gresąa, grįžimą prie senoviškų despotizmo prin- 
cipų ir Žmogaus asmenybės bei jo teisių panei- 
gimo ir paties žmogaus degradavimo. 


4. Tautų laisvės paneigimas — žmogaus 
degradavimas 


Nesunku suprasti, kad visos teorijos, neigian- 
čios tautų laisvę ir kovojančios prieš tautinių skir- 
tingumų ugdymą, remiasi labai žemomis ir pri- 
mityviomis pažiūromis į žmogų: žmogus čia nė- 
ra asmuo su savo dvasiniais reikalavimais, bet 
tik ekonominis veiksnys, gamybos priemonė, tu- 
rinti tikslą patenkinti tik savo medžiaginius troš- 
kimus. Ir šių pažiūrų laikosi ne tik komunisti- 
niai, bet ir kapitalistiniai kraštai, žiūrėdami į 
žmogų vien kaip į prekių gamintoją bei varto- 
toją. Dėl šios priežasties ir daugelis jų neigia 
tautinius skirtingumus ir teisę tautoms sava- 
rankiškai gyventi, nes įvairios tautos su savo 
skirtingais žmonėmis ir jų reikalavimais sun- 
kina prekių gaminimą ir jų pardavimą: reikia 
ištirti šiuos skirtingumus, prisitaikyti prie įvai- 
rių reikalavimų bei skonių, kas pareikalauja 
laiko, rūpesčių ir išlaidų. Daug paprasčiau bū- 
tų, kad pasaulyje būtų tik vienodo tipo žmo- 
nės, kad pasaulis būtų vienas milžiniškas fab- 
rikas, kuriame žmonės būtų tik robotai su tais 
pačiais troškimais bei reikslavimais. Iš šios tad 
primityvios pažiūros į žmogų kyla visos kalbos 
apie tautinių idealų pasenimą, netinkamumą šių 
laikų sąlygoms ir atsisakymą nuo jų. 


Tačiau daugumoje žmonės niekad nesutiks 
su šiomis pažiūromis, ir mes priklausome prie 
jų. Ko iš tikro mes norime savo tautiniais sieki- 
mais? Mes niekad nenorėjome ir nenorime pa- 
vergti kitų tautų. Jei mes reikalaujame savo 
valstybės atstatymo, tai dėl to, kad mes neno- 
rime būti prievartos aukomis, nenorime kas va- 
landą būti priversti meluoti sau ir išsižadėti sa- 
vo įsitikinimų, bet norime gyventi žmoniškai, 


kurdami sau tokį gyvenimą, kuriame būtų pa- 


tenkinti ne tik mūsų medžiaginiai reikalavimai, 
bet ir giliausieji mūsų dvasios troškimai ir šven- 


čiausi įsitikinimai. O jie gali būti patenkinti 
tik gyvenant savo žemėje, savo tautoje ir savo 
valstybėje. Tai mums visiems, esantiems trem- 
tyje, iš patyrimo yra aišku, ir nereikia jokių 
ypatingų įrodymų. Žmogus nėra akmuo, kurį 
galima perkelti iš vienos krūvos į kitą, bet or- 
ganišksi dvasinė būtybė, giliai įleidusi šaknis 
į savo žemę ir į savo kultūrinę aplinkumą. Tik 
šiose sąlygose jis gali gyventi žmogaus vertą 
gyvenimą ir sukurti kultūrinių vertybių, pras- 
mingų visiems žmonėms. Atitrauktas nuo savo 
žemės ir kultūrinės aplinkos, jis nyksta savo 
dvasia, tapdamas mažaverčiu žmonių giminės 
atstovu, nerandančių prasmės savo gyvenimui. 

Iš to, kas pasakyta, matyti, kad mūsų tau- 
tiniai siekimai remiasi pačia žmogaus prigimti- 
mi, bendraisiais žmonijos idealais ir istorinio 
vyksmo raida. Todėl neturime jokių priežasčių 
nei patys nuo jų atsisakyti nei kiti neturi jokios 
teisės kliudyti mums jų siekti. Tai galima da- 
ryti tik remiantis grubia fizine jėga, paneigiant 
teisę, moralę ir patį žmoniškumą. Tik panei- 
giant šiuos dalykus, mūsų tautai laisvė iš tikro 
ir buvo atimta, ir šis atėmimas visų kultūrin- 
gų tautų yra pripažintas kaip smurto ir prievar- 
tos veiksmas, su kuriuo mes niekada negalime 
sutikti. 

Jei kas norėtų nuo mūsų tautinių siekimų 
atsisakyti ir apsispręsti pagal “naujas aplinky- 
bes" ir už “naujas tėvynės", save labai pažemin- 
tų ir savo žŽmoniškąią vertę sunaikintų, nes pa- 
neigtų augštus etinius principus ir dvasios ver- 
tybes, kuriomis laikosi žmogaus asmenybė ir 
mūsų žmoniškoji vertė. Dažnai reikalinga daug 
drąsos ir ryžto pasipriešinti abejingos ar net 
grėsmingos aplinkos sugestijoms, būdingoms 
mūsų tremties gyvenimui. Svarbiausia — turi- 
me nenusileisti iki žemo, vulgariško praktišku- 
mo lygio ir pirkliškos pozicijos tautinių siekimų 
srityje, klausiant, ką man šie siekimai duos, ko- 
kia nauda man iš jų bus ir panašiai. Mūsų nu- 
sistatymas šiuo klausimu turi būti aiškus ir 
nepajudinamas: mes norime būti pilnutiniai 
žmonės. norime būti tais. kas esame, ir negalime 
nerėti kitokiais būti. Mes jaučiame absoliutinį 
reikalavimą ginti savo tautos teises į laisvę, ir 
jokiose aplinkybėse negalima jų atsisakyti, ne- 
paneigdami savęs ir nenukrisdami į primity- 
vų gamtos padarų būseną. 

Savo tautinių siekimų įvykdymo turime ti- 
kėti, nors ir turėtumėm ilgai laukti. Abejojimas 
čia reikštų tik mūsų norų silpnėjimą ir mūsų 
padėties pabloginimą. Tačiau šis mūsų tikėji- 


"mas nėra iliuzija ar aklas užsispyrimas, nes, 


kaip matėme, kyla iš mūsų prigimties ir sutam- 
pa su Žmonijos idealais ir istorinių įvykių rai- 
da. Šiuo metu galima sakyti, jog mes turime 

daugiau negu viltį, kad mūsų troškimai gali išsi- 
pildyti. Aplinkybės jau pradeda keistis mums 
palankia kryptimi. Pasaulis pagaliau pradeda 
suprasti mus, pradeda suprasti tai, ką mes daž- 
nai sakome, būtent, kad mūsų likimas yra ne- 
atskiriamas nuo laisvųjų tautų likimo: jei mes 
nepateksime į laisvųjų tautų padėtį, laisvosios 
tautos anksčiau ar vėliau pateks į mūsų padėtį. 
Didžiųjų valsybių vyrai irgi jau pradeda tai pri- 
pažinti. Nors jų žygiai dar labai atsargūs ir ne- 
drąsūs, tačiau įvykiams toliau riedant, gali vesti 
prie teigiamų rezultatų. Šių teigiamų rezultatų 
reikalauja ir kiekviename nusikaltime glūdintis 
palinkimas atsisukti pačiam prieš save ir save 
sunaikinti. Taip ir piktosios jėgos, atėmusios 
mūsų tautai laisvę, gali pakirsti savo egzisten- 
cijos pamatus, sukelti visus prieš save ir tame 
sukilime žlugti. 


Kas mums reikia daryti šioje padėtyje, taip 
pat aišku: visas mūsų jėgas apjungti vienam 
tikslui — savo nepriklausomybės atstatymui ir 
šio atstatymo būtinai sąlygai, tautinės gyvybės 
išlaikymui. 

Kova tad turi būti vedama išorinėje ir 'š- 
vidinėje plotmėje, bet svarbesnė yra išvidinė 
plotmė. Išorinėje plotmėje — kitų tsutų nutei- 
kime mums — mes galime labai mažai, ką da- 
rome, tai tik lašas jūroje: įvykiai čia riedės sa- 


vaime ir mūsų naudai, nes kitų tautų gyvybiniai 
interesai sutampa su mūsų tautos siekimais. Ta- 
čiau kova vidinėje plotmėje priklauso tik nuo 
mūsų. Ir prieš ką čia turime kovoti, taip pat 
žinome: prieš susiskaldymą, dvasinį pavargimą, 
apsnūdimą ir abejingumą mūsų tautiniams sie- 
kimams. Ką padėtų, jei susidarytų patogiausios 
sąlygos mūsų laisvam gyvenimui atstatyti, bet 
nebebūtų lietuviškų idealų, lietuviškos dvasios, 
lietuviškų siekimų, žodžiu, nebūtų lietuvių? Į 
šį lietuviškumo išlaikymą turi būti nukreiptas 
visas mūsų veikimas, ypač tų, kurių galioje vi- 
sos medžiaginės ir dvasinės priemonės. 

Jei šios sąlygos bus išpildomos, galime tikė- 
tis, kad mūsų tautiniai siekimai realizuosis. Jų 
realizavimusi negalėtų abejoti nei vienas, bet 
ypač jais neturėtų abejoti mūsų jaunimas, nes 
mūsų tautos šviesesnė ateitis bus jo ateitis, ku- 
rioje jam teks gyventi ir kurti. Todėl jis neturi 
klausytis pavargimo, praktiškumo ir skepticiz- 
mo persunktų kalbų, nes tikrą ir teisingą dalyką 
reikia ginti ir tada, kada nėra jokių vilčių ir jo- 
kio išskaičiavimo. Tik darant tai, ko mūsų gi- 
liausieji įsitikinimai reikalauja, ginant kokį da- 
lyką ne dėl praktiškų išskaičiavimų, bet dėl jo 
vertingumo savyje, koks yra mūsų tautinių sie- 
kimų idealas, — pasisekimas ateina savaime, ir 
tamsioie nevilties naktyje nušvinta viltis ir su- 
žiba laimėjimas. 


A. šermukšnis — Piešinys 


VANDENS PAGARBINIMAS 


Pagarbintas vanduo šaltinių, 
Pagarbintas giliujų šulinių, 
Pavasario upių 

Galingo potvynio 

Ir vasaros brastų. 
Palaimintas lietus. 


Girdo vanduo mano bandas, 
Tekėdamas i vakarus... 


Nuprauski pirmgimį, 
Nuplauki nuodėmes, 
Velionį numazgok, 


Tekėdamas, nuplaukdamas į vakarus ... 


SANDOROS SKRYNIA 


Ledynai traukiasi į šiaure — 
Sukilėlė ugnis 
Morenose dega. 


Akmens kirviai 

Širdies formų, 

Žalčio apyrankės 

Ir saulių sagos 

Guli sandoros skrynioje. 


Veda ugnis mano kiltį 
Į pažadėtą žemę, 
Į pirmapradį žygį. 


Ledynai traukiasi... 

Plečiasi, plečiasi girios, 
Raujamos audrų, 
Skaldomos žaibo, 
Troškinamos gaisrų. 
Plečiasi, plečiasi girios, 
Bekraštė žaluma. 


Aš neturiu dievų 

Ir neskobiu stabų — 

Aš meldžiuosi kaip drebulės, 
Giedu kaip ėgliai. 

Dengia giria mano apeigą 
Nuo negerų akių. 

MORENŲ UGNYS 


NAMŲ ĮKŪRIMAS 


Tūkstantmetį 
Gyvą medį 


Paguldau ant pamatų — 


Angis 

Atgis 

Duobės dugne 
Balta ugnia 

Ir drabužiais 
Gražiais 
Pagiružiais 
Pareis 

Vėlelė klajūnėleė. 


MEDŽIOKLĖ 


Bėga briedis traku, 

Skamba lanko styga. 

Kaip strėlė, kaip strėlė lekia 
briedis ... 

Tik staiga — — — 


Nenorėjau tavo kraujo, 
Nenuimsiu pilko kailio, 

Man tik reikia, man tik reikia 
Tavo gyvasties gelmių, 

Kad gyvenčiau vėl iš naujo 

Ir kad ašmens mano peilio 
Būtų be aukos dėmių. 


DUONA 


Teka mėnuo... ramu... 

Tiktai pulsą girdi. | 
Prie ugniakuro valgoma duona. 
Duonos nemarumuų 
Tu tikėti imi, 

Įsikniaubus į liepsną raudoną. 


Tokią naktį giliai 

Pašvęsti pasėliai ; 
Venų vingiuose brinko ir dygo. 
Niekados. niekados m 


"Nepamiršiu maldos, 


Grūdo runom širdų iškaltos. 

ŠV. IGNACAS LOJOLA 


KETURI ŠIMTAI METŲ NUO JO MIRTIES (1556—1956) 


J? V E-N-C KE B 2-1 


Anų laikų panorama 


XV šimtmečio pabaigoje, kada gimė šv. Ig- 
nacas, Europoje vyko dideli dalykai. Jau baigė- 
si viduramžiai, kada buvo viskas viena: vienas 
popiežius, viena Bažnyčia, vienas tikėjimas, vie- 
nas imperatorius, viena kalba — lotynų, kurią 
visi suprato — kunigai, vienuoliai ir vienuolės, 
universitetų profesoriai ir valsčių viršaičiai. Vi- 
si iš vieno statė tas gražias ir žavingas gotikos 
katedras, kūrė universitetus, ligonines, filosofi- 
ją, teologiją. Vienuolynai klestėjo su savo dide- 
liais šventaisiais ir mistikais. Uolūs vienuoliai 
kruopščiai perrašinėjo graikų, lotynų rankraš- 
čius, Šventą Raštą, mišiolus ir pan. 

Jau viduramžiams besibaigiant, prasidėjo 
nauji sąjūdžiai: vienas vadinosi humanizmas, 
kuris atgimdė senąsias klasines kalbas, graikų, 


lotynų klasikus. Žmonės pradėjo geriau pažinti 


Olimpo ir“ Romos dievus, negu krikščionių reli-i 
giją. Kitas sąjūdis vadinosi renesansas, kuris reiš- 
kia atgimimą. aš 

Kartą buvo paklaustas Petrarka, kodėl jis 
renkąs visas tas graikiškas ir lotyniškas iškaše- 
nas. Jis labai būdingai ir reikšmingai atsakė, 
kad norįs mirusiuosius prikelti. Tai ir yra re- 
nesanso trumpas apibūdinimas. O tie mirusieji 
priklausė pagonijos laikams. 


Be to, kas galėjo manyti, kad 1492 m. rug- 
pjūčio mėnesio 3 dieną išplaukusių drąsuolių 
saujelė iš Palos de la Frontera, Ispanijoje, po 
dviejų mėnesių nuvyks laimingai į Guanahani, 
šiandien San Salvadorą. Tų drąsuolių vadas ir 
kapitonas buvo Colėn arba Kolumbas. Tuo būdu 
atsivėrė Naujasis Pasaulis ir prasidėjo nauji lai- 
kai. 


Ignacas Lojola 


Šių laikų sąvartoje, 1492 metais, ir gimė 
Ignacas Lojola. Jo krikšto vardas buvo Inigo. 
Tas vardas Ispanijoje buvo labai paplitęs. Šv. 
Inigo, benediktinas, abatas, gyveno vienuolyne, 
kurio vardas ir vieta vadinasi Ona, netoli Burgo- 
so. Kadangi nežinome šv. Ignaco gimimo dienos, 
todėl manoma, kad jis gimė to šventojo išvakarė- 

se. Šv. Inigo šventė yra birželio 1 d. Oficialus 
šv. Ignaco vardas Azpeitijoje buvo žinomas kaip 
Inigo Lopez de Loyola. Pradžioje visados vadi- 
nosi Inigo, paskui, mokslus eidamas, vadinosi jau 
lotynišku vardu Enecus, vietoje ispaniško Inigo. 
Kodėl vėliau pakeitė savo vardą į Ignacą? Ma- 
noma, jog todėl, kad Ignacas Antiokietis, šventa- 
sis, kankinys, mirė už Bažnyčią, už tikėjimą, o 
tai mūsų Inigui tą šventąjį darė labai patrauk- 
lų. Antra, Ignaco vardas yra visoje Bažnyčioje 
žinomas, visuotinesnis. Nuo 1543 metų jau ga- 
lutinai nusistato vardas Ignacio de Loyola (su 
viena tik išimtimi). Lojola yra vietos vardas, ku- 
ris baskiškai reiškia pelkės. 

Šv. Ignacas buvo paskutinis vaikas iš 13. 
Abu tėvai anksti mirė. Visa šeima ir visa aplin- 
kuma buvo labai religinga, nors moralė ir toje 
šeimoje, kaip ir kitose, buvo gerokai pašlijusi. 


Visi, ir medikai, ir moralistai, ir pamokslininkai 


labai nusiskundžia, kad moralė, dorovė, nekal- 
tybė tada buvo gerokai puolusi. Šv. Ignaco toli- 
mesnės šeimos nariuose jei ir randama nukrypi- 
mų, bet taip pat kronikose skaitome, kad daug 
išmaldos duodavo, keliones atlikdavo į Santiago 
de Compostela, Dievo Motina buvo labai garbi- 
nama. 

Ignacas anksti paliko savo tėvų namus ir iš- 
vyko į Arėvalo (Avila) ir auklėjosi don Juan 
Velazguez de Cuellar namuose. Jis buvo giminė 
iš Inigo motinos pusės ir augštas karalių valdi- 
ninkas. Apie Inigo jaunystę žinome, kad jis la- 
bai daug skaitė “libros de Caballeria", ypatingai 
“Amadi". Tai nieko ypatingo, nes tada visi tas 
knygas skaitė, neišskiriant nė šv. Teresės Avi- 
lietės. Mums čia nėra reikalo leistis į to veikalo 
vertę, tos rūšies literatūros kilmę. Žinome, kad 
per vieną šimtmetį pasirodė 22 “Amadžio" lai- 
dos. Tai liudija, kad žmonės anais laikais daug 
skaitydavo. Amadis nėra ispaniškos kilmės, ne- 
vaizduoja tautinių didvyrių, riterių, kurie kovo- 
jo prieš maurus, prieš okupantus. Amadis yra 
“el caballero andante", keliaujantis riterius, did- 
vyris, didelis individualistas, kuris kariauja, ka- 
me nori, kame jam patinka, vienas pats nugali 
ištisas kariuomenes, kuriam padeda visokios 
paslaptingos žemiškos ir dangiškos galybės. Už 


tai jis gauna visų padėką, 
gražiausių moterų meilę. 

Vienas Inigo biografų — R. Garcia-V.1los- 
lada — sako, kad mūsų jaunas riteris turėjo 
“todo el entendimiento Heno“, visą savo galvą 
prinildytą  Amadžio nuotykiais, kaip Don Ki- 
cto::s. K-ip tikras riteris, jis turėjo “savo šir- 
dies damą", kurią pats Ignacas savo autobiogra- 
fijo'e vadina “senora no de vulgar nobleza". Va- 
dinasi, turėjo būti karališkos kilmės. Istorikai 
norėjo sužinoti, kaip ji vadinosi, ta jo širdies ka- 
ralaitė ar princesė. Vardas čia nesvarbu, tik 
svarbu pastebėti Inigo būdo bruožą: jis nepasi- 
tenkino paprastais dalykais — ginklų kovose 
jieško pačios didžiausios pergalės, ką parodo mū- 
šyje prie Pamplonos, o meilėje — princesės ar 
karalaitės. Kad ta meilė buvo didelė, žinome iš 
vėlyvesnių jo gyvenimo įvykių. Kada pamatė, 
kad jo koja prastai sugijo, sutiko pasiduoti ki- 
tai operacijai — tik pagalvokime, ką tai reiškia 
duoti laužti kaulą be anestezijos! — kad nepa- 
sirodžius savo princesei deformuotu. 


didžiūnų garbę ir 


Po Pamplonos, po to nelaimingo mūšio, kur 
jis buvo sužeistas 1521 m. gegužės 20 dieną, įvy- 
ko daug dalykų, kurie visiškai pakeitė Inigo gy- 
venimą: jis sveiko ilgai, visus likusius tų metų 
mėnesius, kuriuos jis praleido savo tėviškėje, 
Lojoloje. Tai yra nepaprastai gražus slėnis, per 
kurį teka Urolos upelis. Aplinkui slėnį ir pilį 
yra gražūs, įspūdingi kalnai ir miškeliai. Mūsų 
ligonis dažnai turėjo žiūrėti pro langą į tuos ta- 
rytum mąstančius kalnus. Iš nuobodumo jis skai- 
te visas knygas, kurios jam pateko į rankas. Pir- 
miausia jam rūpėjo riterių avantiūros, paskui 
jau pradėjo vartyti ir pamaldesnes knygas. Jis 
rado “Flos Sanctorum', Šventųjų Gyvenimus, 
parašytus Jacobo de Varazze (de Voragine). Jis 
susipažino su gyvenimais tokių didžių šventųjų, 
kaip šv. Benedikto, šv. Pranciškaus Asyžiečio, 
šv. Domininko ir kt. Jam ateidavo mintis: jeigu 
jie galėjo didelius dalykus padaryti dėl Kristaus, 
tai kodėl jis negalėtų? 

Kita knyga, kuri turėjo lemiančios reikšmės 
IAigo gyvenime, vadinosi “Vita Christi", parašy- 
ta Ludolfo De Sajonia arba Cartujano, išversta 
Ambrosio Montesino iš vokiečių kalbos. Ta kny- 
ga pasirodė pirmą kartą Strasburge 1474 me- 
tais. Ji buvo labai paplitusi. Inigo skaitė tas kny- 


gas labai nuodugniai ir dažnai mąstydamas. Tai 


buvo Ifigo gyvenimo kryžkelė. Jam nelengva 
buvo palikti savo praeitį, karišką gyvenimą, 
meilę. Jam gaila buvo palikti praeitį, kuriai jau 
30 savo amžiaus metų buvo pašventęs. Inigo, 
visokių dvasiškų pergyvenimų sūkuryje, vieną 
naktį šoko iš lovos ir puolė ant kelių po Dievo 
Motinos kojų. Tai buvo pats svarbiausias ir 
reikšmingiausis Inigo gyvenimo momentas. Kar- 


do žmogus nusiginkluoja, iš turtingo pasidaro el- 
geta, iš puikuolio pasidaro paniekintas, iš gar- 
siosios Karolio V kariuomenės kapitono pasidaro 
Romos ir Jeruzalės maldininkų, ignorantas atsi- 
sėda su pradžios mokyklos mokiniais į vieną suo- 
lą ir eina per garsiausias anų laikų Alkalos, Sa- 
lamankos ir Sorbonos universitetų katedras mal- 
dauti mokslo ir išminties. 


Inigo pabaigė vieną savo gyvenimo periodą. 
Pats Ignacas tą savo gyvenimo laikotarpį labai 
nupeikia, save vadina dideliu nusidėjėliu. Be 
abejo, jeigu Ignacas ir likusį gyvenimą būtų to- 
kioje pat dvasioje praleidęs, apie jį šiandien nie- 
kas nekalbėtų. Kas eina nuo 1521 metų, yra ne- 
paprastai gražūs įvykiai. Ar juos vertinsime vien 
grynai žmogišku atžvilgiu — natūralinės psicho- 
logijos, arba atsivertimo naujam gyvenimui mas- 
tu — šventumo akimis, pamatysime, kad Igna- 
cas turi vieną pagrindinę ypatybę — heroizmą. 
Herojus etimologiškai reiškia žmonių ir dievų 
sūnus. 


Lydėkime Ignacą į Monserratą, prie Barce- 
lonos, kur jis 1522 m. iš kovo 24 į 25 visą naktį 
praleidžia su ginklu prie Dievo Motinos, nes, 
pagal “Amadį", naujas “caballero andante" tu- 
rėjo atsilikti išpažintį, prieiti prie komunijos, ap- 
sivilkti nauju baltu rūbu, kuris simbolizuoja 
dvasišką grynumą, ir prisiekti riteriškai ginti 
savo damos garbę. Ignaco dama nuo šio laiko 
visados bus ne kas kita kaip “Santisima Virgen". 
1522 m. kovo 25 d. naujas riteris atvyko į Man- 
resą, kur tarp uolų vienoje grotoje praleido be- 
veik visus metus. Jis ten daug meldėsi, daug pas- 
ninkavo, daug plakėsi, pergyveno didelius sielos 
sukrėtimus. Iš tų patyrimų ir pergyvenimų kilo 
vadinamosios “Rekolekcijos"', ispaniškai “Exer- 
cicios Espirituales". 1523 m. vasario mėn. jis 
iškeliavo ksip maldininkas per Romą į Šventąją 
Žemę, į Jeruzalę. Rugsėjo 4 d. jau buvo Jeruza- 
lėje, kur lankė šventas vietas. Inigo būtų mielai 
visados pasilikęs Šventojoje Žemėje, bet pran- 
ciškonų komisaras jam patarė nepasilikti. Inigo 
tai ir padaro. 1524 m. sausio mėn. sugrįžo į Bar- 
celoną ir pradėjo mokytis lotynų kalbos. Po dve- 
jų pasiruošimo metų įstojo į Alkalos universite- 
tą (1526 m ). Po vienų metų nusikėlė į Salaman- 
kos universitetą. Kadangi šalia studijų jis norėjo 
apaštalzuti, — Inkvizicija, bijodama protestan- 
tiškų erezijų, jam tai draudė, nes Inigo nebuvo 
nei teologijos baigęs, nei į kunigus įšventintas, — 
Inigo buvo net į kalėjimą patekęs. Kokia gyve- 
nimo ironija! 


1528 m. vasario 2 d. Inigo atvyko į Pary- 
žių tęsti mokslų. Ir ten jis prabuvo 7 metus, kol 
1534 m. baigė filosofijos mokslus. Teologijos ne- 
suspėjo baigti, nes labai susirgo. 


DT 


1534 m. rugpjūčio 15 d. Ignacas, Fabro, Lai- 
nez, Ksaveras, Salmeron, Rodriguez, Bobadilla, 
Groet lipo Paryžiuje į kalną, kuris buvo aplais- 
tytas kankinių krauju, kada Paryžius dar vadi- 
nosi imperatorių Lutetia. Ta vieta šiandien va- 
dinasi Montmartru. Tie kilnūs vyrai padarė tris 


įžadus: nekaltybės, neturto ir klusnybės. "Tai 
buvo tas pats momentas, kada Vokietijoje tiek 
daug vienuolių, Liuterio ir kitų jo sekėjų suve- 
džioti, metė vienuolynus. Liuteris rašė savo liūd- 
no atminimo veikalą “De Votis Monasticis"'. Jis 
nebepasitenkino savo 95 tezėmis, bet jau neigė 
mišias, sakramentus, popiežių, šv. Tomą, — vi- 
sų šitų dalykų Liuteris liguistai neapkentė. Lie- 
pos 5 d., t. y. beveik pusantro mėnesio prieš tų 
kelių ideslistų, vyrų, įžadus, žuvo nuo budelio 
kardo palaimintas Tomas Morus už katalikų 
Bažnyčios reformą ir jos šventumą. Tai buvo 

Henriko VIII auka. Ignacas savo studijų me- 
tu buvo pėsčias apkeliavęs Prancūziją, Olandiją, 
Angliją prašydamas išmaldos, kad galėtų pats 
tęsti savo studijas ir dar kitiems padėti. Bet šį 
kartą, 1535 m., padovanotu arkliu jis jojo į 
Azpeitiją, į savo gimtinę, nes sveikata visiškai 
pašlijo. Savo tėviškėje pabuvo apie porą mėne- 
sių, paskui jį vėl sutinkame Venecijoje, kur bai- 
gė teologiją. Italijoje pradėjo rinktis jo visi 
draugai. 1537 m. birželio 24 d. Ignacas buvo 
įšventintas į kunigus. 

Daugiau smulkesnių datų neduosime, tik 
pažymėsime, kad jėzuitų ordinas buvo aprobuo- 
tas 1540 m. rugsėjo 27 d. Ignacas galutinai ap- 
sistojo Romoje ir 1541 pradėjo rašyti ordino 
konstituciją. Visi istorikai pripažįsta, kad retas 
vienuolių ordinas taip ilgai, taip rūpestingai ir 
taip kruopščiai buvo kuriamas, kaip jėzuitų. 


Jėzaus Draugija 


Šv. Ignacas savo draugiją pavadino La Com- 
pania de Jesūs. Compania Ignacui buvo kariškas 
vienetas, todėl savaime daugiau reiškia negu 
draugija, arba lotyniškai societas. Jis tą kompa- 
niją pavadino Jėzaus vardu. Tai buvo visiškai 
naujas dalykas; daugiausia ordinai vadinosi sa- 
vo steigėjų vardais. Šv. Ignacas nuostabiai tą 
vardą gynė prieš visus priešus ir prieš visus 
draugus. Atrodė, jog Ignacas ir visas jo ordinas 
turėjo perdaug pretensijų, kad tokį kilnų ir 
augštą vardą sau pasirinko. Manoma, kad pats 
Kristus apreiškimu jam tą vardą pateikė. 


Dabar tarsime žodį apie ordinų esmę arba 
metafiziką. Jei kas paklaustų, kuo savo esmėje 
jėzuitai skiriasi nuo pranciškonų, nuo dominin- 
konų, nuo benediktinų, ką tektų atsakyti? Kiek- 
vienas sutinka, kad nepakanka abito skirtumų. 
Jau iš anksto reikia pasakyti, kad negali būti 
skirtumų dogmų atžvilgiu. Visi turime pripa- 
žinti Kristaus mokslą, tą pačią Bažnyčią, tą pa- 
čią moralę. Čia nėra nė jokių skirtumų ir jų 
negali būti nei tarp vienuolijų, nei tarp visų 
katalikų. 


Antra, negalima ordinų, arba vienuolijų, 
vienų statyti augščiau už kitas. Kiekviena vie- 
nuolija yra Šventosios Dvasios kūrinys. Kad taip 
yra, rodo Bažnyčios patvirtinimas. Vienuolija 
yra įsteigta kokiam nors Dievo Karalystės ar 
Bažnyčios tikslui. Jeigu vienuolija vykdo tuos 
tikslus, kuriems buvo įsteigta, ji yra gera. Kiek- 
viena vienuolija savo konstitucijomis yra gera. 
Ji galėtų būti tik vienu atveju prasta: jeigu 
daugumas jos narių nutoltų nuo konstitucijos 
dvasios, vienuoliškai tariant, jeigu observancija 
būtų prasta. Paimkim benediktinus. Jie savo 
dvasią išreiškia žodžiais: “Dominici schola ser- 
vitii", t. y. Dievo adoracija per liturgiją, taip 
kad jie sako: “Nihil Operi Dei praeponatur“. 
Domininkonai savo esmę mato žodžiuose “Offi- 
cium Verbi'. O Verbum yra Kristus, Verbum 
Dei, tai yra — Veritas, Tiesa. Kaip benedikti- 
nai savo paskyrimą gerai atlieka, Dievo kultą 
gražindami liturgija, ceremonijomis, gregorioniš- 
ku giedojimu, taip ir domininkonai atlieka savo 
paskyrimą, užimdami universitetų katedras, dės- 
tydami filosofiją ir teologiją pagal dieviškąją 
Veritas. Pranciškonai, be abejo, neapleidžia nei 
Dievo kulto, nei Veritas, bet jie turi savo ypa- 
tingą dvasią, kurią vadina serafiškąja. Jie nori 
prilygti Kristui meilėje ir nusižeminime, mylė- 
dami Kristaus žmogišką šventumą ir jo neturtą. 
Taigi išeina, kad pranciškonų idealas yra pamin- 
ti žemiškus dalykus ir pasišvęsti meilėje ir nu- 
sižeminime Kristui, kuris dėl mūsų tapo netur- 
tingas ir nusižeminęs. Vienuoliška dvasia gali 


būti taip gili, kad gali sudaryti net tam tikras 
teologines mokyklas, kurios Bažnyčioje yra leis- 
tinos. Pvz. pranciškonui dangaus laimė yra mei- 
lėje, o domininkonui — Dievo pažinime. Kame 
yra karmelitų ordino esmė? Jie seka Kristumi, 
kuris naktimis su savo dangiškuoju Tėvu kal- 
bėjo. Karmelitams yra brangūs dalykai ilgos 
maldos, meditacijos, kontempliacijos, didelės at- 
gailos, kūno marinimai. Atsiminkime šv. Joną 
nuo Kryžiaus. 


Kame yra jėzuitų ordino ypatybė, esmė ar 
metafizika? Reikia pripažinti, kad šv. Ignacas 
daug vėliau gyveno, negu kiti dideli ordinų stei- 
gėjai. Jis daug pasimokė iš naujų dalykų. Igna- 
cas yra humanistų laikų žmogus. Daugelis hu- 
manistų buvo prasti krikščionys. Net ir. toks 
Erazmas, kuris be abejo priklauso prie pačių di- 
džiausių humanistų, buvo vienuolis, bet vėliau 
paprašė popiežiaus, kad jį atleistų nuo įžadų, kas 
ir buvo padaryta. Šv. Ignacas buvo skaitęs Eraz- 
mo raštus, vėliau metė skaitęs, nes pastebėjo, 
kad šaldo pamaldumą. Liuteris labai norėjo pel- 
nyti Erazmą, bet nepasisekė. Erazmas ištarė ši- 
tuos gražius žodžius: “Numguam ero magister 
erroris negue dux tumultus. — Aš nebūsiu klai- 
dų mokytojas, nei triukšmadarių vadas“. Tomas: 
Morus buvo humanistas. Jis buvo geras krikš- 
čionis, mirė kankiniu už savo tikėjimą ir nepa- 
sidavė Henrikui VIII. Šv. Ignacas padarė didelį 
ir drąsų žingsnį: jis įvedė į savo ordiną huma- 
nizmą ir norėjo įį sukrikščioninti. Jėzuitai visa- 
dos labai kultyvavo senąsias kalbas, graikų, 10- 
tynų, hebrajų ir kt. Jie savo mokyklomis daug 
pasitarnavo humanizmui. Šv. Ignacas buvo rene- 
sanso žmogus. Pasibaigė viduramžiai, prasidėjo 
nauji amžiai, su visais naujais išradimais. Kaip 
tik tais laikais žmonės pradėjo kalbėti, kad že- 
mė yra apvali, o ne plokščia. Net jo “Rekolek- 
cijų" knygoje pastebimi naujoviškumai. Vieno- 
je vietoje jis žemę vadina planicie, pagal seną 
paprotį. o kitoje — redondez, apvali. Šv. Igna- 
cas reparodo nė jokio noro grąžinti senus laikus 
ir priešintis naujiesiems. 

Jis gyveno protestantizmo pradžioje. Baž- 
nyčios nelaimė buvo gerų kunigų stokoje. Vie- 
nuolynai buvo pripildyti, bet vienuoliškos dva- 
sios mažai bebuvo. Karaliai, kunigaikščiai visus 
savo nelegalius vaikus siųsdavo į vienuolynus ir 
į kunigus. Protestantai labai daug kalbėjo apie 
Bažnyčios reformą. Dogmatiškai galvojant, ne- 
galima kalbėti apie Bažnyčios reformą. Tai yra 
Kristaus institucija. Tik apie vieną reformą  te- 
galima kalbėti — apie savęs reformą. Reikia vis- 
ką daryti. kad būtume šitos šventos Bažnyčios 
verti. Kiekviena reforma turi prasidėti nuo sa- 
vęs. Šv. Ignacas taip pats padarė. Jis nekritika- 
vo kitų, tik pats save negailestingai kritikavo. 

Jis norėjo duoti Bažnyčiai daug geresnių pasau- 
linių kunigų, kurie Bažnyčiai nepaprastai reika- 
lingi ir kuriuos žmonės taip brangina. 


Dabar klausimas: kokia buvo pagrindinė 
Ignaco idėja? Yra keletas atsakymų, kurie ne- 
būtinai turi prieštarauti vienas kitam, o gali pa- 
sipildyti. Joseph de Guibert, S. J. (La Spiritua- 
litė de la Compagnie de Jėsus, Roma, 1953, psl. 
56) sako, kad šv. Ignacui svarbiausia buvo tar- 
nauti Kristui ir Jo Bažnyčiai su dideliu užside- 
gimu ir gilia meile. 

Hugo Rahner, S. J. (Saint Ignace de Loyola 
et la Genėse des Exercices. Toulouse, 1948. Ver- 
timas iš vokiečių kalbos) mato jėzuitų ordino 
esmę “Caritas discreta". 

Gal giliausiai klausimą nagrinėja Louis L-1l- 
lement, S. J. (La Doctrine Spirituelle. 1924). 
Pagal jį šv. Ignacas paėmė Kristų kaip Išgany- 
toją, Salvator Mundi. Kristus norėjo išganyti 
žmones tokius, kokie jie yra — geri, prasti, šven- 
ti, nusidėjėliai, mokyti, nemokyti. Kristus mo- 
kė žmones tokius, kokie jie yra tam tikrame 
krašte ir tam tikrais laikais. Kristus savo moks- 
lo skelbimą labai gražiai taiko prie klausytojų. 
Jis labai gerai pažįsta ir tuos, kurie Jam trukdo. 
Be to, Šv. Trejybės antrasis asmuo, Verbum Dei, 
gryna dvasia, priima žmogišką prigimtį, sveiką, 
tinkamą, kuri būtų geras įrankis, atliekant die- 
viškai žmogišką misiją — žmonijos išganymą. 
Kristus pvz. atsisakė šv. Jono Krikštytojo gyve- 
nimo būdo, jo atgailų, jo didėlių pasninkų. Šv. 
Jonas bėga nuo žmonių, kad jo nesugadintų. 
Kristus priešingai — jieško žmonių. Taigi atro- 
do, kad šv. Jonas daugiau atgailavo, negu pats 
Kristus. Kristaus gyvenimas buvo mesianiškas 
gyvenimas. Visos Kristaus priemonės buvo taip 
parinktos, kad geriau pasiektų savo tikslą — 
žmonių išganymą. Taigi nejučiomis prieiname 
prie šv. Ignaco “Rekolekcijų"" minčių ir jo kons- 
titucijų: “Id guod volo, media ad finem, consi- 
derando maius servitium divinum“. Šv. Ignacas 
žinojo ir pats tai sako, kad jis pakęs, jeigu kiti 
vienuolynai pralenks jėzuitus budėjimais nakti- 
mis, visokiomis atgailomis. Bet jis norėjo, kad 
kai kuriuose dalykuose jėzuitai pasižymėtų ir 
kad jų niekas čia nepralenktų. šv. Ignacas kalba 
apie klusnybę, kas apaštalaujančiam ordinui su 
greitu judėjimu ir kariška disciplina yra esminės 
svarbos. Be to, kaip Verbum Dei priėmė žmogiš- 
ką prigimtį ir pradėjo vaikščioti po Palestinos 
miestelius ir laukus, taip ir jėzuitas turi vaikš- 
čioti po pasaulį, kur ir kada galima daugiau pel- 
nyti Kristui sielų. Paimkim pavyzdį. Jeigu nori 
gero koncerto, reikia turėti pianiną ir gerą pia- 
nistą. Pagal šv. Ignacą, iėzuitas turi būti tas ge- 
ras pianas, o skambintojas yra pats Dievas. Jei- 
gu imsi Kristų kaip Išganytoją, Jo žmogiška pri- 

gimtis yra pianinas, o antrasis Šv. Trejybės asmuo 
yra pianistas. Jėzuitas, pagal šv. Ignacą, turi bū- 
ti ta Kristaus žmogiškoji prigimtis, per kurią 
Kristus pasirodo žmonijai, veikia žmonių tarpe, 
moko žmones, skelbia Evangeliją, eina į univer- 
sitetus, į kolegijas, į observatorijas. Pats šv. Ig- 
nacas girdėjo priekaištą, kad jėzuitai, girdi, len- 
kią kelius ar “klaupiasi prieš Baalą". Baalas bu- 
vo toks pagonų dievaitis, kuriam žmonių kraują 
aukodavo ir prieš kurį klaupdavosi. Kitiems at- 
rodė, kad šv. Ignacas perdaug pabrėždavo natū- 
ralines priemones. Jis mėgdavo sakyti: stenkis 
taip atlikti savo darbą, lyg viskas nuo tavęs pri- 
klausytų, ir prašyk Dievą taip, lyg tarytum vis- 
ką Dievas turėtų padaryti. Taip žiūrint į šv. 
Ignaco mintis. lengvai suprantama, kodėl Insti- 
tutas taip uoliai kalba apie naujų narių parinki- 
mą: jie turi būti gabūs, turi būti sveiki, net ir 
išorinė jų išvaizda nepamiršta. Paskui isako vie- 
šai ordino hierarchijai, kaip turi pagal visas iš- 
gales tuos narius ruošti gyvenimui. Jėzuitui vi- 
si mokslai, visos mokslo šakos yra brangios. Tai 
yra Dievo dalykai. Kas sugeba studijuoti žvaigž- 
des, tegul būna astronomas. Kas turi galvą ma- 
tematikai, tegul studijuoja tą šaką. Visi šitie da- 
lvkai iki šiol dar nieko švento neturi. Tai yra 
tik instrumento tobulinimas. Bet štai ateina Die- 
vas, tas artistas, kuris pavartos tą instrumentą. 
Tiesa, yra žmonių, kurie sako, kad Dievas ir 
ant pagalio gali smuikuoti, kad ir asilą gali pa- 
naudoti dideliems dalykams. Pas prakartėlę asilas 
ir jautis prisidėjo prie pasaulio išganymo, šildy- 
dami savo kvėpavimu Kristų Kūdikėlį aną šaltą 
naktį. Čia ir buvo šv. Ignaco originali mintis. 
Ir jau daugiau kaip 400 metų egzistavimas pa- 
rodė, kad jėzuitų ordinas galėjo Bažnyčiai pa- 
sitarnauti. Šv. Ignacas žinojo tų dviejų elementų 
— žmogiško, natūralaus ir dieviško — lipdymo 
pavojus. Visados esama pavojaus, kad kitas or- 
dino narys gali pasitikėti perdaug žemiškomis 
priemonėmis, pvz. mokslu, pažanga, turtu, gar- 
be. o per mažai tesijungti su Dievu, arba kitas 
gali labai atsiduoti kontempliacijai, kuri nėra 
dalykas savyje prastas, bet kuri neatitinka ordi- 
no tikslą. 


Kas įvykdo vienybę tarp skambintojo ir 
instrumento? Čia šv. Ignacas turėjo labai sveiką 
mintį. Tai klusnybė, ir net dvejopa klusnybė: vie- 
na savo ordino viršininkams, o antra tiesioginė 
Šventam Tėvui. Dievas per teisėtus viršininkus 
naudojasi tinkamais instrumentais. Žmonės ksr- 
tais turi apie jėzuitų klusnybę klaidingų minčių, 
daugiausia protestantai, ją vadindami oboedien- 
cia cadaverica. arba elgetos lazdos klusnybe. La- 
voną gali padėti ir nukelti, kur nori, arba elgeta 
savo lazdą gali sukinėti, kaip nori. Skirtumas 
yra tas, kad lavonas nežino, kad jį kilnoja, o jė- 


Vidury šv. Juozapas, žemai dešinėje šv. 


SV. IGNACAS LIETUVIŲ TAUTODAILĖJE 


Ignacas, kairėje šv. Jonas Nepomucietis; 


viršu'e dešinėje šv. Apolonija, kairėje šv. Barbora. 


zuitas žino, kas jį kilnoja ir kodėl jį kilnoja. Pats 
šventas Ignacas aiškiai kalba apie savo draugi- 
jos tikslą: instrumento tobulybė kiekvienu at- 
žvilgiu ir sielų išganymas (Sum. 2). Taigi išeina, 
kad ordino idealas yra Kristus, kaip Išganytojas, 
kuris, panaudodamas visas priemones, gamtines 
ir antgamtines, nori visus patraukti prie Dievo. 


Jėzuitų persekiojimai 


Jėzuitų ordinas jau nuo pat steigėjo šv. Ig- 
naco iki mūsų dienų buvo visados persekioja- 


mas. Kiekvienas persekiojimas turi savo tikslą, 
savo būdą. Bet jeigu imsime visus persekiojimus, 
gal g>lima atrasti kokią bendrą mintį. 


Pabandysime sugrupuoti. Pirmoj eilėj stovi 

protestantai. 

“Iš visų labiausiai mums priešingi yra jėzui- 
tai, todėl reikia juos išžudyti. Jeigu to negalima 
padaryti, reikia juos išvaryti. Kiekvienu atveju 
reikia juos persekioti melu ir šmeižtu". (Becon, 
opusc. 17, aphor. 15). ri 

Šmeižtai yra stačiai netikėtini, fantastiški. 
Štai keli pavyzdžiai. Breslave (net ir vieta žino- 
ma) velnias vieną jėzuitą iš sakyklos išmetęs. 
Krokuvoje jėzuitai nužudę vieną moterį. Graze 
jie užnuodiję visus miesto šulinius. Koelne jė- 
zuitai, gavę viršų, pasisavino pinigus ir auksą, 
kuriais samdę žmones, kad dalyvautų procesijo- 
je. Per 30 metų jėzuitų tiek priaugę, kad jų 
skaičius siekęs vieną milijoną du šimtus tūkstan- 
čių, o 1595 metais jų buvę tiek daug, kad ruošę 
bendras vokiečių skerdynes ir visų protestantų 
kunigaikščių žudynes. (Duhr: Geschichte der 
Jesuiten, vol. I. pp. 822 ir t.t.). Protestantai vi- 
sur mato jėzuitus, kur jiems sutrukdo visą pa- 
sisekimą. Gal išaiškinti galima taip: istoriškai 
teisinga, kad jėzuitai nuo pat pradžios pasirodė 
dideli popiežiaus gynėjai. Jau nuo pat pradžios 
jėzuitų galima buvo visose tautose atrasti, kad 
išgelbėtų jas nuo protestantizmo. Toks Posse- 
vino (1533-1611) daro pastangas Stokholme pel- 
nyti Bažnyčiai švedų karalių. Tai ir pasiekia at- 
versdamas Joną III. Kaip popiežiaus atstovas, 
jis tarpininkauja sudaryti taiką tarp Lenkijos ir 
Rusijos, Maskvoje, Kremliuje, drąsiai gindamas 
katalikų tikėjimą prieš Joną Žiaurųjį. Jėzuitai 
su dideliu pasišventimu gynė tuos katalikus, ku- 
rie buvo protestantų persekiojami, ypatingai Vo- 
kietijoje ir Anglijoje. (L. Pastor: Historia de los 
Papas, vol. XVII, p. 30). 


Jansenistai 


Jėzuitų teologai greitai pastebėjo janseniz- 
mo pavojus ir pradėjo kovą. Protestantai buvo 
tokie priešai, kurie jau nebepriklausė prie Baž- 
nyčios. Jansenistai buvo dar Bažnyčios širdyje. 
Jie atrodė labai susirūpinę Bažnyčios mokslo 
grynumu, griežta krikščionių morale. Jėzuitai 
pasirodė liberalesni. Jansenistai labai augštino 
Dievo malonę, jos galią, taip kad nebeliko vie- 
tos laisvai valiai. Jansenistams reikėjo turėti įsi- 
tikinimą, kad yra labai gerai pasiruošę priimti 
sakramentus. Jėzuitai priešingai — labai ragino 
prie šventų sakramentų. Taigi atrodė, kad jė- 
zuitai turi mažiau pagarbos šventiems dalykams. 
Jansenistai labai jėzuitus šmeižė, tai darydami 
sistemingai (Palyg. Pastor, ibid, vol. XXVIII, 
p. 381). 


Kolonijos 


Jėzuitai nuo pat pradžios pasirodė dideli 
misijonieriai. Kai atsidarė naujas kontinentas, 
Amerika, jėzuitai visais laivais, kurie skrodė At- 
lanto okeaną, vyko ten ir atgal, jieškodami nzu- 
jų darbų, naujų lėšų. Dažnai europiečiai, norė- 
dami pigiai pasipelnyti, prisiplėšti aukso, skriau- 
dė indėnus. Jėzuitai pasirodė dideli indėnų gy- 
nėjai ir užtarėjai. Už tai jėzuitai turėjo gerokai 

kentėti ne tik dar nuo nesusipratusių indėnų, 
bet ir nuo savo tautiečių. Dažnai, jėzuitams kal- 
bant apie dangų, indėnai sakydavo, kad jie ne- 
norį eiti į dangų. Paklausus kodėl, atsakydavo: 
“Todėl, kad, kaip sakoma, ir danguje būsią ispa- 


» 


nų". 
Šviečiamasis laikotarpis 


Su šituo vardu eina daug visokių filosofinių 
ir teologinių klaidų: anglų deizmas, prancūzų 
enciklopedistai, vokiečių  Aufklaerung, visoje 
Europoje masonerija, liberalizmas. Visi šitie 
sąjūdziai turi vieną bendrą ypatybę, kad nusi- 
statę prieš Bažnyčią, prieš katalikų tikėjimą, 
prieš popiežių. Savaime aišku, kad jie visi turėjo 
susidurti, susikirsti su jėzuitais, kurie visose sri- 
tyse pasirodė kovos lauke: jie savo knygomis, 
rekolekcijomis, mokyklomis, pamokslais stengėsi 
sulaikyti tą nukrikščioninimo bangą. Dievo ir 
Bažnyčios priešai pradėjo didelę kovą prieš jė- 
zuitus, prieš ordiną. Burbonų dinastija suorgani- 
zavo visų kraštų ir šalių monarchijas. Ir štai 
1759 m. Portugalija išvarė jėzuitus iš savo ša- 
lies ir iš savo kolonijų. Prancūzija panaikino or- 
diną 1764 m., Ispanijos karalius Karolis III išva- 
rė jėzuitus iš Ispanijos 1767 m., o iš savo domi- 
nijų, iš Neapolio — 1767, iš Parmos — 1768, iš 
Maltos — 1768. Roda, pats didžiausias jėzuitų 
priešas, sakė savo draugui Choiseul: “Nužudėme 


sūnų, dabar mums tik belieka tą patį padaryti 


su motina, su mūsų šventa Romos Bažnyčia“. 
(Weiss: Historia Universal, vol. XIII, pag. 93). 


Be abejo, Bažnyčios priešininkams tai buvo 
didelis pasisekimas: tuo jie uždarė Ispanijoje 
120 jėzuitų kolegijų, Amerikoje irgi apie tiek pat. 
Apie pusė milijono indėnų Ispanijos kolonijose 
paliko be mokytojų, be savo dvasinių vadovų, be 
savo gynėjų prieš niekšingus išnaudotojus. 

Kristaus priešams to dar nepakako. Jie no- 
rėjo visiškai sunaikinti jėzuitų ordiną, kuris 1762 
m. turėjo 22,847 narius su 61 naujokynu, 669 ko- 
legijas, 171 seminariją, 364 rezidencijas, 271 mi- 
siją ir 1,542 bažnyčias. (Villoslada S. J.: Manual 
de Historia de la Compania de Jesūs, psl. 558). 
Visi Burbonų dinastijos karaliai spaudė popie- 
žių, kad jis panaikintų jėzuitų ordiną. Popiežius 
teisinosi, kad ne visi nori panaikinti jėzuitus, 
pvz. Austrijos imperatorienė Marija Teresė to 
nenori. Tada visi susitarė ją paspausti. Ji neatsi- 
laikė. Karaliai grasė popiežiui, kad, jeigu nepa- 
naikins jėzuitų ordino, kils schizma. Klemensas 
XIV nusileido ir nuo 1773 m. liepos 21 d. 
jėzuitų ordiną panaikino visame pasaulyje. Mes, 
lietuviai, žinome, kad tai buvo tuojau po pirmo 
Lenkijos ir Lietuvos padalinimo. Kotryna II, pa- 
informuota, kad popiežius nori panaikinti ir jos 
imperijoje jėzuitus bei uždaryti jų mokyklas, 


griežtai pasipriešino. Taigi jėzuitų saujelė išsili- 
ko per jų gyvenimo sunkiausią laikotarpį. Nebu- 
vo nuostabu, kad Bažnyčios priešai jėzuitus per- 
sekiojo. Bet šiuo atveju pati Bažnyčia jėzuitų 
ordiną panaikino, — ta Bažnyčia, kurią jėzuitai 
tiek buvo gynę. Jėzuitų ordinas priėmė tą auką, 
kaip ir turėjo padaryti pagal savo principus, su 
dideliu nusižeminimu, paklusnumu ir be mur- 
mėjimų. Pastor (Hist. de los Papas, vol XXXVII, 
p. 248) aiškiai sako, kad tai buvo švietimo gady- 
nės triumfas ne tik prieš jėzuitus, bet prieš Baž- 
nyčią ir jos galvą. Jėzuitus šmeižė, niekino ir pa- 
galiau panaikino ne todėl, kad ordinas būtų klai- 
dų padaręs, arba būtų nukrypęs nuo savo tiks- 
lų, bet todėl, jog buvo įsitikinę, kad jėzuitų or- 
dinas yra pati stipriausia Bažnyčios pilis, — sa- 
ko Pastor. 

1814 m. rugpjūčio 7 d. Pijus VII jėzuitų 
ordiną vėl atstatė visame pasaulyje. Priešai vėl 
nesigailėjo jėzuitų ordiną pėrsekioję. Montalem- 
bert (Oeuvres: Discours I, p. 293) sako: “Neno- 
riu tvirtinti, kad visi jėzuitų priešai irgi yra 
Bažnyčios priešai, bet nė kiek neabejoju sakyd2- 
mas, kad Bažnyčios priešai yra patys didžiausi 
jėzuitų priešai. Jėzuitams kliūva pirmiausi smū- 
Diaie>ė: 

Ir naujausiais laikais jėzuitai buvo išvaryti 
ir ištremti: iš Rusijos — 1820, iš Portugalijos — 
1834 ir 1910 m., iš Šveicarijos — 1847 m., iš 
Austrijos — 1848, iš Ispanijos, —iš ordino steigė- 
jo tėvynės — 1820, 1835, 1854, 1868, 1932 m. Iš 
Neapolio. Sicilijos ir iš Vidurinės Italijos — 
1859, iš Venecijos — 1866, iš Vokietijos — 1872, 
iš Romos — 1873. 

Nekalbėsiu apie jėzuitų vargus komunistų 
kraštuose. Jie ne vieni ten kenčia: ten visų ku- 
nigų ir vienuolių tokia dalia, toks likimas. Ne 
tik kunigų, bet ir gerų katalikų. 


Pabaiga 


Praėjo 400 metų nuo mirties to žmogaus, ku- 
rio gyvenimas, kovos, mintys, raštai, darbai ne 
mažėja, bet, šimtmečiams bėgant, vis didėja. 
Pernai visas kultūringas pasaulis paminė- 
jo šv. Ignaco įnašą į pasaulio kultūrinį lobyną. 
Kokią tik gyvenimo sritį paimsi, kur pasireiškė 
žmogaus protas, jo meilė, visur atrasi švento Ig- 
naco pėdsakus ir jo sūnų darbus. Keturių šimtų 
metų istorija rodo, kad šv. Ignacas gerą kelią 
parinko, o jo sūnums padidėja įsitikinimas, kad 
ir šitais sunkiais komunizmo laikais geriausiai ir 
sekmingiausiai galima kovoti su tamsybės jėgo- 
mis “po kryžiaus vėliava, esant Kristaus karei- 
viu, tarnauti Dieviškajam Majestotui ir jo šven- 
tai Sužieduotinei Bažnyčiai, vadovaujant Romos 
popiežiui, Kristaus vietininkui čia ant žemės... 
ginant ir platinant tikėjimą ir dirbant sielų nau- 
dai". (Formula Instituti, Juliaus III patvirtinta). 


Baigdami ši straipsnį, kreipiamės ir į tuos, 
kurie šalip šv. Ignaco pasiekė didelio šventumo 
laipsnį, kuriems šventoji Bažnyčia suteikė šven- 
tųjų aureolę ir altoriaus garbę: šventaisiais pa- 
skelbtų jėzuitų yra 27. Kai kurie yra labai po- 
puliarūs, kaip šv. Pranciškus Ksaveras, didelis 
misionierius, šv. Aloyzas, jaunuomenės globėjas, 
šv. Petras Klaveras, Stanislovas Kostka. Be tų 
šventųjų, yra dar palaimintųjų, kurių skaičius 
siekia 145. Šventieji ir palaimintieji įrodo Baž- 
nyčios šventumą. Bet jie taip pat rodo ir vie- 
nuoliško ordino vaisingumą, dinamiką ir paties 
Instituto išmintį, nes tie šventieji gyveno regu- 
los išmintimi, drausme ir jos pildymu. Visas tas 
nuopelnas priklauso ordino steigėjui šv. Igna- 
cui, kuris ir po 400 metų pasilieka Bažnyčiai 
brangus, savo sūnums mylimas, o krikščionių pa- 
sauliui artimas. 

(1889 - 1957) 


MOTINOS DULKĖS 


Kodėl manęs jieškojai, žvelgdamas i žvaigždėtą naktį? Esu aš čia; 
paimk mane savo ranka. Saugok mane, nešiok mane. Aš nenoriu, kad 
mane tryptų galvijų bandos, nei kad šliužai slinktų mano keliais. Paimk 
mane į savo ranką ir nešiok su savim. Juk aš tave taip nešiojau. Kodėl 
ir tu manęs nepanešiotum? 

Viena ranka skini gėles ir apkabini moteris, ir antrąja priglaudi prie 
krūtinės savo motiną. 

Paimk mane ir įmaišyk su manimi gilią vazą šio pavasario rožėms. 
Jau esu buvusi taurė, bet taurė pripildyto kuno, ir globiau rožių šakelę: 
tai nešiojau tave. Aš pažįstu kilmingą anos taurės liniją, nes buvau tavo 
motinos įsčius. 

Išskridau iš kapo mažomis dulkelėmis ir nuguliau virš A lauko, 
tavęs atsižiūrėti, o sūnau žemdirby! Aš esu tavo vaga. Pažvelk į mane 
ir prisimink mano pabučiavimus! Kodėl praeini mane užgaudamas? Šį 
rytą, kai žengei per lauką, vyturys, kuris praskrido čiulbėdamas, pakilo i. iš 
susopusios mano širdies. 


VAIKAMS 


Po daugelio metų, kada aš būsiu tylus dulkių gūbrelis, žaiskite ma- 
nimi, su mano širdies ir kaulų dulkėm. Jei paims mane mūrininkas, ma- 
ne įdės į plytą, ir tapsiu amžinai įmūryta sienoje (ir aš neapkenčiu tylių 
nišų). Jei iš manęs padarys kalėjimo plytą, parausiu iš gėdos girdėdama 
dejuojantį žmogų. Ir jei būsiu kurios mokyklos plyta, taip pat kentėsiu, 
negalėdama dainuoti su jumis rytmečiais. 

Geriau noriu būti smėlis, su kuriuo žaidžiate kaimo keliuose. Su- 
spauskite: esu buvusi jūsų; išbarstykite, nes aš kūriau jus; trypkite, nes 
jums nedaviau visos tiesos ir viso grožio. Arba, paprasčiausiai, dainuo- 
kite ir bėkite manimi, kad galėčiau išbučiuoti įspaustas jūsų pėdas. 

Kada mane laikysite rankose, pasakykite eilėraštį, ir spragėsiu iš 
džiaugsmo tarp jūsų pirštų. Aš pasistiebsiu, kad jus įžiūrėčiau, jieško- 
dama tarp jūsų akių ir plaukų, tų, kuriuos mokiau. 

Ir kada darysite iš manęs kurį nors pavidalą, kas akimirką jį išdar- 
kykite, kaip kad kiekvieną akimirką mane žeisdavo vaikai švelnumu ir 
skausmu! 


GABRIELA MISTRAL 


VEELR-K I U 


Man sakei, kad mane myli, ir dabar aš verkiu. Man sakei, kad šiuos 
žemės slėnius praeisi, mane nešdamas ant savųjų Tūnkų. 

Tu mane pervėrei nelaukta laime. Galėjai tu man ją duoti lašelis 
po lašelio, kaip vandenį sergančiam, bet tu man leidai gerti srovėje! 

Parpuolusi žemėn verksiu, kol nurims mano dvasia. Mano jausmai, 
mano veidas, mano širdis susitaikė; tik mano dvasia neaprėpia. 

Užgesus nuostabiam vakarui, grįšiu svyruodama į savo namus, atsi- 
remdama vieškelio medžių kamienų ... Tai yra kelias, kurį aš praėjau 
šį rytą, bet jau jo neatpažinsiu. Nustebusi žiūrėsiu į dangų, į slėnį, į kai- 
melio stogus ir jus klausiu jo vardo, nes aš užmiršau visą gyvenimą. 

Ryte aš atsisėsiu guolyje ir prašysiu, kad mane pašauktų, jog iš- 
girsčiau savo vardą ir tikėčiau. Ir imsiu vėl raudoti. Tu mane pervėrei 
laime! 


DIEVAS 


Kalbėki man dabar apie Dievą, ir aš tave suprasiu. 

Dievas yra ta ramybė, kurią randa tavo gilus žvilgsnis manajam, 
yra tas įsijautimas be žodžių įkyraus triukšmo. Dievas yra tas skais- 
tus ir liepsnojantis atsidavimas ir šitas neišsakomas pasitikėjimas. 

Jis myli, kaip ir mes, cušrą, vidudienį ir naktį, ir Jam atrodo, kaip 
mudviem, kad pradeda mylėti... 

Jis yra nereikalingas kitos giesmės, kain tik savo meilės. Ir ją dai- 
nuoja nuo atodusio iki aimanos. Ir vėl grįžta prie atodūsio. 

Tai yra pilnatvė išsiskleidusios rožės anksčiau negu nukrinta pirma- 
sis vainiklapis. 

Ir tai yra dieviškoji tiesa, kad mirtis yra melas. 

Taip, dabar aš suprantu Dievą. 


PASAULIS 


— Nesimyli, — kalbėjo, — nes vienas kito nejieško. Nesibučiavo, 
nes ji tebėra nekalta. Nežino, kad vienu pažvelgimu mes vienas kitam 
atsiduodame! 

Tavo darbas yra toli nuo manojo ir mano krėslas nėra prie tavųjų 
kojų. Tačiau, dirbdama, jaučiu, lyg tave įausčiau švelniausian lino tink- 
lan, ir tu jauti dabar toli ten, kad mano žvilgsnis nužengia ant tavo pa- 
linkusios galvos. Ir iš saldumo nualpsta tavo širdis! 


Užgesus dienai, mes susitiksime keliom akimirkom; bet saldi meilės - 


žaizda mus gaivins iki kitos sutemos. 
Jie, kurie paskęsta gašlume, neįstengdami susijungti, nežino, kad vie- 
nu. pažvelgimu mes patampame vyras ir žmona! 


TAVES BELAUKIANT 


Tavęs laukiu laukuose. Pamažu gęsta saulė. Virš lygumos leidžiasi 
naktis, ir tu paprastai manęs ateini pasitikti, kai gęsta vakaras. Pasiskųu- 
binki, aš noriu matyti saulėlydį ant tavo veido. 


Kaip lėtai tu artinies. Atrodo, kad tu grimstum į sunkią žemę. Jei 


tu šią akimirką sustotumei, mano kraujas susilakytų iš išgąsčio, ir aš 
pabalčiau ir sustingčiau. 


Tu artinies dainuodamas kaip upeliai krisdami iš kalnų į slėnį. Jau 


tave girdžiu... 


Pasiskubinki! Diena, kuri iškeliauja, nori numirti ant mūsu susi- 


jungusių veidų. Vertė Paulius Stelingis 

VELNIO ARIJA 


TESINYS 


4. Būties dualizmas Dostojevskio pergyvenime 


Kad būtis yra sukilusi, kad viršum šio regi- 
mojo pasaulio esama kažkokio kitokio, kad mū- 
soji regimybė neišsemia visos mūsų būties, tai 
patyrė Dostojevskis savoje Nevos vizijoje. Ši vi- 
zija yra ne kas kita, kaip trumpas aprašymas 
vieno pergyvenimo, kurį Dostojevskis turėjo 
jaunystės metais ir kurį paskui pavaizdavo “Pet- 
rapilio svajonėse" (1861). Prieš nagrinėdami šį 
pergyvenimą, turime pastebėti, kad Dostojevs- 
kis savo jaunystėje buvo svajingas ir romantiš- 
kas. Jį žavėjo tolimos šalys ir praėję amžiai, 
traukė visa, kas egzotiška ir didvyriška. Artima- 
jai, regimajai tikrovei jis buvo taip lygiai aklss, 
kaip daugybė rusų. Jis domėjosi tik tuo, kas 
paslaptinga, nuostabu, fantastiška. Jis mielai 
skaitė istorinius W. Scotto romanus ir fantasti- 
nius Hoffmanno pasakojimus. Tačiau Nevos vi- 
zijos akimirką jam atsivėrė akys, ir Dostojevs- 
kis staiga suprato, kad nėra nieko fantastiškes- 
nio ir nuostabesnio, kaip tikrovė.!*) 


“Atsimenu, kai sykį, — pasakoja Dostojevs- 
kis, — smarkiai šaltą sausio pavakarę nuo Vy- 
burgo Nevos pusės skubėjau namo. Tada buvau 
dar labai jaunas. Priėjęs Nevą, stabtelėjau ir 
mečiau žvilgsnį į kitą upės krantą, į padūmavu- 
sią, šaltai blyškią tolumą, kuri staiga vakaro 
žaroje paraudo ir ūkanotame dangaus pakraš- 
tyje geso. Naktis leidosi ant miesto, ir visa 
neišmatuojama, sušalusio sniego pilna upės va- 
ga buvo padengta saulėleidyje žybsinčiomis 
šerkšno adatelėmis. Buvo 20 laipsnių šalčio. 
Garas kilo nuo pavargusių arklių ir nuo skuban- 
čių žmonių. Suspaustas oras drebėjo nuo ma- 
žiausio garso. Ant abiejų upės krantų iš kami- 
nų stiebėsi dūmų stulpai tarsi milžinai į šaltą 
dangų; jie telkėsi ir vėl skirstėsi, taip kad atro- 
dė, tarsi naujas pasaulis kūrėsi viršum senojo ir 
tarsi naujas miestas statėsi ore. Atrodė, kad vi- 
sas pasaulis su visais savo gyventojais, stipriais 
ir silpnais, su visais savo namais, vargšų lūšne- 
lėmis ir turtuolių rūmais, virto šią saulėlydžio 
valandą kažkokia fantastiška, užburta iliuzija, 
kažkokiu sapnu, kuris savo ruožtu taip lygiai 


19) Plg. F. M. Dostojewskij, Der Juengling, Muenchen 
1922, S. 310. 

greit išnyks, kaip anie dūmai tamsmėlyje dan- 
guje. Man atrodė, kad šią minutę ašen kažką 
supratau, kas manyje ligi šiol glūdėjo, bet ko 
negalėjau aiškiai suvokti. Kažkas visiškai nau- 
ja, kažkoks visiškai naujas pasaulis manyje pra- 
regėjo, man visiškai nežinomas pasaulis, tik nu- 
jaučiamas pagal neaiškų šnibždėjimą, pagal pa- 
slaptingą mostą. Man atrodė, kad tik šią minutę 
prasidėjo mano egzistencija. Apsidairiau aplin- 
kui ir staiga pastebėjau kažkokių keistų asme- 
nų. Jie visi buvo įstabūs, nepaprasti žmonės, vi- 
siškai proziški slapti patarėjai, sykiu tačiau kaž- 
kaip fantastiški. Kažkas vaipėsi prieš mane, kaž- 
kas slėpėsi užpakalyje šios minios, tampė siū- 
lus, ir lėlės judėjo, o jis kvatojo ir kvatojo be 
paliovos''.?0) 


Tai buvo sukrečiantis rašytojo pergyveni- 
mas. Ligi šiol Dostojevskis regėjo tik būties fa- 
sadą, tik anuos proziškus, kasdienius slaptuosius 
patarėjus, buvo jais nepatenkintas ir todėl jieš- 
koio priebėgos fantazijose ir egzotikoje. Nevos 
vizijoje jam atsiskleidė būties gelmės. Jis paste- 
bėjo, kad kiekvienas slaptasis patarėjas yra ne 
tik proziškas, bet kartu ir fantastiškas; kad žmo- 
nės turi dar ir kitą veidą, negu tas, kurį įpratę 
regėti kasdienoje. Dūmuose ir rūke skęestąs Pet- 
rapilis virto daiktų dvilypumo simboliu. Dosto- 
jevskis patyrė antrąją egzistencijos plotmę, ir ši 
nauja plotmė pasidarė jam vėlesnio poetinio įkvė- 
pimo šaltiniu. Visi jo veikalai esmėje yra ne 
kas kita, kaip šio mūsosios egzistencijos dvilypu- 
mo sklaida. Regimoji tikrovė apsireiškė rašyto- 
jui tarsi pridengta kažkokia skara, kurią pra- 
skleisti ir įsibrauti į už jos esantį pasaulį virto 
Dostojevskio gyvenimo uždaviniu. Štai kodėl jis 
ir tikėjo, kad tik Nevos vizijos akimirką prasi- 
dėjo jo egzistencija, nes gyvenimas prie būties 
fasado, neišvydus tikrosios jos šventyklos, nėra 
egzistencija, verta šio vardo, 


Daiktų dvilypumo vizijos šviesoje galima 
laikyti Dostojevskį platoniku. Platonui būtis ir- 
gi nėra vieninga: idėjų pasaulis guli viršum re- 
gimos tikrovės ir su šia nesiderina. Ten augštai 
“yra tikras dangus, ir tikra šviesa, ir tikra že- 
mė“. — sako Sokratas “Phaidone". O “žemė čia 


20) Cit. K. Močulskij, Dostoevskij, p. 27-28, 


pas mus, ir akmens, ir visa erdvė yra pagraužta 
ir oro negandų sugadinta" (Phaidon 109C-110D). 
Tuo tarpu idėjų karalystėje “ir kalnai, ir ak- 
mens yra atbaigti, perregimi ir turi gražesnes 
formas". Anos karalystės gyventojai “turi šven- 
tyklų dievams, bet jose dievai iš tikro gyvena" 
(110D-111D). Kaip Dostojevskis vakaro žaroje 
išvydo kitą Petrapilį, taip Platonas regėjo kitą 
žemę su gėlėmis ir vaisiais, su kalnais ir akme- 
nynais, su šventyklomis ir dievais, kurie tačiau 
buvo ne sugadinti, ne pagraužti, bet gryni, stip- 
rūs ir amžini. Tai buvo anaiptol ne kažkokia 
svetima žemė. Tai buvo mūsų ilgesio žemė, tie- 
sos ilgesio apsireiškimas. 

O vis dėlto esama didelio skirtumo tarp 
Platono ir Dostojevskio. Idealinis Platono kos- 
mos yra vieningas pats savyje. Gėrio idėja kaip 
“idėjų idėja“ jungia visas kitas idėjas į amžiną 
ir visuotinę vienybę, kurdama tuo būdu nuosta- 
bią harmoniją, kurioje nesuskamba joks diso- 
nansas. Platonas buvo stabmeldis, kuris blogį 
regėjo tik tame, kad mūsoji tikrovė dėl kažko- 
kių priežasčių neatitinka amžinuosius pirmavaiz- 
dus. Bet kad skilimas bei sąmyšis būtų ir idėjų 
pasaulis, — to Platonas neprileido: tai būtų bu- 
vę jam nepakeliama. Todėl jis pergyveno mū- 
sąją egzistenciją kaip nepasisekimą, bet ne kaip 
išjuokimą, ne kaip satyrą. Už mūsojo buvimo 
kulisų jis negirdėjo demonų juoko ir neregėjo 
pasibaisėtino marijonečių šokio. Tuo tarpu Dos- 
tojevskis jau buvo krikščionis. Todėl jam blo- 
gis, viešpataująs šiame pasaulyje, turėjo trans- 
cendentinį šaltinį, kurio šaknys glūdėjo anapus 
mūsų tikrovės, bet kurio atgarsiai aidėjo visoje 
žemės istorijoje. Štai kodėl ir anas kitoks, anas 
naujas pasaulis, atsiskleidęs Nevos vizijoje, bu- 
vo taip pat dvilypis. Jis nebuvo harmonija ir 
vienybė. Jis buvo pilnas patyčios ir net pagie- 
žos. Kažkoks piktas pradas tampė virvutes mū- 
sojoje istorijoje, kuri virto lėlių teatru. “Man 
atrodo — rašė Dostojevskis kiek vėliau viename 
laiške savo broliui, — kad pasaulis įgijo neigia- 
mosios prasmės ir kad iš kilnaus dvasingumo 
pasidarė tiktai satyra" (BN 19). Anoje augštes- 
nėje būties plotmėje Dostojevskis išvydo ne tik 
dieviškąjį Veidą, kurio šviesa apšviečia kiek- 
vieną žmogų ir kiekvieną kūrinį, bet jis išvydo 
ir demonišką snukį, gardžiai kvatojantį iš visų 
mūsų pastangų bei darbų. Visuotinėje amžinųjų 
idėjų harmonijoje staiga Dostojevskis išgirdo — 
velnio ariją. 


5. Buvimas kaip patyčia 


Mintį, kad buvimas yra ne tik kančia, ne 
tik nerimas, ne tik nepasisekimas, bet kad buvi- 
mas yra ir patyčia — šią mintį Dostojevskis 
skelbia visuose savo veikaluose ir savo laiškuo- 


se. Minėtoje “Šeimininkėje", lygindamas savo 
įkvėpime paregėtus “ištisus pasaulius" su mū- 
suoju buvimu, jis pastebi, kad šie nauji pasau- 
liai “savo sukilėlišku nepriklausomumu“ žmogų 
slegia ir persekioja, lyg kokia “amžina, begali- 
nė ironija“ (p. 445). Ši ironija paverčia niekais 
kilniausius žmogaus užsimojimus — ne tuo, kad 
jie sudūžta dėl neįveikiamų kliūčių, bet tuo, kad 
prieš juos arba šalia jų esti žmogui parodomos 


jų įvykdymo išjuokos. “Jeigu  komponuočiau 
operą, — rašo Dostojevskis savo romane “Pa- 
auglys'' (1875), — tai, žinote, imčiausi medžia- 


gos iš 'Fausto'. Ši tema man labai patinka. Aš 
visados komponuoju sceną katedroje, tai yra, 
komponuoju tik taip sau, savo galvoje. Gotinės 
katedros vidus, chorai, himnai; įeina Gretchen 
ir kartu, žinote, viduramžių chorai, iš kurių gir- 
dėti visas penkioliktasis šimtmetis. Gretchen su- 
sigraužus; visų pirma rečitatyvas, tylus, bet 
skzusmingas; chorai ūžia — tamsiai, griežtai, be 
pasigailėjimo: “Dies irae, dies illa'. Ir staiga — 
velnio balsas, velnio arija. Jis yra neregimas, 
tik girdėti jo balsas, kuris skamba šalia visų, 
kartu su himnais, su jais sutampa, ištirpsta, ir 
vis dėlto pasilieka kažkas visai kita... Ilga, be 
galo ilga tenoro arija, būtinai tenoro... Arija 
vis stiprėja, darosi vis aistringesnė, tonai vis 
augštesni. Juose girdėti ašaros, skausmas, nepa- 
liaujamas, neišvengiamas skausmas, galop nusi- 
vylimas... Gretchen nori melstis, bet iš jos 
krūtinės išsiveržia tik riksmas... Ji krinta ant 
kelių, grąžo rankas... ir, nuskambėjus paskuti- 
niam tonui, krinta apalpus. Ją išneša laukan — 
ir tzda suskamba galingas choras. "Tai turėtų 
būti tikra balsų audra, tikras sužavėjimo ir ap- 
sveigimo choras, tarsi begalinis himnas, kad vis- 
kas sudrebėtų iš pamatų ir susilietų į vieną 
džiūgaujantį “Hosanna'. Tai turėtų būti tarsi vi- 
so kosmo šauksmas ... Tada nusileistų uždanga" 
(p. 804-805). 


Šiuo fantastinės operos vaizdų Dostojevskis 
kaip tik ir nori išreikšti žemiškojo mūsų buvi- 
mo sąrangą; buvimo, kuriame garbinimo gies- 
mė jo Kūrėjui yra velnio arijos pertraukiama, 
gadinama ir dažnai visiškai nuslopinama. Tiesa, 
pabaigoje choras prasiveržia džiūgaujančia “Ho- 
sanna", bet kiek sudužusių širdžių reikia ligi tol 
išnešti iš buvimo katedros? "Tiesa, viskas sudre- 
ba ligi pamatų dėl galingos kosmo giesmės, bet 
kas atsitinka su apalpusia Gretchen? Ar galima 
atskiro individo likimą aukoti visatos triumfui? 
Ar anos silpnos širdys, anie milijonai Gretchenų 
“turi būti tik medžiaga didiesiems ir silpnie- 
siems"? — Tai klausimas, kurį iškelia ne Dos- 
tojevskis, bet pats mūsasis buvimas, ir kurį Dos- 
tojevskis tik išgirdo ir savo veikaluose išreiškė. 
Juk iš katedros išneštoji apalpusioji Gretchen 

yra visos anos galingos, džiūgaujančios “Hosan- 
nos'' išjuoka. Gretchen ir choras “tarsi viso kos- 
mo šauksmas“ juk yra daugiau, negu tik prie- 
šingybės. Tai satyra, nes ant asmens sudužimo 
nėra įmanoma statyti jokios visuotinės vienybės 
ir jokios sukurti harmonijos. Dostojevskis šią 
satyrą jautė labai skaudžiai. Velnio ariją jis 
girdėjo kiekviename žmogaus himne, kiekvieno- 
je garbinimo giesmėje. Jis leido Ivanui Kara- 
mazovui grąžinti Dievui “įėjimo bilietą“ į vi- 
suotinę harmoniją kaip tik todėl, kad vaikų kan- 
čia, vadinasi, nekeltų asmenų sudužimas jam už- 
tveria kelią į šią harmoniją.?!) Dostojevskis pats 
vos nevirto ateistu, išvydęs 1867 metais Baselyje 
H. Holbeino Jaunesniojo paveikslą “Nuėmimas 
nuo kryžiaus", kuriame jis įžiūrėjo Kristaus pri- 


21) F. M. Dostojewskij, Die Brueder Karamasow S. 463. 

sikėlimo išjuoką.?*?) Buvimas “tamsios, begėdiš- 
kos ir amžinai neprasmingos jėgos“ (Idiot 627) 
jo buvo nuolatos jaučiamas. Norėtume pabrėžti 
žodį “begėdiškos", nes jis yra Dostojevskiui ypač 
būdingas. Daugelis Vakarų filosofų bei mistikų 
jautė pasaulyje ir žmoguje tūnančią tamsią ga- 
lybę. Jie pergyveno ją kaip pavojingą, tačiau 
vis dėlto ne kaip begėdišką, tai yra, ne kaip 


22) Šį pergyvenimą Dostojevskis aprašo savo romane 
"Idijotas" (Muenchen 1954, S. 625-26). Sukrečiantis jis 
buvo rašytojui todėl, kad Holbeino Kristus yra atvaiz- 
duotas visame mirties baisume, tuo tarpu Dostojevskis, 
kaip ir visi Rytų Bažnyčios krikščionys, buvo pratęs 
Kristų įsivaizduoti kaip “nuostabiai gražų žmogų" (BE 
124), todėl suabejojo, ar asmuo, šitaip gamtos dėsnių su- 
naikintas, galėtų prisikelti ir ar galima tikėti į Kristaus 
prisikėlimą. jeigu Jis leidosi šitaip gamtos sutraiškomas 
(p. 626). O jeigu Kristus ir prisikėlė, tai vistiek iš Jo 
buvo pasityčiota, subjauriojant skausmais Jo kūną, 


tokią, kuri iš visko tyčiojasi ir kuriai nėra nieko 
švento. Buvimas Vakarų mMąstytojams atrodo 
sunkus, bet ne satyriškas. Tuo tarpu anoji Dos- 
tojevskio tamsi jėga yra ne tik pikta apskritai, 
bet ir pilna patyčios. Patyčios prado atskleidi- 
mas musajame buvime yra gal būt pats origina- 
lausias Dostojevskio kūrybos bruožas. 


Iškeldzmas buvimo patyčią, Dostojevskis pa- 
rodė, kad tikroji mūsų būties tragika glūdi ne 
tame. kad mūsų idealai sudūžta, bet tame, kad 
jie virsta savo pačių išjuokomis. Ne kova ap- 
skritai padaro mūsų egzistenciją gūdžiai klai- 
kią, bet kova už tai, kas galų gale pasirodo kaip 
patyčia visų mūsų pastangų. Ir kaip tik šitoks 
mūsų idealų sudužimas mus sukrečia ligi gelmių. 
Žmogus gali pakelti daug skausmo, jis gali visą 
gyvenimą kovoti su didelėmis kliūtimis, gali jas 
nugalėti arba pats žūti, bet jis negali susitaikyti 
su tokiu buvimu, kuris virsta savo paties kari- 
katūra. Ivano Karamazovo asmenybė sudūžta 
kaip tik tą momentą, kai haliucinacijoje jis pa- 
regi. jog jo minčių bei jausmų įsikūnijimas yra 
ne demonas “ugnies sparnais, svaidąs žaibus ir 
griausmus“' (p. 1218), bet paprastas apšepęs vel- 
niūkštis, kuris eina į pirtį ir ten prakaituoja “su 
popais ir pirkliais" (1190), kuris nori įsikūnyti 
šešpūdėje matronoje ir vesti tokį gyvenimą, kaip 
ir visi buržujai veda. Šitokio savo svajonių pa- 
veikslo Ivanas negalėjo pakelti. Jo negali pakel- 
ti nė vienas žŽmogus.?3) 


6. Dostojevskis kaio žmogaus poetas 


Daugelis rusų filosofų ir poetų pergyveno 
būtį duališkai: V1. Solovjovo ir Al. Bloko vi- 
zijos tai gal geriausiai parodo. Tačiau beveik visi 
rusų filosofai ir poetai būties dualizmą visų pir- 


23) Kad kiekvienas kilnus, o ypač mistinis polėkis yra 
grasomas virsti savo paties išjuoka, rodo Ad. Mickevi- 
čiaus ir Vl. Solovjovo gyvenimas. Mickevičius svajojo 
apie Lenkijos vaduotoją, kuris ateis ir viešpataus, išva- 
davęs tautą iš jos spaudėjų. šias svajones jis išdėstė 
“Vėlinių" 3 dalies kun. Petro vizijoje. Maždaug po devy- 
nerių metų jis “atpažino? šį naująjį “/mesiją" — To- 
vianskio asmenyje ir keletą metų pasiliko ištikimas jo 
mokinys, skelbdamas jo “mokslą"" net iš katedros Pary- 
žiaus “Collėge de France". Solovjovas mokė, kad dieviš- 
koji Išmintis - Sophia yra visų daiktų pirmavaizdis, kad 
ji esanti pasaulio siela ir visko vienytoja. Jos pasaulis 
laikosi kaip savo dieviškojo pagrindo. Tai buvo kilnus 
mokslas. Trijose savo vizijose Solovjovas regėjo šią pa- 
saulio dieviškąją pirmapradę nuostabios moters pavidalu. 
Bet štai. prieš pat jo gyvenimo galą iš Rusijos gilumos 
apsilankė pas jį kažkokia Ona Schmidt, mokytoja iš Sa- 
ratovo, ir pasisakė, kad ji, įsiskaičiusi į Solovjovo raš- 
tus, priėjo išvados, kad tai ji, Ona Schmidt, esanti So- 
phijos regimas įsikūnijimas. Solovjovas buvo sukrėstas 
šitokio savo mokslo “įsikūnijimo". Tiesa, jis buvo kri- 
tiškesnis, negu Mickevičius, ir savai “Sophijai" netikėjo. 
Tačiau būtį kaip patyčią jis patyrė šiame susitikime la- 
bai skaudžiai. 


ma regėjo kosme. Mus apsupančios gamtos su- 
skilimas jiems buvo šio dualizmo apraiška. Tiek 
Solovjovo “amžinoji draugė“, tiek Bloko “gra- 
žioji dama" yra ne kas kita, kaip perkeistojo 
pasaulio pavidalai. Tą patį galime rasti ir Tiu- 
čevo poezijoje. Tiučevas taip pat stipriai jautė 
buvimo dvilypumą, kuris jam išėjo aikštėn gi- 
mimo ir mirties, šviesos ir tamsos, dienos ir nak- 
tes ritme. Bet ir Tiučevas buvo kosmologinis 
dainius. Jo eilėraštis “Diena ir naktis" kaip tik 
atskleidžia mums šį kosmologinį jo polinkį. Vir- 
šum gūdžios dvasių karalystės ir neišsakomos 
bedugnės kybo auksu išsiuvinėta uždanga: tai 
diena, tarsi puiki skara, kuri pridengia kiekvie- 
ną trūkumą. Bet diena baigiasi, ateina naktis 
ir nutraukia aną skarą. Staiga bedugnė atsive- 
ria prieš mus visu savo baisumu: tarp jos ir 
mūsų nėra jokios sienos. Štai kodėl mums nak- 
tis yra tokia nejauki, — baigia savo eilėraštį 
Tiučevas.?*) Jis nesiduoda dienos burtų suvedžio- 
jamas ir netiki į regimą kosmo harmoniją, nes 
žino, kad po ana auksu išsiuvinėta skara siaučia 
chaosas. Dienos žibėjimas nėra nei stiprus, nei 
tuo labiau pastovus. Demoniška tamsi jėga jį * 
lsngvai suardo. Po dienos ateinanti naktis yra 
Tiučevui įspėjimas netikėti anai margašviesei 
skarai, nes ji yra apgaulė. 


Tokį pat įspėjimą girdime ir Dostojevskio 
veikaluose. Tik jis šiam įspėjimui renkasi ne 
gsmtoje esantį tamsos-šviesos dualizmą, bet pa- 
ti žmogų. Nevos vizija, apie kurią kalbėjome, 
buvo savo esmėje kosmologinė, kaip ir Tiučevo 
aukso skara arba Bloko “gražioji dama": Dosto- 
jevskis vizijos akimirką stovėjo žiemos užburtoje 
gamtoje (Blokas savo “gražiąją damą" matė taip 
pat žiemą apsnigtuose laukuose), kai viskas sau- 
lėlydžio žaroje degė ir spindėjo. Ir vis dėlto ra- 
šytojo dėmesys buvo nukreiptas ne į šią savo- 
tiškai perkeistą gamtą, bet į žmones: į anuos 
skubančius pro ji slaptuosius patarėjus, tokius 
kasdieniškus iš viršaus ir tokius paslaptingus sa- 
vo viduje. Būties dvilypumas net ir Nevos vi- 
zijoje išėjo aikštėn žmogaus pavidalu. Čia Dos- 
tojevskis pamatė ne kosmo sielą, kaip Solovjo- 
vas Egipto dykumose, arba Blokas laukuose už 
Maskvos, bet žmogaus sielą, suskilusią savyje, 
prozišką ir kartu fantastišką. Dostojevskio būties 
duelizmas yra nebe kosmologinis, bet antropolo- 
ginis. Jo pergyvenimo centre stovi ne pasaulis, 
bet Žmogus. 


Kaip tik todėl Dostojevskis dažnai ir yra 
laikomas psichologu. Nors Nietzschė buvo skai- 
tęs tik keletą Dostojevskio veikalų ir tai tik 
prancūziškai perdirbtų. vis dėlto jis pavadino jų 
autorių “psichologų, iš kurio buvo galima kai 


24) Stichotvorenija, Leningrad 1953, p. 186. 

ko išmokti". Šis Nietzschės posakis apsprendė 
visą tolimesnį Dostojevskio supratimą bei verti- 
nimą. Jis buvo padarytas didžiausiu pasaulio 
psichologu, analizuojančiu žmogaus sielą tarsi 
anatomas žmogaus kūną prozektoriume. Dosto- 
jevskis buvo paverstas “psichoanalizės pirmata- 
ku", psichologinio romano “kelių laužėju", nu- 
sikaltėlių sielos žinovu ir t.t. ir t. Šio šimtmečio 
pradžioje Vakarų Europos skaitytojai žavėjosi 
tokiomis jo veikalų vietomis, kaip Raskolnikovo 
tardymas “Nusikaltime ir bausmėje"“ arba vals- 
tybės gynėjo ir advokato kalbos “Broliuose Ka- 
ramazovuose". Psichiatrai ir kriminologai rašė 
studijų apie Dostojevskį kaip apie nuostabų nu- 
sikaltimų analizuotoją. Be abejo, visas šis susi- 
žavėjimas buvo iš dalies pagrįstas. Dostojevskis 
sugebėjo sklaidyti žmogaus psichiką ir atverti 
jos gelmes. Tai pastebėjo jau ir Bielinskis, kai 
Dostojevskis jam 1845 metais perskaitė savo 
“Dvejetinį", ir šia proga pasakė, kad ligi tokių 
psichologinių plonybių galįs prasiveržti tiktai 
Dostojevskis.*) Tą patį prieš 30 metų tvirtino 
ir vokiečių kritikas J. Maier-Graefe sakydamas: 
“Jeigu svarstysime sielos pažinimą, tai viena 
vienintelė Dostojevskio knyga atstoja visus Eu- 
ropos romanus, pradedant Diderot'".?*) Žinoma, 
tai jau smarkiai perdėta. Toki Europos rašytojai- 
romanistai, kaip Balzacas, Unamuno, Bernanos 
su Mauriacu, nėra menkesni psichologai, negu 
Dostojevskis. 


Tačiau psichologinis žvilgis dar neatskle'- 
džia mums Dostojevskio žmogaus sampratos. 
Pats Dostojevskis savo veikėjų sielos sklaidą su- 
prato visiškai kitaip, negu jo ankstesnieji kriti- 
kai. “Mane vadina psichologų, — rašė jis savo 
pastabų knygelėje, — tai netiesa: aš esu tiktai 
realistas augštesne prasme; vadinasi, rodau vi- 
sas žmogaus sielos gelmes" (SW 12, 333). Tuo 
jis norėjo pasakyti, kad jo analizių objektas yra 
ne žmogiškoji psichika, bet žmogaus būtybė ksip 
tokia. Psichika jam tarnavo tik kaip pradeda- 
masis taškas prasiveržti į dvasią, o per šią į Die- 
vą. Todėl jis niekad prie psichikos nesustojo. 
Jis greitai palikdavo šį pradedamąjį punktą, ne- 
sykį net per greitai, tinkamai skaitytojų nepa- 
ruošęs dvasios ir dievybės sklaidai. Kartais jis 
darė net stambių psichologinių klaidų, pamirš- 
damas savo veikėjų nesubrendimą. Sakysime, kai 
keturiolikametis Kolia filosofuoja apie Dievą 
kaip apie hipotezę “pasaulio tvarkai išlaikyti'; 
kai jis kalba apie Kristų kaip apie “labai huma- 
nišką asmenybę" arba kai jis teigia, esą, galima 
žmoniją “mylėti ir be Dievo buvimo" (Broliai 
Karamazovai, 1019-21), tai čia aiškiai jausti, 

23) Plg. Močulskij, op. cit. 41 p. 26. Neue Rundschau, 


1925, S. 815. 
26) Das Reich der Karamasoff, Muenchen 1920, S. 34. 

kad kalba ne jis pats, bet kad Kolios lūpomis by- 
loja Bielinskis. Jeigu Dostojevskis būtų buvęs 
tiktai psichologas, šiandien jis būtų vargu ar 
suprantamas, nes žmogaus psichika kinta ir esti 
istorinių aplinkybių gana giliai apsprendžiama. 
Pavyzdžiui, joks tardytojas šiandien nusikaltėlio 
taip netardytų, kaip Porfirijus tardė Raskolni- 
kovą. Šiandieniniai nusikaltimai daromi jau vi- 
sai kitaip, negu devynioliktojo amžiaus vidury- 
je, todėl ir nusikaltėlio vedimas į prisipažinimą 
dabar yra kitoks, negu prieš šimtą metų. Šian- 
dien nei kriminologai, nei psichiatrai vargu ar 
galėtų ko nors iš Dostojevskio pasimokyti. 


Tai, kuo Dostojevskis yra didis ir nemirš- 
tamas, yra jo veikaluose poetiškai atskleista tie- 
sa, kad žmogus egzistuoja ryšium su transcen- 
dentinėmis jėgomis, šias jėgas savyje slepia ir 
jų atžvilgiu turi apsispręsti. Viename pokalbyje 
su Alioša apie grožio vaidmenį pasaulyje Dmit- 
rijus Karamazovas sako, kad grožis esąs “ne tik 
kažkas baisaus, bet taip pat ir kažkas paslaptin- 
go" ir kad “kaip tik čia rungiasi Dievas ir vel- 
nias, o kovos laukas yra — žmogaus širdis“ 
(Broliai Karamazovai, 191). A. L. Wolynskis ma- 
no, kad “Dostojevskis šiais keliais Dmitrijaus 
Karamazovo žodžiais pasiekė ligi tol rusų litera- 
tūroj dar nepasiektas gelmes'.??) Žmogaus kaip 
kovos lauko Dievo ir velnio rungtynėms sampra- 
ta iš tikro yra pati giliausia Dostojevskio kūry- 
bos idėja. Joje glūdi visa jo antropologija ir teo- 
logija. 


7. Žmogaus dualizmas Dostojevskio filosofijoje 


Lygindami Dostojevskio antropologiją su 
viduramžių arba su Hegelio žmogaus samprata, 
pastebėsime, kad nei vienoje žmogus nebuvo 
centras, kuriame susibėgtų būties pradai. Vidur- 
amžiams žmogus buvo statinis kosminės tvarkos 
(esse) taškas. Hegeliui žmogus buvo dinaminis 
visuotinio išsivystymo (fieri) taškas. Kiekvienu 
tačiau atveju jis pradingdavo nesurandamai: ar- 
ba visuotinėje, amžinoje tvarkoje arba visuoti- 
niame, amžiname judėjime. Kiekvienu atveju 
jis nebuvo būties priešginybių susibėgimas ir su- 
sikirtimas. Apie būties priešginybes kalbėjo d-ug 
kas, bet niekas nedrįso jų suvesti į žmogų. Tai 
padarė Dostojevskis. Dostojevskio žmogus nebė- 
ra statinė santrauka viso, kas yra kosme, kaip 
mokė šv. Tomas Akvinietis (“guodammodo om- 
nia"). Apie statinę žmogaus sąrangą Dostojevs- 
kis iš viso nekalba. Tačiau žmogus nėra Dosto- 
jevskiui nė tik visuotinės dvasios išsivystymo 
pereinamasis punktas, kaip skelbė Hegelis. Jo- 
kio į ramybę vedančio priešginybių suderinimo 
Dostojevskiui nėra. Dostojevskio žmogus yra 


27) Cit. K. Močulskij, Dostojevskij, p. 19-20. 

centras, kuriame susitinka transcendentinės jė- 
gos Dievo ir velnio pavidalais; dar daugiau: žmo- 
gus yra šių jėgų susitikimo istorinė objektyva- 
cija. 

Šitokia samprata padaro, kad Dostojevskio 
žmogus virsta ne priešginybių junginiu bei jų 
nešėju, bet pačia priešginybe, pačia kova savyje. 
Žmogus ne kovoja ir ne priešinasi, bet jis yra 
kova, jis yra priešinimasis. “Koks priešgyniškas 
kūrinys yra žmogus", — sušunka Dostojevskis 
viename laiške. —“Jo sielos atmosfera yra nu- 
austa iš susiliejimo dangaus su žeme" (BN 19). 
Žmogus nežino, ar jis yra patekęs į “gėdą ir 
tvaiką" ar į “šviesą ir džiaugsmą". Jeigu jis gy- 
ventų gėdoje ir tvaike, vistiek jis “staiga pra- 
gystų himnu". Žmogus yra “žemas ir niekšingas", 
o tačiau jis bučiuoja “siūlę drabužio", kuriuo yra 

apsisiautęs Dievas (Br. Kar. 189). “Pikta, atpa- 
laiduota, žiauri ir dūkstanti žemės jėga“ traukia 
žmogų žemyn, ir jis nežino, ar Viešpaties dvasia 
sklendena viršum šios pasiutusios žemės (Br. 
Kar. 399). Šitos jėgos nešamas, žmogus gali pul- 
ti Žymiai žėmiau, negu gyvulys: “Gyvulys nie- 
kada negali būti toks žiaurus, toks rafinuotai, 
subtiliai žiaurus, kaip žmogus" (Br. Kar. 433). 
“Jeigu velnio nėra, — sako Ivanas Karamazo- 
vas, — o tik žmonės jį sugalvojo jį pagal savo pa- 
čių paveikslą" (Br. Kar. 434).—1Iš kitos tačiau pu- 
sės, “rojus yra kiekviename iš mūsų“ (Br. Kar. 
557). Jis gali jau rytoj virsti tikrove, jei tik mes 
panorėtume. “Gyvenimas yra rojus, ir mes visi 
esame rojuje, mes tik nenorime t0 suprasti" 
(Br. Ksar. 531). Žemės gyvenimas susilieja su 
“nauju, begaliniu, nežinomu, bet jau prasidedan- 

čiu gyvenimu" (Br. Kar. 538). Žmogus yra “die- 
viškosios meilės paveikslas“ ir todėl vertas vis- 
pusiškos meilės (Br. Kar. 587).—1š tikro, “žmo- 
gus yra platus, perdaug platus“, — sako Dmit- 
rijus Karamazovas (Br. Kar. 190). Jame telpa 
visa: ir Madonos paveikslas ir Sodomos paleistu- 
vės. Nuostabiausia tačiau, kad žmogus, “net ir 
nešiodamas savo sieloje Sodomos idealą, neparei- 
gia Madonos idealo" (Br. Kar. 190). “Žmogus yra 
paslaptis" — rašė Dostojevskis savo broliui. 
“Jeigu ir visą gyvenimą besistengtum ją atskleis- 
ti, nesakyk, kad veltui praleidai laiką. Aš atsi- 
dedu šiai paslapčiai, nes noriu būti žmogumi“'.?*) 
Šios paslapties esmę Dostojevskis tikėjosi radęs 
kaip tik esminėje žmogaus priešginybėje. 

Ši pagrindinė žmogaus savybė apsprendžia 
ir žmogaus pobūdį apskritai: jis yra neapspręs- 
tas, svyruojąs, neužbaigtas. Tai mes pastebime 
visuose Dostojevskio kūrinių veikėjuose. Dosto- 
jevskis niekur nepraveda griežtos sienos tarp gė- 
rio ir blogio, tarp teigiamų bei neigiamų perso- 
nažų. Visi jo veikėjai yra nuausti iš dviejų pra- 
dų, visi jie yra kartu ir geri ir blogi. Dostojevs- 
kio veikaluose nėra nei iš anksto predestinuotų 
šventųjų, nei iš anksto predestinuotų nusidėjėlių. 
Kiekvienas žmogus slepia savyje galimybę būti 
šventuoju ir būti nusidėjėliu: tai priklauso nuo 
jo paties apsisprendimo bei nuo jo laisvės. Kai 
Dostojevskis 1868 metais planavo rašyti romaną 
apie ateizmą, tai norėjo parodyti žmogų, kuris 
jau subrendęs praranda tikėjimą, paskui šliejasi 
tai prie ateistų, tai prie slavofilų, tai prie vaka- 
riečių, tai prie rusų atsiskyrėlių ir sektantų, tai 
prie dvasininkų; jis atsiverčia ir vėl pasidaro 
ateistas (plg. BE. 138, 166). Šis romanas nebu- 
vo parašytas, tačiau jo pagrindinio veikėjo ap- 
matai rodo, kaip labai Dostojevskis laikė žmo- 
gų nepastoviu ir kaip leido jam pereiti visas gy- 
venimo galimybes. Kol žmogus gyvena žemėje, 
tol jis yra pati laisvė, tol jis yra pati galimybė 
eiti nuo vieno priešingumo prie kito. Jis gali ap- 
sispręsti už Dievą arba už velnią, tačiau šis ap- 
sisprendimas visados bus tik reliatyvus, todėl 
visados grasomas virsti priešingu apsisprendimu. 


Visa tai padaro, kad Dostojevskio veikėjai 
yra dvilypiai. Fiodoras Karamazovas yra ištvir- 
kėlis ir cinikas, šykštuolis ir pirklys, tačiau jis 
kasdien duoda iš savo virtuvės “duonos ir sriu- 
bos" (Br. Kar. 181) dviem vargšėm moterim; jis 
taip pat nori, kad kas nors už jį melstųsi ir laiko 
save nusidėjėliu (Br. Kar. 32). Dmitrijus Kara- 
mazovas aistringai myli gyvenimą, laimina Vieš- 
paties kūriniją, o tačiau ryžtasi pasidaryti ga- 
14: “Reikia sunaikinti šį bjaurų vabalą" (Br. Kar. 
744). Tasai vabalas — tai pats Dmitrijus, pilnas 
gašlumo ir kartu didžios poezijos. Apie savižu- 
dybę galvoja ir Ivanas Karamazovas, nors taip 

pat sakosi mylįs “lipnius lapiukus, kai šie pava- 
sarį skleidžiasi iš pumpurų" (Br. Kar. 417). Alio- 
ša Karamazovas yra angeliškas žmogus, skais- 
tus ir religingas ligi gelmių. O tačiau, sukrėstas 
nelauktai ankstyvo starco Zosimos kūno puvi- 
mo, jis vos nepraranda tikėjimo ir dorovės, pa- 
siryžęs su ateistų Rakitinu eiti pas Grušenką 
(plg. Br. Kar. 625-27). Šį amžiną žmogaus dvi- 
lypumą Dostojevskis sutraukia į mažo kaimie- 
čio paveikslą, kuris stovi ant apsnigto tako miš- 
ke ir mąsto. Ką jis mąsto? Niekas nežino. “Gal 
jis staiga pajudės ir keliaus į Jeruzalę prie Šven- 
tojo Karsto, o gal padegs savo gimtąjį kaimą, o 
gal net padarys ir tai ir tai" (Br. Kar. 226). Tai 
žiauri galimybė, tačiau ji žmogui yra visados at- 
vira. Todėl mes niekad iš anksto negalime pa- 
sakyti, kaip žmogus kurioje nors situacijoje pa- 
sielgs. Dostojevskio antropologija yra paneigimas 
bet kokio apskaičiavimo, apklausinėjimo, bet ko- 
kio statistinio metodo, bet kokios psichologijos. 
Kiekviename žmogaus akte glūdi priešingo akto 
galimybė, už kurią jis gali apsispręsti paskuti- 
nę akimirką ir tuo sugriauti visus tekstus ir vi- 
sas statistikas. Dostojevskio veikalai kaip tik tuo 
ir yra dramatiški (Merežkovskis ir Ivanovas juos 
laiko ne pasakojimais, bet dramomis, nors ir pa- 
rašytomis pasakojamąja forma), kad jų veikėjai 
visai nelauktai, tiesiog priešingai bet kokiai l1o- 
gikai ir sociologijai pasuka į kitą pusę ir tuo su- 
teikia veiksmui nepaprastos įtampos. Dialektika 
yra Dostojevskio žmogaus būsena, ir šią dialek- 
tiką jis sugeba genialiai naudoti. 


Būdami persunkti dialektinės būsenos, Dos- 
tojevskio veikėjai nėra joki sustingę tipai, joki 
nesvyruojantieji didvyriai. Jie nėra net iš viso 
tipai literatūrine prasme: jie yra nepakartojamos 
ir nepasekamos asmenybės. Gal kaip tik šis 
bruožas ir padarė, kad Dostojevskis taip ilgai 
Vakaruose nebuvo suprastas. Vakarai buvo įpra- 
tę literatūros kūriniuose jieškoti tipų. Radę vien- 
kartines asmenybes, jie nežinojo, ką su jomis 
veikti. Tuo tarpu Dostojevskio žmogų galima su- 
prasti tik gilaus asmeniškumo prasme. Jis atsto- 
vauja ne eilei asmenų, ne miniai, bet jis yra 
“sau-žmogus", vienkartinis, vienintelis, vadinasi, 
asmuo giliausia šio žodžio prasme. Kaip asmuo, 
žmogus yra nuostabiai laisvas savo priešginybės 
atžvilgiu. Dostojevskiui nėra žmogaus būtyje jo- 
kio likimo, jokios predestinacijos: jis stovi augš- 
čiau už priešgynišką savo prigimtį, regi savyje 
siaučiančią kovą, tačiau visados žino, kad jos 
atžvilgiu jis yra visiškai laisvas. Dostojevskio 
žmogus yra tiesioginė graikiškojo žmogaus anti- 
tezė. Kiek graikams žmogus buvo slėgiamas ne- 
išvengiamo likimo, tiek Dostojevskiui žmogus 
žaidžia su savyje esančiomis trancendentinėmis 
jėgomis; žaidžia pavojingai, tačiau tuo kaip tik 


ir apreiškia savo laisvę. “Baisu žiūrėti, — rašė 
Dostojevskis savo jaunystėje, — kaip žmogus sa- 
vo rankose laiko pačią Nesuvokiamybę ir neži- 
no, ką su ja veikti; kaip jis žaidžia žaislu, o šis 
žaislas yra — Dievas" (BN 21). Dar ryškiau 
Dostojevskis tai išreiškė Lizos sapnu: Liza kar- 
tais sapnuoja velnius. “Aš sėdžiu viena kamba- 
ryje, ant stalo dega lempa. Staiga visur pilna 
velnių, visuose kampuose, po stalu, po kedėmis. 
Jau jie artinasi, jau nori mane griebti. Tada grei- 
tai persižegnoju, ir visi jie atšoka atgal. Išeiti ne- 
išeina, tik sustoja už durų, kertėse ir laukia. Ta- 
da man užeina noras garsiai piktažodžiauti Die- 
vui, ir aš pradedu iš Jo tyčiotis. Ir štai, velniai 
vėl būriais puola mane, tikėdamiesi šį sykį ma- 
ne tikrai pagrobsią. Bet aš vėl greitai persižeg- 
noju, ir jie vėl staiga atšoka nuo manęs. Ak, tai 
taip smagu, nors uždusk!"* (Br. Kar. 1078). 


IZtS A570 


Ateinu pas Tave, 


a 


Tai nėra tik sapnas. Tai yra pati tikriausio- 
ji Žmogaus būsena. Žaisti priešginybėmis, žais- 
ti pavojingai, tačiau vis dėlto žaisti yra žmogaus 
laisvės, jo didybės, jo nepriklausomybės būtyje 
ženklas. Šį ženklą Dostojevskis įspaudė visiems 
savo veikėjams, todėl visus juos padarė žmogiš- 
kosios egzistencijos laisvėje nešėjais bei reiškė- 
jais. Žmogaus būtyje girdėti ne tik garbinimo 
giesmė Viešpačiui, bet ir pasityčiojanti velnio 
arija. Ir vis dėlto pats Žmogus stovi augščiau 
už abi šias priešginybes. Dostojevskio menas 
kaip tik atskleidė šį žmogaus bruožą ir tuo būdu 
atidarė kelią į žmogaus asmenybės supratimą bei 
jo vertės pagerbimą. Po Dostojevskio žmogaus 
grąžinimas į kosminę sąrangą, vistiek ar ji būtų 
suprantama statine ar dinamine prasme, yra re- 
beįmanomas. Kosmologinis žmogaus pavergimas 
Dostojevskio buvo galutinai pergalėtas. 


Vitalija Bogutaitė 


ŽEME 


Kad laukiniai naukščiai 


Nebelankytų. 


Ateinu pailsėt — laiko kartumu 
Persunktą veidą nušluostyt. 
Ateinu susirasti voilsiui 


Vietos 
Amžinam guoliui. 


k 


Eidama sutikau draugus. 
Jie nešėsi žvakes, ir namažu 
Liepsnų virtinės augo iu 


Rankose... 


Tyloj blėso mūsu šešėlici 


Ir mes, 
Palikdami juos, 
Tolom. 

* 


Kaip gera saujoje žarstyti 


Savo Žemės smėlį, 


Budinčio Ąžuolo pavėsyje 
Užmigti kaitrią dieną. 


Pas Tave neatlekia 


Laukiniai paukščiai, 


Vijokliai netemdo mėlumo dangaus, 
Nes žaliojoj jūroj banguoja 

Tavo pergalės vėliavos, ir Tu žengi 
Negrąžinamai arčiau. 


NEPRIKLAUSOMOS IR DABARTINĖS LIETUVOS TAUTOSAKOS DARBAI 


A. MAŽIULIS 


Paskutiniu metų iš Lietuvos į Vakarus iš- 
vežama daugiau ir įvairesnių knygų, jų tarpe ir 
tautosakos darbų, jog galima susidaryti gana 
tikslus vaizdas, kas šioje srityje ir kaip dirbama. 
Tačiau pilnai suprasti šiems darbams, tenka per- 
žvelgti ir Nepr. Lietuvos laimėjimai, nes šian- 
dieniniai yra su anais daug kuo susiję arba tie- 
sioginė jų tąsa. 


1. Nepr. Lietuvos tautosakos rinkiniai ir darbai 


Atsikūrus Lietuvos valstybei, iš dalies jau 
šiokią ar tokią taiką su kaimynais turint, 1922 
steigiant pirmąjį savo mokslo židinį — Lietuvos 
Universitetą (Kaune), nors tautosakos dirvose 


ir buvo daug kas padaryta, tačiau laisvoji Lie- 


tuva nieko nepaveldėjo. Nuo 1907 m. veikianti 
Vilniuje Lietuvių Mokslo Draugija, kuri savo 
bibliotekoje buvo sutelkusi tautosakos leidinius 
ir surinkusi arti 9500 dainų, per 3500 pasakų ir 
per 20,000 kt. tautosakos užrašų, kas anų dienų 
sąlygose buvo milžiniškas tautosakos lobynas, 
buvo likusi už laisvosios Lietuvos sienų ir visu 
anuo lobiu nebuvo galima pasinaudoti. Tuo 
metu Kaune nebuvo nei didesnės lituanistinės 
bibliotekos, nei reikšmingesnių tautosakos rinki- 
nių, nors vienas kitas jų maišėsi Valstybinėje 
Archeologijos Komisijoje. Žemaičių Kunigų Se- 
minarijos bibliotekoje, Lietuvių Meno Kūrėjų 
Draugijoje ar pas atskirus asmenis. Todėl Lie- 
tuvos Universitetui, kuriam tuo metu buvo pa- 
vestas ne tik mokomasis, bet ir tiriamasi litua- 
nistikos uždavinys, tautotyrinis darbas teko pra- 
dėti visiškai iš pradžių: susiorganizuoti ne tik 
dėstymą, bet ir biblioteką, susidaryti tautosakos 
rinkimo organizaciją ir t.t. Jei K. Būga, parsi- 
vežęs 18 pūdų žodyninių lapukų, švietimo mi- 
nisterijos spaudžiamas galėjo šiaip taip pradėti 
lietuvių kalbos žodyną, tai tautotyrinio darbo 
pas mus anuo metu neįmanoma buvo pradėti: 
nebuvo medžiagos, nei pasiruošusio žmogaus. 
Todėl ir tautosakos rinkimu bei jos organizaci- 
ja 1922 rūpinasi ne koki tautotyros žinovai, bet 


kalbininkai (K. Būga, A. Vireliūnas), kuriems * 


tautosakos užrašai duotų žodynui medžiagos. 
Šiems pritarė A. Jakštas, A. Sabaliauskas, J. 
Tumas-Vaižgantas ir kt. kunigai, iš Lietuvių 
Meno Kūrėjų Dr-jos A. Varnas ir kt. Tačiau 
šių žmonių pastangų buvo permaža nugalėti vi- 
siems sunkumams (trūko lėšų ir žmonių), to- 

dėl pats tautosakos rinkimas tebuvo tik vieno 
kito darbas, gal dažnai Ateities ir Aušrinės tau- 
tosakinio sąjūdžio tąsa, nors K. Būgos jau buvo 
sugebčta daugelį rinkėjų įsąmoninti, kad prie 
užrašo reikia duoti ir tiksli metrika. Anų dienų 
tautosakos rinkimui mūsuose tai buvo dar per- 
didelė naujiena. 

Universitete tautosakai pradžioje nebuvo 
skiriama pakankamai reikšmės. Ji buvo prisi- 
menama prie lietuvių literatūros, tačiau plačiau 
neapžvelgiama ir nepadaryta atskiru ir savaran- 
kišku studijų dalyku. 


K. Būgos, A. Vireliūno, kun. A. Sabaliaus- 
ko, gal iš dalies ir V. Krėvės-Mickevičiaus, pa- 
stangomis 1922 Švietimo M-ja buvo itikinta, kad 
reikia pradėti leisti koks nors lietuvių tautosa- 
kos žurnalas. Ir buvo paskelbta, kad pradėsianti 
eiti “Lietuvių Tautosaka“ 1923 m., o kartu nusta- 
tyta ir prenumerata. Tačiau naujai įvestoji lito 
valiuta visus skaičiavimus sugriovė, ir Lietuvių 
Tautosaka nebepasirodė arba tikriau — ji buvo 
įjungta i L. U. Humanitarinių mokslų fak. pra- 
dėtą leisti “Tautą ir Žodį", į kurio I t. K. Būga 
(red.) įdėjo gausiai tautosakos (kun. A. Kosar- 
zevskio, K. Būgos, J. Lelešiaus, J. Vaičkaus, A. 
Sabaliausko, A. Janulaičio ir V. Krėvės-Micke- 
vičiaus rinkiniai). Ir aplamai, “Tautoje ir Žodyje" 
I-VII (1923-1931), ypač pirmuose penkiuose to- 
muose jos buvo gausiai spausdinama (J. Balio, 
P. Būtėno, St. Didžiulio, J. Elisono, A. Koncės, 
J. Miškinio, V. Krėvės-Mickevičiaus, A. Vire- 
liūno, J. Žiurlio ir kt.). Čia pasirodė ir kun. T. 
Brazio (Lietuvių liaudies daina vestuvėse 1924, 
Die Singweisen der litauischen Dainos 1926 ir 
Kai kurie lietuvių ir latvių dainų melodijų gi- 
minystės bruožai 1928), B. Sruogos (Lietuvių 
dainų poetinės priemonės, atskirai — Dainų poe- 
tikos etiudai, 1927) ir kt. studijos. Atskirai dar 
humanitarinių m. fak. 1927 išlšeido T. Brazio 
Lietuvių Tautinių Dainų Melodijos I d. (199 dai- 
nas su melodijomis). 


Tautotyrinis sąjūdis anuo metu neliko tik 


"Lietuvos Univėrsitete. 1923 J. Elisonas Panevė- 


žyje sudaro Gimtajam kraštui tirti dr-ią, išgy- 
venusią iki 1940. VII. kuri be kraštotyrinio 
darbo rinko ir tautosaką. Panašios dr-jos steigė- 


"si Šiauliuose, kur buvo susidaręs net ir Šiaulių 


Tautosakos Centras, ir kt. Prie Lietuvos Uni- 
versiteto taip pat 1924 įsisteigė savarankiška 


Kraštotyros D-ja. Tautotyrą į savo tikslus įsi- 
rašė Lietuvos Atgimimo Dr-ja ir kt. 1923 m. 
Biržiška išspausdino Dainų literatūros vadovė- 
lį (mokykloms), kuris ne vieną paskatino užra- 
šinėti dainas ir kt. tautosaką, o P. Būtėnas pa- 
ruošė Lietuvių tautotyros žinių ir senienų rin- 
kimo programą, kurią 1925 išleido Vilties b-vė. 
Ši Būtėno paruoštoji programa, nors ir daugeliu 
atvejų neatitiko Lietuvos sąlygų, bet buvo pir- 
mas toks platus (208 p.) darbas, skatinęs ir tei- 
kęs pagrindinių nurodymų ne tik būtovės apra- 
šinetojui, bet ir tautosakos rinkėjui. Tautosa- 
kos rinkimo klausimus anuo metu kėlė spauda 
ir pačiai tautosakai skirdavo vietos (Švietimo 
Darbas ir kt.), o St. Tijūnaičio redaguojama 
vaikams “Žvaigždutė" ne tik spausdino mokinių 
užrašytas pasakas, bet jas leido ir atskirais lei- 
diniais (Mūsų pasakos 1927 ir kt.). Grynai po- 
puliarizacijai, pasakas ir kt. tautosaką sustiliza- 
vęs, spausdino A. Giedrius “Saulutėje" arba at- 
skirai. 


Lietuvių Tautosakos Komisija (1930-1935) 


K. Būgos ir kt. įsiūbuotas tautosakinis dar- 
bas, mirus K. Būgai, o kiek vėliau ir A. Vire- 
liūnui, kažkodėl sustojo. L. U. humanitarinių 
mokslų fak. įsitaisė “keturviratas", pradėjęs bi- 
joti jaunųjų ir todėl niekas nesirūpino paruošti 
tautotyros darbui žmonių, o patį tautosakos rin- 
kimą ir jos leidimą dažnai nustumdavo “svar- 
besni'' leidiniai, pvz. koks nors lenkų literatū- 
ros istorijos vertimo išleidimas ar jam pan., 
nors tuo metu M. Biržiška skaitė lietuvių tauto- 
sakos privalomą kursą visiems lituanistams. Ir 
tik 1929-1930 vėl pradėta klabinti Švietimo M-ja, 
kad ir Lietuvai reikia tautosakos rinkimo ir ty- 
rimo įstaigos, panašios į latvių ar kt. kraštų tau- 
tosakos archyvą. 1930 m. paskyrus vyriausybei 
lėšų, prie humanitarinių mokslų fak. buvo su- 
daryta Lietuvių Tautosako Komisija, pirma 
centrinė mūsų tautosakos įstaiga. Jai visą laiką 
vadovavo hum. m. fak. dekanas V. Krėvė-Mic- 
kevičius, o sekr. buvo paskirtas P. Vaičiūnas; 
jos nariais dalyvavo profesoriai M. Biržiška, V. 
Mykolaitis-Putinas, Pr. Skardžius ir B. Sruoga, o 
nuo 1933 ir J. Balys. Ši lietuvių tautosakos 
įstaiga, kurios pareiga rinkti, tvarkyti, skelbti ir 
tyrinėti mūsų tautosaką, nelaimingu būdu buvo 
prišlieta prie to paties humanitarinių m. fak., 
paskandinta į didžiausią biurokratiją ir sudaryta 
pagrindinai iš literatų, tegu ir besidominčių tau- 
tosaka, tačiau į ją žvilgį susidariusių Rusijos 
literatūrinių tautosakos tyrinėjimų įtakoje. To- 
dėl ir 1930 m. jų paskelbtoji tautosakos rinki- 
mo programa (Mūsų Tautosaka I t.) yra daugiau 
verstinė ir pabrėžianti, kad reikia pajieškoti 
naujų, dar žinomų liaudies kūrėjų sukurtų dai- 


nų, tačiau mažai teryškino kitas tautosakos rū- 
šis ir trūko visos eilės būtinų tiksliam tautosa- 
kos rinkimui nurodymų. Bet sukūrus LTK-ją, 
pradėjus šiek tiek mokėti rinkėjams, tautosakos 
rinkimas pagyvėjo ir tautosakos rinkiniai vienas 
po kito plaukė. Tačiau komisijai susirūpinus 
leisti stilizuotus tautosakos rinkinius (literatūri- 
nis žvilgis į tautosaką), pasiimant gerus hono- 
rarus stilizuotojams ir redaktoriams, 1933 m. 
emė trūkti lėšų tautosakos rinkiniams apmokėti 
ir pats rinkimas beveik sustojo. Per 4 metų lai- 
ką L. Tautosakos Komisija buvo sutelkusi apie 
65,000 dainų ir dar jų buvo užrašyta per 7000 
su melodijomis, apie 7000 pasakojimų, per 80,000 
smulkiosios tautosakos, viso labo arti 160,000 
įvairių tautosakos užrašų. Tai buvo jau tikrai 
didelis turtas. 


Lietuvių Tautosakos Komisija leido “Mūsų 
Tautosaką"', kurios 1930-1935 pasirodė I-IX t. ir 
dar apie 1937 m., tačiau su 1935 data, X-sis, ku- 
rio didelė dalis buvo skirta apginti V. Krėvę- 
Mickevičių nuo dr. J. Balio priekaištų ir įrodyti 
Šarūno ir kt. jo užrašytųjų dainų tautosakinį 
tikrumą “Mūsų Tautosakos' tomas pasirodydavo 
po 250-300 psl. ir išspausdino labai gerų tauto- 
sakinių aprašų, k. a. M. Katkaus Balanos gady- 
nę 1931, V. Krėvės-Mickevičiaus Dzūkų vestu- 
vės 1930 ir Krikštynų apeigos Dzūkijoje 1933, 
Jz. Mickevičiaus Žemaičių vestuvės 1933, J. Pet- 
rulio Rugiapjūtės papročius 1934 ir kt. Joje bu- 
vo paskelbta J. Elisono “zoologiškai" sutvarky- 
ta Mūsų krašto fauna lietuvių tautosakoje 1932, 
Dievas Senelis (pasakų ciklas) 1935 ir kt. “Mū- 
sų Tautosakoje“ (VI t.) pasirodė ir A. R. Niemi 
labai vertinga studija Lietuvių liaudies dainų 
tyrinėjimai (kun. A. Sabaliausko vertimas) ir 
jo Lietuvių ir latvių atgarsiai suomių poezijoje, 
sudarą 328 psl. Ten pat, X t. išspausdinta J. 
Baldausko (Baldžiaus) disertacija “Pirktinės ves- 
tuvės", kurioje įrodinėja, pasiremdamas mūsų 
dainų ir kt. medžiaga, tokias vestuves ir Liėtu- 
voje buvus. Tai pirma lietuviškai parašyta tau- 
tosakinė disertacija, pirma tautosakinė ir mūsų 
universitete. Ta pati komisija 1930 m. iš'eido 
J. Dovydaičio Dainas (450 dainų tekstai) ir 1934 
pradėjo leisti V. Krėvės-Mickevičiaus elfabetiš- 
kai, bet ne sistemiškai aptvarkytą ir nuo litera- 
tūrinių perdirbimų neišvalytą Patarlių ir prie- 
žodžių rinkinį, į kurį buvo jimta ir Lietuvių 
Tautosakos Komisijos archyve esanti rankrašti- 
nė medžiaga. Pasirodžius I-iam Patarlių ir prie- 
žodžių tomui (7. 766 nr.), kilę priekaištai jo lei- 
dimą komisijos vardu sustabdė, nustojo veikusi 
tuojau ir pati komisija. “Literatūriškai" supra- 
tusi savo paskirtį Lietuvių Tautosakos Komisi- 
ja davė populiarius ir stilizuotus V. Krėvės 
Sp2>rnuočiai mūsų padavimuose 1933, Aitvaras 

mūsų padavimuose 1933, S. Nėries Mūsų pasa- 
kas 1934 ir P. Vaičiūno Augštaičių pasakas 1934. 
Šie, ypač S. Nėries ir P. Vaičiūno pasakų nu- 


tautosakinimai, parodė, kad Lietuvių Tautosa- 
kos Komisija savo tikrosios paskirties nesupra- 
to, ji nėra pasiruošusi nei sistemingai tautosa- 
kos rinkimo, nei mokslinio jos skelbimo orga- 
nizuoti, o yra tapusi tik kažkokia rašytojų prie- 
glauda ir literatūrinių tautosakų perdirbinėji- 
mų istaiga. Kilęs triukšmas del Patarlių ir prie- 
žodžių I t., nuo tautosakos mokslinio darbo nu- 
krypimas ir kai kieno lengvas pasipinigavimas 
(literatūrinis) privertė Švietimo M-ją įsikišti ir 
jos darbą užbaigti. 


Komisiia Tautos Melodijoms Rinkti 


Lietuvių Tautosakos Komisija rinko tik ds5i- 
nų tekstus, melodijų reikalais ji nesirūpino. St. 
Šimkaus, J. Tallat-Kelpšos ir kt. muzikų rūpes- 
čiu prie Švietimo M-jos 1934 buvo suorganizuo- 
ta Komisija Tautos Melodijoms Rinkti. Ši ko- 
misija, St. Šimkaus vadovaujama, per kelis 
mėnesius užrašė 233 plokštelėse 1,620 melodijų 
ir dar gaidomis surinko 1,282 melodijas. 


Lietuviu Tautosakos Archyvas 


1935 VII 6 vyriausybė paskelbė nuostatus 
tautosakai tvarkyti ir įsteigė Lietuvių Tautosa- 
kos Archyvą, jo vedėju paskirdama gerai tau- 

tosakai Vakaruose paruoštą žmogų — dr. J. 
Balį, kurį humanitarinių mokslų fak., dėl skir- 
tingos pažiūros į tautosaką ir jos tyrinėjimą, 
buvo išvijęs. Prie LTA buvo sudaryta ir ta- 
ryba, kurios pirm. buvo J. Elisonas, o nariais J. 
Ambrazevičius (sekr.), J. Čiurlionytė, A. Kača- 
nauskas, kun. A. Sabaliauskas, St. Šimkus ir J. 
Tallat-Kelpša. 


Lietuvių "Tautosakos Archyvas, priešingai 
Lietuvių Tautosakos Komisijai, visą savo pir- 
minį rūpestį nukreipė tautosakos rinkimui, telk- 
damas ir instruktuodamas rinkėjus (J. Balys 
paruošė jau 1936 Tautosakos rinkėjo vadovą, 
antra laida 1940, taip pat atskiras anketas ir t.t.). 
Taip pat LTA iš karto išskyrė 20 didesniųjų tau- 
tosakos rinkėjų savo bendradarbiais-korespon- 
dentais (J. Aidulis, Vilniaus kr., J. Bakanas, Vl. 
Bardziliauskas, J. Bielionis, B. Baručas, J. Čiu- 
ta, J. Dovydaitis, St. Gričius, J. Jurga, Vilniaus 
kr., J. Kartenis, Iz. Matusevičiūtė, A. Mažiulis, 
A. Navarackas, P. Preikšas, St. Riautas, V. Šle- 
kys, P. Vilutis, M. Untulis, Vilniaus kr., J. Že- 
kevičius), kurių skaičius vėliau buvo išaugęs per 
50. 1939. XI Lietuvių Tautosakos Archyvas, jau 
įungtas į A. S. Lituanistikos Institutą, tauto- 
sakos užrašinėtojams surengė 3 dienų kursus ir 
25 savo rinktinius bendradarbius pakėlė į A. 
S. Lituanistikos Instituto Tautosakos sk. ben- 
dradarbius, jų kiekvienas turėjo būti surinkęs 


maždaug po 5000 įvairios tautosakos (pvz. Jur- 
gis Dovydaitis apie 20,000, J. Būga apie 17,000, 
A. Mažiulis per 13,000, J. Bielinis ir J. Jurga 
po kelis tūkstančius dainų su melodijomis) ir 
atitikti dar kt. sąlygas. LTA vadovaujant, vei- 
kė gimnazijose tautosakos rinkėjų būreliai, įsi- 


(1937), jaunieji ūkininkai (1938) ir kt. Nuo 1937 
tautosakos rinkimo varžybose dalyvaudavo po 
keletą rinkėjų būrelių ir keliolika atskirų rin- 
kėjų. Sistemingai pradėjus tautosakos rinkimą, 
buvo susilaukta ir gražių vaisių, kas matyti iš 
šių duomenų, paskelbtų Tautosakos Darbuose 


jungė pavasarininkai (1935), jaunalietuviai ir kt. 
Iki 1935. XII. 31. 1936 1937 ir 1938 1939 Viso 1940 I. 1. 
a. dainų 71,824 19,187 44018 13,136 150,154 
b. dainų su melodijomis 9,023 3,178 15921 1,256 15,378 
c. pasakojimų 8,963 2,973 4,108 4,800 33,844 
d. mįslių 20,009 2,664 13,068 5,681 44,422 
e. liaudies tikėjimų = 18,905 10,107 60,113 12,213 101,335 
f. patarlių 34,129 6,738 16,329 D,681 63,325 
Ss. papročių 391 263 1,332 4710 2,456 
h. šokių 844 806 1,046 339 3,035 
i. raudų 173 119 325 108 725 
k. plokštelių fono- 
grafu įrašyta 331 199 504 172 1,206 
1. plokštelėse įrašų AA) 1,444 1,442 1 L TT 8,328 
Pridėjus čia neminėtus 
dar kt. užrašus, išviso 176,564 DT,TT2 161,480 46,268 442,084 


Taigi, per nepilną laisvo gyvenimo dešimt- 
metį į Lietuvių Tautosakos Komisiją ir Lietu- 
vių Tautosakos Archyvą suplaukė 442,084 tau- 
tosakiniai užrašai. Skaičius didelis ir vertas pri- 
siminti. 

1940 m. į Lietuvių Tautosakos Archyvą dar 
buvo ijungta ir Lietuvių Mokslo Dr-jos tauto- 
sakos rinkiniai, prašokę 50,000 įvairių užrašų 
(šios žinios apie LMD tautosakinius rinkinius iš 
1932), todėl 1940. XII. 31 LTA rinkiniai buvo 
prašokę jau 500,000 tautosakos užrašų. Iki 1944. 
VII. 1 į LTA pateko dar per 50,000 įvairių tau- 
tosakos užrašų. Šie paprasti duomenys yra ge- 
riausi liudininkai, kad įsteigiant savarankišką 
Lietuvių Tautosakos Archyvą, jį išimant iš hu- 
manitariniame mokslų fak. susispietusių litera- 
tūrinės tautosakos, ir dar rusiškos, sampratos, 
žmonių, buvo tautosakos rinkimui daug laimėta 
ir šis nuopelnas priklauso dr. Jonui Baliui, va- 
karietiškos tautotyros sampratos Lietuvoje ug- 
dytojui. 

Lietuvių Tautosakos Archyvas nuo 1935 m. 
leido Tautosakos Darbus, kur skelbė mūsų tau- 
tosaką ir jos studijas. Iki 1940 galo jų pasiro- 
dė 7 tomai.. Praradus tautai laisvę, jie nebeišėjo. 
Tautosakos Darbuose buvo paskelbta J. Balio 
paruoštos tautosakinės antologijos: Iš Maž. Lie- 
tuvos tautosakos 92 psl, 1937, Vilniaus krašto 
lietuvių tautosaka XVIII 330 psl, 1938 ir 
Klaipėdiškių lietuvių tautosaka 160 psl, 1940, 
ir J. Elisono, taip pat “zoologiškai" suskirstyta, 


Gamtos garsų pamėgdžiojimai lietuvių tautosa- 
koje 113 psl., 1939 ir kt. Liaudies muzikai buvo 
paskirtas TD V, prabangiškai išleistas tomas, kur 
tekstus paruošė J. Balys, melodijas J. Čiurlio- 
nytė (ir dar studiją), o bibliografiją — Z. Sla- 
viūnas. Iš kitų ten įdėtų dalykų minėtini: B. 
Buračo Kupiškėnų vestuvės 1935, J. Mickevi- 
čiaus Žemaičių krikštynos 1935, L. Nezabitaus- 
kio Talkos Žemaičiuose 1935 ir kt. Iš studijų 
ten buvo išspausdinta, be J. Čiurlionytės Lietu- 
vių etnografinės muzikos apžvalgos 1939, dar Z. 
Slaviūno Lietuvių kanklės, su melodijomis ir 45 
nuotraukomis, 1937, pirmas toks platus ir kri- 
tiškas darbas, ir dvi dr. J. Balio studijos apie 
Perkūną (Perkūnas lietuvių liaudies tikėjimuo- 
se 1937 ir Griaustinis ir velnias Baltoskandijos 
kraštų tautosakoje 1939). Šios abi studijos ten- 
ka laikyti tautosakai pavyzdinėmis, nors su vie- 
nu kitu dalyku galima ir nesutikti. 


Visiškai atskirai tenka minėti, daugelio ne- 
pastebėtas, dr. J. Balio atliktas milžiniškas dar- 
bas Lietuvių pasakojamosios tautosakos motyvų 
katalogas (Tautosakos Darbai II, 1936; 254 psl. 
ir atsk.). Šiame kataloge sužymėti visi iki 1935 
XII 31 pasirodę mūsų pasakų leidimai (apie 
3200), Lietuvių Mokslo dr-jos per 4000 rankr. 
užrašų ir 8736 iš LTA rankraščių. Šiame ka- 
taloge dr. J. Balys pasakas katalogavo Antti 
Aarnes sistema, o sakmėms — ją pratęsė. Ko- 
kios reikšmės buvo anuo metu šis darbas, ge- 
riausiai paryškins ši smulkmena, kad lenkai pa- 

sakojamosios tautosakos (spausdintos) katalogą 
tik dabar leidžia. Katalogas buvo išleistas su 
trumpomis pasakos motyvo santraukomis ang- 
liškai ir susilaukė daugelio palankių atsiliepimų 
iš pirmaujančių tautosakos tyrinėtojų pasauly- 
je. Didelės reikšmės turėjo būti ir sistemingas 
lietuvių tautosakos tekstų leidimas, pradėtas 
1940, kurių I tomas (Lietuvių liaudies sakmės I, 
XVI — 448 psl., 890 sakmių) tepasirodė. Nema- 
žos reikšmės turėjo ir Lietuvių Tautosakos Ar- 
chyvo sudaroma lietuvių tautosakos bibliografi- 
ja, pradėta 1935 ir spausdinama Tautosakos 
Darbuose. 


Šalia šių darbų LTA iškilo ir kaip mūsų 
tautosakos tyrimo institucija. Į jį kreipdavosi iš 
įvairių kraštų svetimieji daugeliu lietuvių tau- 
tosakos klausimų. Pats LTA paruošė Folklore 
Musical (1939 II 160-170), lietuvių etnografinės 
muzikos bibliografiją, ir J. Balys nuolat teikė 
tarptautinei, P. Geiger ruošiamai, Volkskundli- 
che Bibliographie liet. tautosakos bibliografiją 
(jis ir dabar tą darbą tęsia) ir spausdino tarp- 
tautiniuose etnologijos žurnaluose darbus (Acta 
Ethnologica ir kt.). Taip pat Lietuva dalyvau- 
davo tarptautiniuose šokių festivaliuose. Senuo- 
sius šokius paprastai paimdavo iš LTA, nors juos 
atbaigdavo apipavidalinti jau kiti, paprastai LTA 
žmonėms dalyvaujant. 


Kitų mokslinių institucijų įnašai (1930-1940) 


Lietuvos, vėliau Vytauto Didžiojo Univer- 
sitetas tęsė tautosakos darbus. Neskaitant Lie- 
tuvių Tautosakos Komisijos, kurią atskirai mi- 
nėjome, tautosaka privalomu kursu buvo skai- 


PASAKŲ SEKĖJAI 
Dubienė, 80 m., 


LIETUVOJE 
Iš kairės: 
kiškio apskr.; Pastarnokienė, 75 m., iš Kupiškio, Panevšžio apskr. 

iš Kaltinėnų, švenčionių apskr.; Jonas Jankevičius, TO M, 


toma Teol.-Filosofijos fak. Filosof. skyr. visiems 
lituanistams nuo 1934 (J. Ambrazevičius), veikė 
tautosakos seminarai ir buvo rašomi diplominiai 
darbai, o Athenaeum spausdino tautosakinių 
nagrinėjimų. Humanitarinių mokslų fakultete, 
kuris turėjo beveik lituanistinių studijų mono- 
polį, tautosaka buvo skaitoma visiems lituanis- 
tams privalomu kursu, rašomi darbai, o nuo 1934 
įsteigtoji etnikos katedra įgalino tautosaką pa- 
siimti ir pagrindine specialybe. Joje dėstė dr. 
J. Balys, vėliau dr. J. Baldauskas-Baldžius ir 
M. Biržiška. 1940 toji katedra buvo padalinta į 
proistorės ir etnologijos; etnologijos katedros 
vedėju liko dr. J. Baldžius. 

Humanitarinių m. fak., be Lietuvių Tauto- 
sakos Komisijos leidinių, lietuvių tautosakai da- 
vė: M. Biržiškos paruoštas Liudo Rėzos dainas 
(I t. 1935, II t. 1937). Šis leidinys paruoštas vi- 
su bibliofilo kruopštumu. I dalies (L. Rėzos 
1825 išleistos) dainos lyginamos su vėlesniais 
Nesselmanno ir kt. leidimais paraidžiui ir pa- 
žymimi mažiausi skirtumai bei nukrypimai. II d. 
paskelbtos rankraščiuose likusios jo dainos. Šiam 
leidiniui galima prikišti, kad žymint jų varijan- 
tus buvo pasigauta tik jų pradžios, mažai reikš- 
mės teskiriant visumai (siužetui), tačiau pats 
leidinys virto tam tikros dalies dainų tikru ka- 
talogu. (Kitą katalogą, apimantį A. Juškos dai- 
nas, 1937-39 pradėię sudaryti Filosofijos fak. li- 
tuanistai, vadovaujant J. Ambrazevičiui. Deja, 
tai liko rankraščių). Dr. J. Baldžius hum. fak. lei- 
džiamuose Darbuose ir Dienose (1940, IX t.) 
paskelbė Vogtines vestuves, lietuvių dainų me- 
džiaga įrodydamas tokias pas mus buvus. Dar- 
bas buvo gana padrikus, kaip ir ankstyvesnės 


(Iš “Tautosakos Darbai" II, 1936) 


iš Skapiškio, Ro- 


jo Pirktinės vestuvės, kai kuriomis nuotaikomis 
gali būti priimtinas ir marksistiškai suprastos 
tautosakos atstovams. Tame pat leidinyje V. 
Krėvė-Mickevičius tęsė Patarles ir Priežodžius 
(II, 7. 767-11. 650 nr. 1935; III, 11. 651-14. 177 
nr. 1937 ir IV, 14. 178-? nr. 1940), o K. Korsako 
išspausdino darbą apie Latvių dainas (1938). 


Vytauto Didžiojo Universiteto biblioteka 
per tą metą virto didžiausiu lietuvių spausdinto- 
sios tautosakos lobynu, jos leidžiamos Bibliogra- 
tijos Žinios žymėdavo ir tautosakinius straips- 
nius atskirame skirsnyje. Bibliotekos rankraš- 
čių skyriuje susikaupė nemažas kiekis įvairių 
tautosakos užrašų, ypač vertinga buvo XIX a. 
rankraštinė medžiaga (kun. A. Pabrėžos, kun. 
S. Gimžausko ir kt. pamokslai, V. Kalvaičio 
“Dienknygos"' dalis ir kt.). 


Lietuvos Vietovardžių Rinkimo Komisija 
nuo 1935 į savo archyvą buvo sukaupusi paly- 
ginti daug su vietovardžiais susijusios tautosa- 
kos (pasakojimų, dainų ir kt.), kuri buvo įrašy- 
ta į vietovardžių rinkimo lapus ir nepradėta dar 
išrankioti. 

Vytauto Didžiojo Kultūros Muziejaus Etno- 
grafinis skyrius nuo 1935 rinko ne tik etnografi- 
nius aprašus, bet ir tautosaką. Jos rankraščių 
tarpe buvo daug ir įdomių papročių aprašymų 
ir kt. tautosakos rinkinių. 


A. Smetonos Lituanistikos Institutas, nors 
jam nuo 1939 priklausė ir pats Lietuvių Tauto- 
sakos Archyvas, rinkdamas įvairius archyvus 
bei bibliotekai knygas, buvo gavęs ir nemaža 
tautosakinės (XIX a.) medžiagos, kuri buvo 
įjungta į kitus rinkinius ir be žalos nebuvo ga- 
lima išimti, todėl ir palikta neįjungta į LTA. 

Tautosakos rinkimą vykdė dar ateitininkai, 


tuomet viešai pasireiškę literatūros ar religi- 
niuose būreliuose ir net kartais šauliai. 


Krašte įsisteigusios Kraštotyros Draugijos 
(Panevėžyje nuo 1923, Šiaulių, Kėdainių, Duse- 
tų ir kt.), dažnai turėdamas savo muziejus arba 
juos globodamos, rinkdamos senienas, nepamirš- 
davo papročių ir kt. tautosakos. Per ilgesnį lai- 
ką tautosakos gražūs rinkiniai buvo susikaupę 
Šiaulių tautosakos centre (jie pateko į LTA), 
bet dalis liko “ Aušros" muziejuje. Jos buvo Pa- 
nevėžio, Telšių, Mažeikių, Dusetų ir kt. muzie- 
juose.. O Šiaulių Kraštotyros D-jos leidžiamas 
Gimtasai Kraštas negailėjo vietos tautosakai ir 
jos straipsniams. 

Ano meto spauda, k. a. Naujoji Romuva, 
Vairas, Židinys nemaža skyrė vietos tautosakai 
ir jos studijoms spausdinti. Daug ką savo skil- 
tyse išspausdindavo ir dienraščiai bei savaitraš- 
čiai. 


DR. 
Tautosakos Archyvo vedėjas Lietuvoje. 


JONAS BALYS 


Tautosakos populiarinimas (1930-1940) 


Kilęs tautosakinis sąjūdis buvo nuoširdžiai 
remiamas visos lietuviškos spaudos, o leidyklos 
nesibaimino spausdinti tautosakos leidinių, pvz.: 
A. Giedrius Pasakos 1930, K. Inčiūra Padavi- 
mai 1936, M. Venclauskas Liaudies pasakos ei- 
lėemis 1931, J. Žekevičius Karžygiai 1935, taip 
pat J. Balio Lietuvių sąmojus 1937 ir kt. 

Tačiau tautosakos populiarinimui labai di- 
delės reikšmės turėjo nuo 1935 m. pradėtos ruoš- 
ti Senovės dienos, greitu laiku perėjusios viena 
ar kita lytimi visą kraštą. Nemažesnės. reikš- 
mės buvo ir valstybės radijofono laikas nuo lai- 
ko duodamos liaudies dainininkių dainos iš Lie- 
tuvių Tautosakos Archyvo rinkinių (plokštelė- 
mis) ar jas atskirai į radijofoną pakviečiant, 
plačiai senųjų dainų reikšmę paaiškinant. 


Visuomeninių ir kultūrinių organizacijų įnašas 

Pirmieji Lietuvių Tautosakos Archyvui or- 
ganizuotai atsiliepė pavasarininkai. 1928 m. mo- 
kyt. B. Zaleskio įtraukti rinkimo darbui Dusetų 
pavasarininkai, jau 1932 būrėsi į kuopelę, 1935 
virtusią savarankiu Praeities būreliu, vad. A. 

Mažiulio, o 1936-1940 N. Malašinskaitės. 1936 
tokie tautosakos rinkėjų būreliai susidarė Anta- 
zavėje, vad. Vk. Vainius, Salake, vad. Vl. Di- 
čiūnas; Jakštonis ir E. Rūkštelytė, ir kt. Nuo 
1937 L. K. J. Pavasario Vyrų S-ga turėjo ir 
Kraštotyros reikalų vadovą (A. Mažiulį). Iki 
1938 pavasarininkai buvo surinkę per 20,000, o 
1940 — per 30,000 įv. tautosakos dalykų. 

Jaunalietuviai tautosakai rinkti buvo išju- 
dinti St. Riauto, o J. Bielionis nuo 1937 buvo šio 
darbo vadovas jų centre. 1938 m. ūkinės tauto- 
VI. Tiškui ir B. Vyliaudui, surinkę per 20,000 
įvairios tautosakos. 


Nepriklausomybės netekus (1940. VI-1944. VII) 


Po 1940. VI. 15, raudonajai armijai esant 
krašte ir visokiems perėjūnams lietuviškąjį gy- 
venimą niokiant, tautosakos darbai sutriko. Tau- 
tosakos rinkėjai staiga pradėjo krikti, nes ir 
tautosaka užrašinėti dažnai buvo sen. rinkėjui 
pavojinga, nauji valdžios pareigūnai retai teį- 
stengė suprasti, kad rinkėjas dirba mokslinį dar- 
bą, bet nesiruošia komunistinės tvarkos “griau- 
ti". Lietuvių Tautosakos Archyvas, drauge su 
visu Lituanistikos Institutu, buvo įjungtas į Lie- 
tuvos Mokslų Akademiją, iš šio Instituto jį įski- 
riant ir įjungiant į naujai sudarytą Etnologijos 
Institutą, kuriam vad. P. Bugailiškis, etnografas- 
mėgėjas. Dr. J. Balys su visais archyvo tar- 
nautojais, daugiau ar mažiau dirbančiais tauto- 
tyros darbą (J. Čiurlionyte, J. Jurga, L. Kalve- 
liu, Z. Slaviūnu ir kt.) išliko savo vietose, ta- 
čiau darbo sąlygos pakito. Naujų tautosakos lei- 
dinių išleisti nebebuvo beveik įmanoma. J. Ba- 
lio paruošta Šimtas liaudies baladžių vos tik 
"1941 tegalėjo bepasirodyti LMA Etnologijos 
Instituto, iš Šiaulių Kraštotyros D-jos perimtas, 
Gimtasai Kraštas vos pralįsdavo pro bolševikinę 
cenzūrą, nors buvo dedama pakankamai “liau- 
dies varguomenės būtovei'' pavaizduoti medžia- 
gos; nebuvo tiems darbams prie naujų sąlygų ir 
pakankamai lėšų. 

Po 1941 VI 23 tautosakos rinkimo ir kt. dar- 
bai šiek tiek atsigavo. Pagausėjusioje spaudoje 
buvo galima išspausdinti lietuviškos tautosakos 
ir etnografinių aprašų, tačiau Gimtajam Kraštui 
tepavykdavo pasirodyti vos viena knyga per me- 
tus. Tautosakos rinkimui ir spaudiniams Lietu- 
vių Tautosakos Archyvas negaudavo leidimų, 
trūko ir lėšų, o karo meto suvaržytas gyveni- 
mas nebuvo palankus bet kokiam darbui, ypač 
rinkimui. Ir tai, nežiūrint tokių kietų karo me- 
to sąlygų, 1941-1943 III 17 Vilniaus univ. veikč 
tautotyros katedra, kuriai vad. dr. J. Balys. Taip 
pat J. Baliui pavyko išspausdinti didesnį darbą 
apie ugnį mūsų liaudies tikėjimuose (Kūryba 

1944) ir buvo paruošęs Tikėjimus apie dangaus 
skliautą ir žvaigždynus (1944), likusį rankraš- 
tyje. Taip pat jis išspausdino mūsų mitologijai 
svarbių straipsnių Žemės Ūkyje (1942-44), Gim- 
tajame Krašte ir kt., o M. Alseikaite-Gimbutienė 
Gimtajame Krašte 1943. 1944 .-pavyko dar gauti 
leidimas naujai Gimtojo Krašto knygai ir Glem- 
žaitės Kupiškio apyl. gimdymo papročiams, ku- 
rie turėjo pasirodyti 1944 VII atskiru Gimtojo 
Krašto priedu, — stambia knyga. Z. Slaviūnas 
buvo paruošęs didelį darbą apie mūsų sutarti- 
nes dainas, buvo parašiusi ir Pr. Stukėnaitė apie 
lietuvių magiją. 

Skaitybai dr. J. Balys buvo paruošęs Lietu- 
vių pasakas, kurios 1944 VII liko pradėtos rink- 
ti spaustuvėje. 


Tramdomosios okupacijos dienos 
(1944 VII-1956) 


Raudonosios armijos ginklais atneštas Lietu- 
vos “išlaisvinimas", tapęs naikinamąja ir tram- 
domąja okupacija visai lietuvių tautai, pagrin- 
dinai pakeitė ir tautosakos darbo sąlygas. Lietu- 
vių Tautosakos Archyvas, kurio tenukentėjo vos 
tik kelios fonografo plokštelės ir vienas kitas 
rankraštis, buvo prijungtas prie Lietuvos istori- 
jos, veliau prie Lietuvių literatūros, dar vėliau 
prie jungtinio Lietuvių kalbos ir literatūros insti- 
tuto, kurio vedėju tapo K. Korsakas. Paskuti- 
niu metu buvęs Lietuvių Tautosakos Archyvas, 
dar kartą su Lietuvių kalbos ir literatūros insti- 
tutu “perjungtas"' į visuomeninių mokslų insti- 
tutą (į šį įjungtas ir istorijos institutas), aky- 
vaizdžiai rodo, kad tautosaka norima pajungti 
marksistiškai suprastai visuomeninei funkcijai, 
ji turi liudyti feodalinių laikų ir buržuazinių die- 
nų priespaudą ir skurdą bei socialistinius laimė- 
jimus. Šią naują, marksistinės tautosakos tyri- 
nėjimo linkmės kryptį liudija ne tik ra- 
šomų darbų antrinės antraštės, bet ir Ambr. Jo- 
nyno. “Kai kurie aktualūs tarybinio tautosakos 
mokslo klausimai“ (Pergalė 1955, 7 Nr.), kur pa- 
sisakoma prieš “suomių mokyklą“ (100 p.) ir 
kt., išdėstoma nauji “tarybinių" tautosakininkų 
mokslo pagrindai ir t.t. Iš šio straipsnio matyti, 
kiek dar esama ar būta Lietuvoje po 1944 VII 
mūsų krašte tautosakos mokslo teorijų painia- 
vos, jog P. Užkalnis 1954 net internacionalą lai- 
kė tautosaka! 

Po 1944 VII Lietuvių Tautosakos Archyvo 
vedėju galėjo būti tik Z. Slaviūnas (dr. J. Balys 
pasitraukė į Vakarus), tačiau dabar dirba Peda- 
gogoginiame Institute ir yra lietuvių k. ir lite- 
ratūros katedros vedėjas. Pastaruoju metu (nuo 
1954?) faktinasis lietuvių tautosakos skyriaus 
vedėjas yra A. Mockus, pradėjęs universitete 
studijas 1941. Iš sen. LTA darbininkų telikusi 


Lietuviai studentai, klausę tautosakos kursą Pabaltijo Universitete Hamburge 1946 m. Pirmoj eitė'e centre 
prof. dr. Jonas Balys. š 


J. Čiurlionytė, nes L. Kalvelis dirba teatro sri- 
tyje. Kitų (J. Jurgos, P. Stukėnaitės ir t.t.) vi- 
sai negirdėti. Prie tautosakos dirba ir Marg. Vy- 
merytė, jau 1947 m. pasižadėjusi “išrodyti"" lie- 
tuvių ir slavų pasakų giminystę. Visi kiti tau- 
tosakos darbininkai yra nauji ir jauni Žmonės, 
pradėję studijas apie 1941 m. Tie, kurie buvo 
klausę pas dr. J. Balį paskaitų, turėjo jas per- 
klausyti (sovietinėje sistemoje tas nėra naujie- 
na). 


Tautosakos rinkimas 


Po 1944 VII tautosakos rinkimas Lietuvoje 
kuriam laikui buvo visiškai sustojęs. Tik apie 
1949, atrodo, pradėta jos daugiau užrašinėti per 
taip vadinamąsias ekspedicijas. Kad nedaug tėra 
Lietuvoje naujai užrašytos tautosakos matyti ir 
iš K. Korsako pranešimo, kuris atsirado D. I. 
Ščerbakovui pasimaišius Vilniuje ir pritarus suda- 
ryti Lituanistinių mokslų židinį prie L. Mokslų 
Akademijos. Ten K. Korsakas sumini, kad da- 
bar esą sutelkta per 600,000 tautosakos užrašų, 
o iš LTA statistikos 1940 I 1 žinome, kad tuo 
metu buvo 442,084 užrašai, 1940 dar buvo įjung- 


ta Lietuvių Mokslo Draugijos rinkiniai per 
50,000, o 1944 VI, jei gerai prisimenu, visi rin- 
kiniai siekė apie 550,000. Tuo būdu dabar per 
12 metų tesurinkta apie 50,000-60,000 naujų už- 
rašų. Tas skaičius visai patikimas, nes per et- 
nografines ekspedicijas ir kt. išvykas surenka- 
ma po 70-300 įvairių tautosakos užrašų (“Tiesa" 
paprastai tai plačiai apskelbia). Tai patvirtina 
ir paties K. Korsako pateiktieji apytikriai kai 
kurios tautosakos skaičiai (žiūr. “"Tiesa"' 1956 IV 
18, 91 Nr.). Jis sako, kad per šį penkmetį bus 
sutvarkyta 180,000 dainų ir 30,000 melodijų. 
1940 I 1 LTA buvo 150,154 dainos ir dar gauta 
iš LMD-jos per 10,000, taigi susidaro visai aiš- 
kus 160,000 dainų fondas, neskaitant, kad 1940- 
1944 dar jų buvo surinkta. Antra, K. Korsako 
gali būti priskaitytos dar ir kt. dainų rūšys, 
LTA kt. statistikoje žymėtos. Melodijų 1940 I 
1 buvo 15,378, priedu dar 6,836 fonografų plokš- 
telėse ir dar kt., viso plokštelėse 8,328, taigi 
23,706 dalykai. 1940 Vilniaus kr. buvo užrašy- 
ta labai daug dainų su melodijomis, dainininkai 
buvo kviečiami į LTA ir J. Jurga nuolat išvyk- 
davo. Todėl 1944 VII melodijų fondas galėjo 

prašokti 27,000. Naujai paskelbtų dainų LTA 
signatūros (tekstų ir dainų) taip pat tam pri- 
taria, nes LTA atsiradę tik per 300 naujų plokš- 
telių, o jie nera dideli. Pagaliau tai išryškina ir 
paskutiniu metu visos eilės rašytojų bei kt. krei- 
pimasis, kad reikia susirūpinti tautosakos rin- 
kimu, kuri dabar apleista. "Tačiau tautosakos 
rinkėjai, vykstą visa ekspedicija, turi praeiti di- 
džią eilę registracijų rajonuose, kolūkiuose ir 
t.t., o atsidėkodami, kolūkiečiams paskaityti an- 
tireliginių paskaitų, padėti išleisti sieninį laik- 
raštį ir pan., kas visa surašyta į rinkėjų instruk- 
cijas, išleistas L. Mokslų Akademijos. Jų yra 
dar ir žodžiu nusakomų. Vieną kitą dainą už- 
rašo dar Valst. Konservatorija ir kt. įstaigos, 
tačiau jų archyvai, iš signatūrų sprendžiant, la- 
bai menki, po kelis rinkinėlius. 


i. Tautosakos leidiniai 


Šiuo metu (1944-1956) pasirodę tautosakos 
leidiniai tenka išskirti dviems būriais: moksli- 
niai ir praktiniams tikslams skirtieji. Kaip Nepr. 
Lietuvos paskutinio dešimtmečio pagrindinai te- 
žvelgėme tik į mokslinius tautosakos leidinius, 
paprastai skaitybai skirtuosius tik iš dalies te- 


minėdami (pvz. praleisti buvo visi mokykliniai 


vadovėliai, skirti V kl. ir kt. panašūs), 
elgtasi ir dabar. 

Studijos. L. Tautosakinių studijų šiame sijos 
tarpyje, atrodo, nėra pasirodę. Z. Slaviūno dar- 
bo apie mūsų sutartines likimas nėra aiškus, jo 
iki šiol dar nemini joks bibliografinis šaltinis. 
Nemanau, kad pro šį būtų galėjusi praeiti ne- 
girdomis J. Čiurlionytė, savo studijoje suminėju- 
si ir visą pagrindinę dainų literatūrą; jos nėmi- 
ni ir kt. Niekas iki šiol dar nesuminėjo ir Glėm- 
žaitės' studijos apie Kupiškėnų gimdymo papro- 
čius, kuri 1944 VII buvo surinkta Kaune Raidės 


taip bus 

ir rusiškai. 


Ona Dakanienė iš Tarušionių km., Merkinės 
par. ir Feliksas Dakanas iš Radviliškio, gyve- 
ną Gary, Ind. Iš jų tautosaka buvo užrašyta 


1949 m. 


sp. ir paruošta spausdinti (600 egz. tik mokslo 
reikalams!). Naujai parašyti Amb. Jonyno ir A. 
Mockaus darbai dar iki šiol nėra taip pat pa- 
sirodę. 

Liaudies melodijų rinkiniai. 1955 pasirodė 
J. Čiurlionytės paruoštos “Lietuvių liaudies dai- 
nos“ (Litovskije narodnyje piesni), kurioj telpa 
295 dainos ir jų melodijos, kurių 9 “tarybinio dar- 
bo“. Visi dainų tekstai ir jų komentarai duoti 
Patys komentarai įdomūs viena 
smulkmena, kad visoms dainoms, kurios užra- 
šytos už šiandieninės Lietuvos sienų, pvz. Gudi- 
joje, neduodama vietos nurodymų, atseit Gudi- 
jai tekusios etnografinės Lietuvos dalyse lietu- 
vių "nėra". Tas pat ir su Karaliaučiaus sritimi, 
jis priskirtas Leningrado obl., taigi, “rusiškas", 
ir apie Pilkalnį bei kt. lietuvių “nėra" ir jų nie- 
kad "nebuvo"... Truputį keistai atrodo, pvz. 1938 
m. užrašytos dainos “Bėras žirgelis" tokia be vie- 
tos metrika, kai LTA buvo ne tik tekstas, bet ir 
atkviesta dainininkė ją įdainavo į plokštelę! Ar- 
ba vėl, “Linelius roviau" (511 p.) iš 433 plokšte- 
lės, užrašyta 1936 LTA, taip pat iš atkviestos 
dainininkės. Pažįstančiam šiek tiek LTA signa- 
tūras tokie praleidimai atrodo grynas juokų dar- 
bas, tai nėra klaidos, bet sovietinė išmonė, turinti 
paralelių 1940 rudenį, kai lietuviams istorikams 
buvo priminta, kad jie negali tyrinėti savo ry- 
tinių sienų, o tik vakarines. Dabar tas pakeista 
kiek kitaip, negalima nei rytinių, nei vakarinių, 
nes vienur "rusiška" Gudija, kitur — tiek pat 
"rusiška" Kaliningrado sritis. 


„Aplamai, metrikoje padaryta daug atžangos, 
nežymimas daugiau nei dainininkas, nei ją už- 
rašęs. Matyti, tos pavardės praleidžiamos pagal 
Maskvos įsakymą, kaip visuotinai praleidžiamos 
pabėgusių autorių pavardės, tačiau žymimas 
knygos pavadinimas. Kadangi tiek“ tautosakos 


žinovų, tiek užrašinėtojų yra pabėgusių arba Si- 
bire, tai nenorint padaryti “klaidos", tos pavar- 
dės išleidžiamos. Kai kurie komentarai pasižy- 
mi tiesiog “varvančiu sovietizmu", nes jie bū- 
tini kiekvienam pavergto krašto leidiniui. Lite- 
ratūros sąraše kažkodėl pasigendame kun. T. 
Brazio, kun. P. Bieliausko, J. Dovydaičio, Niemi- 
Sabaliausko dainynų. Leidinyje dainos sutvar- 
kytos jau "istoriniu" pagrindu, pvz. Ikitarybi- 
nio laikotarpio (darbo dainos, sutartinės, buiti- 
nės, socialinio protesto ir kovos) ir tarybinio 
laikotarpio. Ir šitas skirstymas Sovietuose įsi- 
teisina tik po 1950 m., N. Leontjevui, M. Isa- 
kovskiui ir kt. netautosakos specialistams savo 
"sparnuotą" žodį tautosakos raidos klausimais 
ištardinus, kitus pasmerkus ir t.t., o Ambr. Jo- 
nynui ir Lietuvon parbrazdinus. Leidinyje pa- 
teiktas ir J. Čiurlionytės 40 psl. lietuviškas įva- 
das ir tokio pat dydžio jo rusiškas vertimas, su 
priedais atimąs per 100 iš:610 knygos psl. Iva- 
de, jei tik kas įmanoma sujungti su rusų melo- 
dijomis, tuojau pažymima, pvz. 23 psl. ir kt. Ma- 
tyt, be tokių pastabų ir ši knyga nebūtų išvy- 
dusi pasaulio. Techniškai lyginant šią melodijų 
rinktinę su 1938 išleista, paruošta tos pačios J. 
Čiurlionytės, Lietuvių liaudies melodijomis (Tau- 
tosakos Darbų V t. ir atskirai), skurdokai atro- 
do; anasis ir 55 melodijomis didesnis. Liaudies 
melodijų yra ir “Lietuvių tautosakos rinktinėje“, 
tačiau kas jas atrinko, nepažymėta. Dalis tų 
melodijų yra ir pirmą kartą spausdinama. 


Perspausdinant senuosius dainynus, per- 
spausdinamos ir jų turimos melodijos, k. a. S. 
Stanevičiaus “Dainos žemaičių" 1954, jas paruošė 
J. Čiurlionytė, A. Juškevičės-Juškos “ Dainas", pa- 
imant melodijas ir “Melodje ludowe litewskie“ 
(1900), kurias buvo užrašęs pats kun. A. Juška, 
bet pertvarkė jas visa eilė lenkų (Kolberg, Ko- 
pernicki, Noskowski). Dabar ruošiant spaudai 
šias melodijas, teko jos pertvarkyti, tačiau “'ne- 
galint susipažinti su Antano Juškos užrašytų 
dainų rankraščiais (jie šiuo metu yra Kroku- 
vos Mokslų Akademijoje) ir palyginti pirmos 
laidos melodijų su originalais, sunku nustatyti 
šių užrašymo trūkumų priežastį" (929-930 psl.), 
todėl rinkinys sava nuožiūra persitvarkytas. Šis 
sakinys ir atskleidžia, kokiomis baisaus vargo ir 
nepasitikėjimo sąlygomis tenka dirbti mūsų li- 
kusiems tautosakininkams. Lenkija yra demo- 
kratinė liaudies respublika, mūsų žodžiais — so- 
vietinė satelitinė valstybė, tačiau lietuvio neno- 
ri ir į ją išleisti net grynai moksliniam darbui. 
Nepriklausomybės metais, kai dar neturėjome su 
Lenkija diplomatinių santykių, vistik dr. J. Ba- 
lys 1934 lankėsi Vilniuje ir kurį laiką dirbo 
Lietuvių Mokslo Draugijos bibliotekoje, kiti lan- 
kėsi ir dirbo Krokuvoje, Varšuvoje ir kt. A. 


Marcelė Mackevičienė iš Perlojos ir Domininkas Petru- 
čionis iš Merkinės, gyveną Elizabeth, N. J., su muz. J. 
Žilevičiumi (vidury). Jų padainuotos dainos buvo užre- 
korduotos 1950 m. 


Juškos “Dainų"' I-III tomams melodijas paruošė 
J. Čiurlionytė, o A. Juškos Svodbinėms dainoms 
— V. Paltanavičius. 

Grynai praktiniams reikalams J. Čiurliony- 
tės išleista “Lietuvių liaudies dainos vaikams“ 
1948 m. Praktinės paskirties yra ir įvairios melo- 
dijos prie liaudies šokių, dažnai jas savaip per- 
dirbant. 


Naujų, pirmą kartą spausdinamų, tautosa- 
kos tekstų davė Lietuvos Mokslų Akademijos 
Lietuvių k. ir literatūros instituto paruoštoji 
“Lietuvių tautosakos rinktinė" 1954, 559 psl. in 8. 
Ją paruošė “tautosakos sekretoriaus kolektyvas", 
atseit išsklaidyto LTA tarnautojai: Ambr. Jo- 
nynas, Antanas Mockus, B. Uginčius ir Marga- 
rita Vymerytė, o ats. red. pasirašė K. Korsakas. 
Įvade pasisakoma, kad “rinkinyje spausdinamo- 
ji medžiaga yra suskirstyta, kaip tai paprastai 
daroma tarybinėje folkloristikoje, į du pagrin- 
dinius laikotarpius: 1. Lietuvių tautosaka iki 
Didž. Spalio revoliucijos ir 2.... po Didž. Spa- 
lio socialistinės revoliucijos? ir kad rinktinė 
“vyra pirmasis bandymas pateikti mūsų visuome- 
nei lietuvių liaudies poetinės kūrybos būdingiau- 
sius pavyzdžius, suklasifikuojant juos pagal ta- 
rybinio folkloristikos mokslo principus..." ir 
kad “prisidės prie teisingo lietuvių tautosakos 
nušvietimo, prie gilesnio jos pažinimo marksis- 
tiniu požiūriu..." Ir tikrai, rinkinys sudarytas, 
kokio lietuvių tautosakos literatūroje ir, apla- 
mai, vakarietiškai suprastame darbe nepasitai- 
ko. Palikus įmantrų antraščių parinkimą (dai- 
nos prieš išnaudotojus) ir pan., tenka pažymėti, 
kad iš šio leidinio visai neaišku ir kas tautosa- 

ka yra apskritai. Ne be reikalo Ambr. Jonynas 
1955 7 nr. rašė, kad Sovietuose tautosakinin- 
kams pradėjus įvesti pradedančių poetų kūri- 
nius į liaudies kūrybą ir ją laikant tautosaka, 
“riba tarp tautosakos ir tarp “ne tautosakos“ 
pasidarė neaiški" (101 p.). Ir tikrai, Lietuvos 
dabartiniams tautosakininkams toji riba visai 
buvo neaiški, vieni į ją buvo įkimšę net inter- 
nacionalą ir kt. panašias dainas (Lit. ir menas 
1954 XI 7), o rinktinės redaktorių, pvz. “Mūs 
kolūkio pirmininkas" (495 p.) teikiamas liaudies 
arba tautosakiniu dalyku, ir paaiškinimuose 
“Liaudies žaidimas, Valst. LTSR liaudies dainų 
ir šokių ansamblio išpopuliarintas visame kraš- 
te ir šiandien atliekamas kuone kiekvieno res- 
publikos saviveiklos kolektyvo“ (531 p.), taigi 
iš šio teksto matyti, kad dabar Lietuvoje tauto- 
saka laikoma viskas, kas tik žmonėse sutinkama, 
nežiūrint, kad pagal kokį partijos užsakymą tas 
būtų padaryta, net ir tuo atveju, kai jo auto- 
rius gerai žinomas. Ir štai šios "tautosakos" 
įmantraus kūrinio autorius visai neslepiamas. 
1955 m. Dainų šventės šokiai ir žaidimai, pakar- 
toją tą patį šokį, žymi “žodžiai J. Lingio, muzika 
J. Švedo" (39 p.), o turinyje dar geriau — “Lie- 
tuvių liaudies žaidimas. Kompozicija dainų 
šventei ir aprašymas J. Lingio" (305 p.). Pana- 
šiu būdu yra atsiradusios ir kitos “tautosakos"' 
didybės, k. a., “Skamba dainos mūsų kaime“, “Su- 
rinko kolūkiečiai", “Tupo buožė už kalniuko?? ir 
kt. 1948 ar 1949 viena žinoma LTA dainininkė, 
per 80 m. senukė, tokio pat kūrybinio šišo pa- 
gauta, “padainavo? Vilniuje “Mes kviečiame Sta- 
liną svečiuos!'' Taip rašė, duodama dar kelis pa- 
našius tekstus, tuo metu “"Tiesa". Tačiau šioje 
rinktinėje pasigendi žmogus tokių tikrai neži- 
nomų autorių sukurtų dainų, kurias slapta dai- 
navo 1940-41, ir kurios nepamirštos dabar. Visas 
šias dainas rinktinės redaktoriai turėjo rasti, kaip 
jie rado kitas, nes jos LTA buvo. 


Ši rinktinė sudaryta iš įvarių tautosakos 
rūšių (dainų, pasakų, žaidimų, mįslių ...) ir vi- 
sur prikaišiota naujybių, naujai padarytų sovie- 
tiniu pavyzdžiu tautosakinių nesusipratimų, ku- 
rių kaimo žmonės tikrai nežino ir priklauso par- 
tinei ir užrašytojų pramonei. Rinktinės sudary- 
tojai, pasigyrę dirbą pagal sovietinius tautoty- 
ros reikalavimus, atsipalaidavo ir nuo metrikos, 
jie retai težymi užrašymo vietą, nenurodo užra- 
šo signatūros ir t.t. Moksliniam tautosakos dar- 
bui visi šie duomenys svarbūs, tačiau tiems, ku- 
rie patys ją sukūrę ir į lietuvių tautosakos rink- 
tinę. įdeda, anoji įprastinė metrika tampa kliū- 
timi, todėl jos ir visai atsisako, antra, jos žino- 
vai ir užrašinėtojai gali pasirodyti liaudies prie- 
šai beesą ... Kita labai įdomi falsifikacija šioje 
rinktinėje ištiko jau liaudies meną. Prie 24 psl., 

atskirame lape duoda “liaudies skulptūra (me- 
dis), vaizduojanti kanklininką“. Ši Vytauto D. 
Kultūros Muziejaus (Čiurlionies galerijos) sto- 
vylėlė žinoma, ji įvairiuose leidiniuose eina Šv. 
Cecilijos su kanklėmis vardu; ją rinktnės re- 
daktoriai paėmž iš Tautosakos Darbų III t., kur 
ji buvo duota prie Z. Slaviūno “Lietuvių kank- 
lių" studijos, viena iš 45 iliustr., kaip ir greti- 
minė — senas kanklininkas. 


1954 m., nespausdinant iš buv. Lietuvių 
Tautosakos Archyvo dar niekur neskelbtų teks- 
tų, Lietuvoje buvo paimta nauja kryptis: imta 
perspausdinėti senieji tautosakos leidiniai. Bu- 
vo perspausdintos Simano Stanevičiaus Daynas 
Žemaicziu (1829) ir jų Pažimes (gaidos; 1833). 
Duota senasis ir naujas, bendrine k. tekstas. Šį 
leidinį, palyginti, gerai parengė J. Lebedys, o 
melodijas J. Čiurlionytė, nors įvade J. Lebedys 
daug kur užsiiminėja su tautosaka neturinčiais 
bendro dalykais. Jis 1955 išspausdino ir S. Sta- 
nevičiaus monografiją, pagal naujus reikalavi- 
mus. 1954 pasirodė ir kun. A. Juškevičės-Juškos 
“Lietuviškos Dainos" 3 tomuose (1880-1882). Šia- 
me rinkinyje yra 1569 ir 53 priedinės dainos. 
Leidinys perspausdintas toks, koks buvo, ir gre- 
ta duota perrašytas tekstas šių dienų rašyba. 
Tuo būdu šios dainos naudingos ir kalbininkams. 
Prie kiekvieno tomo duotas žodynėlis, kur trum- 
pai paaiškintos ir svetimybės. Trumpą ir tary- 
bini įvadą bei žodynėlius paruošė Ant. Mockus, 
parašęs apie kun. A. Jušką disertaciją. Dainoms 
melodijas, taip pat Juškos užrašytas, į tomus 
įvedė ir pertvarkė J. Čiurlionytė. Visi 3 t: ir 
sudaro 2853 psl. Darbas didelis, bet jau 1955 
sukėlė nemažą triukšmą lietuvių rašytojų tarpe, 
kad be reikalo eikvojama lėšos, perspausdinant 
jas originalo rašyba. Todėl 1955 perspausdin- 
tosios A. Juškos “Lietuviškos svodbinės dainos" 
(1888) “apvalytos" nuo senosios rašybos ir ne 
tik kalbininkams, bet ir tautosakininkams jau 
daug ką praradę. Leidinys išspausdintas dviems 
knygomis (buvo viena), pridedant ir Svodbinę 
rėdą (1880), kas sudaro 751 ir 872 psl. Kalbos 
reikalus (žodynėlį ir perrašymą bendr. kalba) 
atliko Vyt. Maknys, melodijas tvarkė V. Palta- 
navičius, o įvadus paruošė Z. Slaviūnas. Tačiau 
Slaviūno abu įvadai iki grynai mokslinių įvadų 
toli. Idomesnis yra Svodbinės rėdos komenta- 
ras, kuriam panaudota ir LTA rankraštinė me- 
džiaga, taip pat ir spausdintieji šaltiniai, nors 
ju visos eilės ir pasigendame, pvz. nežinia ko- 
dėl Praetorijų cituoja iš Pierson laidos (ištrau- 
kų), kai daug tikslesnių ištraukų dalis yra pas 
W. Mannhardt, Letto-preussische Goetterlehre 
1936; nesinaudojama Pr. Meškauskos disertacija, 
kai kuriomis Volterio pastabomis, praleista Gi- 
sevius, Globus 1873, Tetzner, A. R. Niemi (1914), 


Loetzow, M. Paprocka-Žnicz, E. Iwaszkiewiczo- 
wa ir kt., o kartais nerašo ir autoriaus, pvz. nu- 
rodo “Švietimo Darbą" 1921 (apie zanavykų ves- 
tuvinius papročius), tačiau nutylėjo to didžio 
darbo autorių — kun., vėliau vysk., J. Staugai- 
tį, nors žymėdamas rankraštinę medžiagą, prie 
LTA 2374 ir 2375 paminėjo M. Alseikaitę. Ap- 
lamai, šios visos Z. Slaviūno pastabos daug silp- 
nesnės, nei jo str. Liaudies papročiai ir mitiniai 
įvaizdžiai Mažvydo raštuose (Senoji lietuviškoji 
knyga 165-214 psl. 1947). Anuo metu, matyti, 
autorius turėjo daugiau laiko ir ne tiek daug 
buvo veikiamas maskvinių įtakų, nors ir pasku- 
tiniame darbe kartais pareiškia tikrai sveikų pa- 
žiūrų į lietuvių vestuvių papročių raidą. 


J. Lebedys 1956 davė “Smulkiąją lietuvių tau- 
tosaką XVII-XVIII a." 631 psl. Smulkioji tau- 
tosaka iš įvairių šaltinių rūpestingai išlesiota, 
nors vienas kitas dalykėlis, atrodo, bus dėl poli- 
tinių itakų išleistas ar vėliau išbrauktas (kas 
liečia rusus). Tačiau įvadas — įprastinis, ku- 
riuo vakarietiškas tautotyrininkas mažai tega- 
lės pasinaudoti. 


Vertinant S. Stanevičiaus, A. Juškos ir 
“Smulkiąją tautosaką'' tenka pažymėti, kad Nepr. 
Lietuvos laikais (M. Biržiškos L. Rėzos Dainos) 
buvo rūpestingiau paruoštos, dabar, matyti, dir- 
bant sovietiniu darbo metodu, reikia daug kas 
nutylėti, praleisti ir pritempti. 


Praktiškiems reikalams 1945 buvo išleista 
“Lietuvių pasakos“ 230 psl., nutylint, kad jos pa- 
ruoštos dr. J. Balio ir pradėtos rinkti dar prieš 
šiam pasitraukiant į Vakarus. Buvo perspaus- 
dinta iš 1931 laidos M. Katkaus “Balanų gadynė", 
1949 B. Sruogos “Lietuvių liaudies dainų rinkti 
nė" 350 psl., visai nutylint metriką ir dainas lite- 
ratūriškai pataisant, tačiau leidinys už tokias 
dainas, kaip “Mes negelim apipiešti", “Kas per 
laikas", “Laukai žaliuoja“ ir kt. buvo patekęs į 
sovietinės cenzūros (jau išspausdinus!) nemalonę, 
nors iš dainos (formulinės pasakos) “Siuntė po- 
nas ožką'' kai kurias vietas apie žydą ir iš pra- 
džios išmetė. 1954 pasirodė "Vai žydėk, žydėk" ir 
S. Daukanto “Žemaičių pasakos“, o 1956 “Gyveno 
senelis'' ir kt. priešmokyklinio ar mokyklinio am- 
žiaus vaikams, čia gal reikėtų priskaityti ir Mo- 
kinio bibliotekos Lietuvių tautosaką (sudarytą 
pagal Švietimo m. programą), anksčiau spaus- 
dintą literatūros vedovėlyje, dabar atskirai 
(1956) su Lenino ir Gorkio įvadais apie tauto- 
saką. 


Prie praktiškųjų leidinių tenka priskirti ir 
J. Lingio “Lietuvių liaudies šokius“, 1955 “Dainų 
šventės šokiai ir žaidimai", ir net “Lietuvių liau- 
dies žaidimai" 1955 bei kt. Visuose šiuose leidi- 


niuose lietuvių sen. šokiai ir žaidimai perdirbti, 
retai teduota sen. tekstai ir kt., o taip pat pri- 
kamšiota naujai padarytų, net ir svetimųjų (ru- 
sų, gudų, ukrainiečių). 


Išvados 


Lyginant Nepr. Lietuvos 1930-1940 surink- 
tąjį tautosakos kiekį ir išleistus mokslinius bei 
kt. tautosakos leidinius su dabartiniais okupuo- 
tosios Lietuvos (1944-1956) atliktais darbais, gau- 
name: 


1. Buvo sukurta tautosakos darbo organiza- 
cija, kuri dabar išardyta, Lietuvių Tautosakos 
Archyvas pajungtas įvairiems institutams, ir 
juos keičia ir keičia pagal neaiškius įsakymus; 


2. Atsisakyta Vakarų tautosakos tyrimo me- 
todų, o minkomasi su marksistiniu-lenininiu rei- 
kalavimu, prieinant, jog nežinia kas yra tauto- 
saka ir kuo ji skiriasi nuo paprastų eilėdarinin- 
kų ar kt. rašeivų kūrybos; 


3. Tautosakos rinkimas baimės ir kt. sąlygų 
visuotinai sužlugdytas; per 10 laisvės metų buvo 
surinkta per 450,000 tautosakos dalykų, o dabar 
per 12 — tik apie 60,000; 


4. Anuo metu pasirodė Mūsų Tautosakos 10 
t, Tautosakos Darbų 7 t., Dovydaičio Dainos, 
Krėvės Patarlės ir priežodžiai 4 t., pradėta leisti 
Lietuvių Tautosaka (sisteminis leidinys). Tauto- 
sakos darbai buvo spausdinami dar Athenaeum, 
Darbuose ir Dienose, Gimtajame Krašte ir šiaip 
kultūros žurnaluose (Židinyje, Vaire, Naujojoje 
Romuvoje) bei laikraščiuose, padarant jų ir at- 
spaudus. Dabar jų nėra jokiame žurnale ar lei- 
dinyje. Anuo metu atskiri darbai pasirodydavo 
svetimųjų ar tarptautiniuose žurnaluose, dabar 
— dvi nuotrupos sovietinėje spaudoje. 


1935-7 pasirodė kritiškas ir kruopščiai pa- 
ruoštas L. Rėzos dainynas (I ir II d.), dabar — 
Stanevičiaus, Juškos dainynai ir “Smulkioji lie- 
tuvių tautosaka“, bet jie savo lygiu dar nepri- 
lygsta anam, neprilygsta visi šie leidiniai nė sa- 
vo psl. skaičiumi, jei paimsime Mūsų Tautosa- 
kos 10 t. ir kt. komisijos leidinius, o kur dar 
Lietuvių Tautosakos Archyvo leidiniai.  Anuo 
metu buvo išleistas ir didesnis lietuvių melodi- 
jų rinkinys, o eilinė tautosakos monografija pir- 
mą kartą skelbiama medžiaga buvo turtingesnė, 
negu visa dabar rinktinė. 


Tuo būdu okupuotoje Lietuvoje tautosaki- 
nis darbas yra sužlugdytas, jį lyginant su pasku- 
tinio laisvo dešimtmečio laimėjimais, ir kai ku- 
rių asmenų priekaištai, kad laisvoje Lietuvoje 
nemokėta ir nedirbta tautosakos baruose, tėra 
grynas e'linių rašeivų ir kalbovų žodis. 

GABRIELA MISTRAL — DIDŽIOJI MEILĖS POETĖ 


Sausio 10 d. Hempsteado ligoninė- 
je prie New Yorko mirė garsioji 
Pietų Amerikos poetė Gabriela Mis- 
tral, pakirsta vėžio ligos. 

Apie ją “Aiduose" 1951 m. buvo 
plačiau rašęs P. Gaučys, duodamas 
ir vertimų iš jos kūrybos. Keletą 
dalykų ta proga išvertė ir J. Kėkš- 
tas. 

Skaitytojus stebino jos įkvėpimo 
gaivumas, originalumas ir išraiškos 
galia. Dabar, jos mirties proga, no- 
rėtume dar kartą žvilgtelėti į šią 
nuostabią Pietų Amerikos dukrą. 

Gabriela Mistral buvo tolimosios 
Čilės žemės duktė. Tikrasis jos var- 
das — Lucila Godoy Alcayaga.l) 
Gimė ji 1889 metais balandžio 6 d. 
Čilės šiaurėje, mažame Elgui slėnio 
Vikunjos miestelyje. Pirmieji jos vai- 
kystės metai prabėgo kaime. 

Nuostabi yra Čilės žemė. Ji savyje 
kaupia ne tik nemaža žemės turtų, 
bet yra didžiai įvairi savuoju klima- 
tu ir gamta. Tai kalnų ir jūros kraš- 
tas, kuriame lieknos palmės džiau- 
giasi amžinu pavasariu, o augšti 1e- 
dynai — amžina žiema. Čilė savo 
gamta ir klimatu įvairuoja nuo sub- 
tropinio iki šaltojo ledjūrio, Ugnies 
Žeme besibaigiančio. Reta tokių kraš- 
tų ir dar mažiau tėviškių, kuriose 
taip skaisčiai žydėtų dangus, kaip 
Mistral gimtojoj žemėj. Jis gilus ir 
augštas, nelyginant italų išdainuotojo 
Neapolio ir Capri žydriųjų marių... 

Mistral tėvai, kilme čiliečiai, savo 
gyslose turėjo ispaniškojo baskų ir 
čionykščių indėnų kraujo. 

Kaip daugelis šviesiųjų Pietų Ame- 
rikos asmenybių, Gabriela Mistral 
bilvo 'Kutodidaktė. Universiteto nei 
kurios. kitos augštesniosios mokyklos 
1) Pagal ispaniškąji paprotį vaikai pa- 
"veldi dvi pavardes: tėvo ir motinos; 

Godoy yra pavardė paveldėta iš tėvo 

pusės, Alcayaga — iš motinos. 

ji nebuvo lankiusi. Turėdama penkio- 
lika metų, pradėjo mokytojauti vie- 
noje kaimo mokykloje. 

Pcetės tėvas taip pat yra buvęs 
kaimo mokytojas ir rašęs eilėraščius. 
Tačiau šio proginio poeto būta nera- 
maus žmogaus ir ne kokio šeimos 
tėvo. Jai turint trejetą metelių, jo- 
sios tevas apleido šeimos židinį. 

Vos pradėjusią mokyklinę karjerą, 
Gabrielą lydi nesėkmė. Kančia tam- 
pa jos nuolatinė palydovė. Buvo ne- 
turtinga, jaunutė mergaitė. Norėjo 
lankyti pedagoginę mokyklą, bet jos 
prašymą mokytojų taryba atmetė, 
nes jos viename provincijos laikraš- 
tyje išspausdintieji eilėraščiai buvo 
pripažinti “panteistiški" ir nepagei- 
dautini... Vis dėlto jai pavyko baigti 
pedagoginius kursus, paskui ji moky- 
tojavo gimnazijoje. 

čilėję pavasaris sutinkamas 
džiaugsmingai: lapkričio viduryje, 
kai pas mus vėtros ūžauja, čia, Žy- 
dint sodams ir linguojant palmėms, 
ruošiamos pavasario šventės, su šo- 
kiais, dainomis ir karnavalais. 

1914 metai buvo didžios svarbos 
Mistral gyvenime, Tų metų gruodžio 
22 dieną, švenčiant tuometinę pava- 
sario šventę, Gabriela, iki tol plačiau 
nežinoma poetė, Santiago poezijos 
konkurse laimėjo pirmąją premiją. 
Miesto savivaldybė ją apdovanojo 
aukso medaliu. Premiją turėjo pri- 
imti miesto savivaldybės (mūsiškai 
valstybiniame) teatre iš to pavasa- 
rio šventės grožio karalienės rankų, 
tačiau poetė iškilmingąjį aktą mie- 
liau sekė slapta su liaudimi, ir ne- 
prisistatė scenon skaityti “Mirties so- 
netų", už kuriuos laimėjo pirmąją 
premiją. 

Mistral vardas jau žinomas. Jos 
garsas plinta po visą Ameriką. 

Pakeliama į gimnazijos direktores. 

1922 metais Meksikos švietimo mi- 
nisteris ją kvietė į Meksiką švietimo 


bk KŪRYBOS PASAULY 


reformos organizaciniam darbui. 
Ją lydėjo garbė ir geras atlyginimas. 
Tais pačiais metais Ispanų Inst:tu- 
tas New Yorke išspausdino jos pir- 
mąjį eileraščių rinkinį — “Sielvar- 
tą". 

Po misijos Meksikoje prasidėjo di- 
džiųjų kelionių metai Mistral gyve- 


nime. Vyksta į Europą, Madride 
spausdina antrąjį savo eilėraščių rin- 
kinį — “Švelnumą". Jos trečioji kny- 


ga “Tala" išėjo 1938 m. Su triumfu 
Mistral priimama čilėje; Čilės vals- 
tybinis universitetas jai teikia ispanų 
kalbos ir literatūros mokytojos titu- 
14 (Daktaro laipsnio tuo metu Filo- 
sofijos fakultetas dar neturėjo), Vėl 
Europoje. Atstovauja Čilės mokyto- 
jams Lucernos pedagogų kongrese. 


Nuo 1932 metų Gabriela įsirikiavo 
į Čilės diplomatinį korpą. 

1945 metais Brazilijoje (Petropo- 
lyje), beatstovaujančią savajam kraš- 
tui, ją užtiko Nobelio premija. 

1946-48 metais ji dirbo Jungtinėse 
Tautose, o nuo 1953 metų gyveno 
Roslyne prie New Yorko. 

Įdomus reiškinys didžiųjų čiliečių 
rašytojų gyvenime: dažnai jie gyve- 
na ne savo žemėje. Petras Onja, pir- 
masis čiliečių poetas ir viena iš di- 
džiųjų 16-17 amž. Pietų Amerikos li- 
teratūroje figūrų, savo amžių pralei- 
do Peru valstybėje. Albertas Blert 
Gana, Čilės romano kūrėjas ir vie- 
nas svarbiausiųjų realizmo atstovų 
Pietų Amerikoje, didžiąją savo am- 
žiaus dalį nugyveno Europoje. O da- 
bar štai Gabriela Mistral, didžiau- 
sioji dabartinio ispanų pasaulio lyri- 
kos atstovė, savo dienas baigė sve- 
čioj Žemėj. 

Dabar atverskime jos kūrybos tur- 
tą ir pažvelkime į jį. 


II 


Kai mes žvelgiame į didžiųjų poe- 
tų gyvenimą ir jieškome žiburių, ku- 
rie nušviestų jų kūrybą, dažnai su- 
siduriame su meile ir moterim, kuri 
stovi jų meilės dainų centre. Kal- 
bant apie poetų meilę, mums tuoj, 
prisimena Dantė ir jo dieviškoji Bea- 
tričė, Petrarka ir jo kilnioji Laura, 


arba Novalis ir jo žemiškojo grožio 
Sofija... 

Bet Gabriela Mistral buvo mote- 
ris, ir veltui jieškotume jos dainose 
išsvajotosios sužadėtinės. Jos dainos 
yra užgautos vyro šešėlio. Niekur 
mes nerasime jo pavadinto tikruoju 
vardu, tačiau jis yra poetės išdai- 
nuotas daug giliau, nei eilėse išra- 
šant mylimosios vardą ir jos gilių 
akių spalvą. 

“Tavo darbas yra toli nuo manojo 
ir mano krėslas nėra prie tavųjų ko- 
jų. Tačiau, dirbdama, jaučiu lyg ta- 
ve įausčiau švelniausian lino tinklan, 
ir tu jauti dabar toli ten, kad mano 
žvilgsnis nužengia ant tavo pal'nku- 
sios galvos. Ir iš saldumo nualpsta 
tavo širdis!' (Pasaulis). 

Šiais žodžiais kalba Gabriela Mis- 
tral “Ekstazių poemose'" apie savo 
mylimąjį. Meilės istorija, kaip ir dau- 
gelis jų, būtų praėjusi pasaulio ne- 
pastebėta, jei dangūs Gabrielei, -be 
žalsvų gilių akių, būtų pašykštėję 
poetės dovanos... 

Gabriela buvo tada kaimo moky- 
toja. Vilkėjo pilkais drabužiais, ne- 
sipuošdama papuošalais, Tačiau pa- 
saulis buvo gražus ir laimė, tik my- 
limiesiems suprantama: 

“Tavęs laukiu laukuose. Pamažu 
gęsta saulė. Virš lygumos leidžiasi 
naktis, ir tu paprastai manęs ateini 
pasitikti, kai gęsta vakaras. Pasisku- 
binki, aš noriu matyti saulėlydį ant 
tavo veido". (Tavęs belaukiant). 

Didi ramybė dvelkia iš šių dviejų 
cituotų  “Ekstazės poemų" prozoje 
posmų. Tai yra meilė, kuri tik už- 
simezgus. Mylimosios laimei užtenka 
vieno mylimojo pažvelgimo, kad ji 
“taptų graži, kaip žolynas, ant kurio 
nukrito rasa“. (Drovumas) 

Anksčiau buvusi tik vargšė mer- 
gaitė, dabar gi jaučiasi karalienė. 
Meilė ją išaugštino. Tačiau kartu su 
augančia meile tampa sudrumsta 
jaunos mergaitės ramybė, jos laimė. 
Instinktyviai jaučia, kad juo dides- 
nė laimė, juo greičiau ji gali būti 
prarasta. Mylimoji dabar gyvena 
nuolatiniame nerime, biiodama, kad 
mylimasis ją gali apleisti. Ir kas 
akimirką vis jo klausia: “Ar tebesi 
su manim? Ai! neatsitolinki" (Be- 
miegė). 

Poetės baimė yra didelė ir pama- 
tuota. Ji žino, kad ne tik kita mo- 
teris gali pastoti jai kelią, bet kad 
mirtis yra neregimoji mūsų visų že- 
miškosios laimės priešininkė. 

Mylimoii bijojo, kad jos kelio į lai- 
mę nepastotu kita moteris, ir jį jai 
pastojo; biiojo prarasti savo mylimą- 
ji, ir ji jį prarado. Ne tik kad my- 
limasis ja apleido ir “ant marių kran- 
to bučiavo kita" (Baladė), bet pa- 
sitraukė ir iš šios žemės. 


Ramybės laikotarpį sekęs nerimo 
periodas suskamba kančios tonais. 

Tragiška yra poetės meilė, tačiau 
kartu ji ir gili. Joje atsiskleidžia vi- 
sa Mistral didybė. Mylėjo karštai, 
kaip ir visos šios žemės jaunosios 
dukros, neištikimajam šaukėsi dan- 
gaus keršto, bet kai jį visiškai pra- 
rado ir pamatė, kad šioje žemėje jau 
nebsusieis niekad jų keliai, skaudžiai 
pravirko, kaip kad gali tik verkti 
savo laimę praradusi moteris: 

“Man sakei kad mane myli, ir da- 
bar aš verkiu. Man sakei, kad šiuos 
žemės slėnius praeisi, mane nešda- 
mas ant savųjų rankų". 

Dantei, Petrarkai, Novaliui jųjų 
mylimosios ir dieviškos, ir kilnios, 
ir šventos, Priešingai Gabrielės my- 
limasis. Jis ne tik kad jai buvo ne- 
ištikimas, bet ir nusižudė. 

Buvo tai 1909 metų pavasaris pa- 
čiame žydėjime, kai Romelio Ureta 
nutraukė savo gyvenimo siūlą.1) Jo 
kišenėje buvo rastas pašto atvirukas 
su poetės vardu... 

Meilė mūsų anksčiau minėtuose 
pcetuose pažadino norą tobulėti, siek- 
ti dvasinio skaistumo ir grož'o. Jie 
yra vyrai, ir meilė juos kelia prie 
šventumo. Gabriela Mistral buvo mo- 
teris, ir meilė ją “išaugština į kara- 
lienes" (Bemiegė), nes ji žino, kad 
yra mylima. Ar gali būti kas augš- 
tesnio žemėje moteriai, kaip būti my- 
limai? Bet ji ir kerštinga, kai. pa- 
žaidžiamas jos karališkumas, tarda- 
ma, kad “Dievas nenori, kad tau 
šviestų saulė, jei tu nekeliauji su ma- 
nimi" (Dievas taip nori). 

Tačiau laikas bėgo. Poetė užmiršo, 
kad “jo greitosios kojos pavirto į 
dulkes ir, kaip laimingais anais lai- 
kais išeina jo pasitikti ant kelio" 
(Bergždžias laukimas). Deja, jau nie- 
kur jo nesutikti.. 

Poetė keliauja, ir keičiasi dangūs 
jos kelyje nuo tropiko iki ledjūrio, 
tik kančia ir liūdesys, kurie ją lydi, 
vis tie patys. Juodomis naktimis jieš- 
ko jo veido, ir nesuranda, nes “ilgo- 
ji naktis tik dabar prasideda" (Pa- 
tagonijoj). 

Beklaidžiojant poetei nuo atogrąžų 
iki ledjūrio, besikeičiantys dangūs ir 
besrūvenantis laikas užtrina net my- 
limojo paveikslą. Ir ji jau dažnai sa- 
vęs klausia, kaip atrodė jos mylima- 
sis, kai šypsojosi ir ją bučiavo, kaip 
atrodė “mylimojo akys, kai jos dar 
tebeturėjo sielą" (Dainos). Tai lai- 
kas, kuris gydo žaizdas ir dildo pa- 
veikslus... 

Įdomus šis momentas poetės dva- 
sioje. Išblėsus mylimojo paveikslui, 


1) Nusižudymo priežastis buvusi valdžios 
pinigų laiku negrąžinimas, kuriuos jis 
buvo paskolinęs savo draugui. R.. U. bu- 
vo geležinkelio tarnautojas. 


ar gali įsižiebti naujos meilės ug- 
nis? Instinktas juk dažnai palenkia 
idealą. Ir ta meilė buvo bLepraside- 
danti, tačiau kovą laimėjo idealas: 
Gabriela Mistral jau nebus nei jo, 
nei kito vaikų motina.., 


Jos kūryba dabar sužydi naujomis 
spalvomis, Tai nesugriaunamoji tie- 
sa, kad tik motinystėje pilnutinai iš- 
siskleidžia moteris. Meilė, ta pati 
mūsų laimės žvaigždė, bet kaip ne- 
vienodai ji užgauna moters ir vyro 
dvasią! 

Mistral eilėraščiai, kaip “Sūnaus 
poema", “Nevaisingoji", ar “Vieni- 
šas vaikas", yra gražiausia tos mo- 
ters dvasios išraiška. Tragiškas be- 
vaisės meilės išbaigimas moteriai yra 
nepakeliamas. “Sūnaus, sūnaus, sū- 
naus", šaukia ji, “aš troškau sūnaus 
tavojo ir savojo anomis degančiomis 
ekstazės dienomis" (Sūnaus poema). 


Tačiau poetė dabar viena. Ir pa- 
vasaris jau nužydėjęs, ir saulė pa- 
mažu rieda į vakarus. 

Nors ir nebūdama kūniškai moti- 
na, ji mums dabar dainuoja avie mo- 
tinystės didybę. Josios “Motinų poe- 
mos“ yra nelyginant himnas moti- 
nystei. Tik įsiklausykime: 

“Mane pabučiavo ir aš jau esu ki- 
ta... Mano įsčius dabar yra kilnus 
kaip mano širdis". (Mane pabučiavo) 

“Dėl kūdikio, kurį nešioju, mano 
žingsniai yra atsargūs, Ir šventa pa- 
tapo mano širdis nuo valandos, kai 
gaubia paslaptis“. (Saldybė) 

“Jau nebežaidžiu pievose ir bijau 
suptis su merginomis. Esu kaip ša- 
ka su vaisiumi". (Jautrioji) 

“Mano liūdesys ir mano džiaugs- 
mas prasidės ant tavo veido, mano 
sūnau!" (Amžinasis skausmas). 

“Mama, papasakok dabar man vis- 
ką apie senuosius skausmus... 

“Suteik. man meilės mokslą, ma- 
ma. Išmokyk mane naujų g'amonėji- 
mų, švelnių, švelnesnių už vyro". 

(Papasakok, mama) 

“Kentėjau visą naktį; visą naktį 
drebėjo mano kūnas, atiduodamas sa- 
vo vaisių. Ant mano smilkinių yra 
mirties prakaito, bet tai nėra mirtis. 
Tai yra gyvenimas!" (Prašvitimas) 

Psalmiškuoju grožiu skamba šios 
poemos prozoje. Čia ir bus, turtūt, 
pati Gabrielės Mistral poezijos vir- 
šūnė, kurią tik gali pasiekti moteris, 
pasinėrusi į pačias meilės gelmes. 
Poetės moteriškume yra susitelkusi 
visa jos didybė, ir veltui mes ko pa- 
našaus jieškotume vyrų veikaluose. 
G. Mistral motinystės dainos yra sa- 
vosios giminės balsas, visų motinų 
balsas, ją iškeliąs augščiau už dau- 
gelį meilės burtus dainuojančių pce- 
tų. 

Mistral kūryboje atsispindi du mo- 
tinystės poliai. Vienas — laimingas, 

“KANARELĖS" PREMJERA 


1956 m. spalio 20-21 dienomis Či- 
kagoje įvyko Kosto Ostrausko 'Ka- 
narėlės" pirmieji spektakliai. Dėl 
kiek neįprasto simbolinio charakterio 
ši drama susilaukė įvairių atsiliepi- 
mų: kai vieni ją peikė dėl pasirink- 
tų neįspūdingų charakterių (ubagų), 
kiti ją gyrė kaip originalų bandy- 
mą, o treti joje įžiūrėjo smerktinas 


ambicijas kurti naują religiją. Iš tie- 
sų, dramos herojai nėra iškilmingi 
ir įžymūs žmonės, bet skurdžiai el- 
getos, tačiau jų trobelėn įžengus kon- 
fliktas yra didelis ne tik patiems vei- 
kėjams, nes kartu jis simbolizuoja ir 
bendrą žmogiškų iliuzijų sudužimo 
problemą. K. Ostrausko drama yra 
neabejotinai idealistinė ir tuo ji yra 

“Motinų poemose' išdainuotas, kitas 
—-audringas, bevaisę meilę išreiškian- 
tis. Ji trokšta sūnaus, ir jo neturi. 
Ji nori būti motina, tačiau jos mei- 
16 yra bevaisė. “Sūnaus poemoje" ji 
net prakeikia savo įsčių, kuriame 
miršta josios rasė ir evangelijos žo- 
džiais “Nokturne" šaukiasi dangiš- 
kojo Tėvo: “kodėl mane apleidai...'? 

Poetė yra audringa ir jos žodžiai 
ugnimi liepsnoją. Tad jos kūryboje 
dažnai mes rasime vaizdų, kurie žai- 
bu blykčioja. Jos jausmų skalė nuo- 
lat besikeičianti, 

Tačiau laikas, kaip sakėme, rami- 
na audras ir gydo žaizdas. Poetės 
keliuose atsiveria nauji horizontai. 
Gyvenimas, tragiškas iktol, jai ima 
rodytis šviesesnėmis spalvomis. 

Jos tragiškosios ir bevaisės mei- 
lės ugnis įsižiebia dabar meilės vai- 
kams liepsna. Jos tikslas dabar: 
guosti. Šis naujas poetės kūryboje 
posūkis jau pastebimas pirmojoje jos 
poezijos knygoje — “Sielvarte", ta- 
čiau naujasai motyvas ryškiai išsi- 
skleidžia tik po jo sekusiuose kūri- 
niuose. 

Gabriela Mistral buvo ne tik Die- 
vo pateptoji poetė ir didžioji moti- 
nystės gelmių dainė, bet ir pašaukto- 
ji auklėtoja. Tai liudija ne tik pa- 
švęstieji ilgi metai bedirbant mokyk- 
linį darbą, bet ir jos mylinčios šir- 
dies žodis. Ji ir mirusi norėtų būti 
su vaikais, kad šie galėtų žaisti “jos 
širdies ir kaulų dulkėm'': 

“. „noriu būti smėlis, kuriuo žai- 
džiate kaimo keliuose. Suspauskite 
— esu buvusi jūsų; išbarstykite, nes 
aš jus kūriau; trypkite, nes jums 
nedaviau visos tiesos ir viso grožio. 
Arba, paprasčiausiai, dainuokite ir 
bėkit manimi, kad galččiau išbučiuo- 
ti įspraustas jūsų pėdas" (Vaikams). 


"An 
(SS) 


Gabriela Mistral buvo meilės dai- 
nė. Meilė, lyg ta didi ir nesibaigianti 
upė, paskandinus savo srovėje, visus 
mus neša į vieną tikslą. Skirtingi 
mūsų apdarai ir skirtingos mūsų lai- 
mės valtys, bet tikslas — vienas. 
Štai, čia va keliauja įsimylėję su- 
žadėtiniai, ana va motina su sūnu- 
mi, ten gi auklėtoja su visu būriu... 

Tai Mistral poezijos grožiu nu- 
spalvinti meilės paveikslai. 

Poetė mums atskleidžia ne tik be- 
vaisę ir tragišką šios žemės dukros 
dalią, bet ir didžiąją tiesą, kad mei- 
lė yra nemirtinga. Atkartojant poe- 
tes žodžius, meilė, nors ji yra pabu- 
čiavimas, tačiau ji nera lūpos, kurios 
bučiuoja, nors ji yra apkabinimas, 
tačiau jos rankomis neįteiksi. Yra 
tai tas Viešpaties dvelkimas, kuris 
užgauna mūsų širdį... Meilė tai yra 
pats Dievas: 

“Kalbėki man dabar apie Dievą, 
ir aš tave suprasiu.'' 

Dievas yra ta ramybė, kurią randa 
tavo gilus žvilgsnis manajam, yra 
tas įsijautimas be įkyraus žodžių 
triukšmo... 

Tai yra pilnatvė išsiskleidusios ro- 
žės anksčiau negu nukrinta pirma- 
sis vainiklapis. 

Ir tai yra dieviškoji tiesa, 
mirtis yra melas". (Dievas) 

Tik meilės gelmes aprėpianti dai- 
nė gali šitaip kalbėti apie meilę. 

Nūn G. Mistral balsas nutilo. Ta- 
čiau ji paliko nuostabų lobį, kaip 
gaiviausią versmę šių dienų poezi- 
joje. Ne be reikalo, kai Gabriela 
Mistral mire, jos gedėjo visa Pietų 
Amerika, kuri buvo apžavėta jos 
kūrybos burtais, o jos lyrikos pos- 
mus laikė vienais iš gražiausių viso- 
je Pietų Amerikos literatūroje, 


kad 


Paulius Stelingis 


panaši į šviesias liaudies pasakas 
apie laimės ar užburtos pilies j eško- 
jimą. 


Pagrindinis veikalo personažas yra 
aklas ubagas Juozapas, kuris turi 
savotišką pagarbą žmonių tarpe ir 
kuriam jo draugas Jokūbas pavydi 
tos garbės. Juozapas parsineša pa- 
vogtą kanarėlę, tikėdamasis, kad ji 
savo nuostabiu čiulbesiu nušvies 
skurdžią jų trobelę ir atneš nematytą 
laimę. Tuo kanarėlė tampa pačios 
laimės ir gėrio simboliu. Juozapas 
nesijaučia kanarėlę pavogęs, nes tei- 
sę į laimę turi ne vien tik išrinktie- 
ji, bet visi, nors ir labiausiai paže- 
minti žmonės. Tačiau dramos veiks- 
mas anaiptol nevyksta socialinėj plot- 
mėj. Visuomeninės santvarkos OS- 
trauskas visiškai nediskutuoja. Siu- 
žetas yra idėjinis ir išreiškia kiek- 
vieno individo vertę ir teisę į grožį ir 
gėrį, panašiai kaip ir pasakos apie 
karaliumi tapusį piemenuką. Su ka- 
narčle ubagų trobelėn įeina ir kon- 
fliktai, tiek moraliniai paties. Juoza- 
po dvasioje (jis suabejoja, ar jo Žžy- 
gis yra pateisinamas), tiek ir žmo- 
giški jo santykiai su Roku ir Jokū- 
bu. Pavydusis Jokūbas, norėdamas 
sugriauti Juozapo laimę, nepabūgsta 
atsisakyti tos laimės dalies ir įkalba 
Rokui ir Aneliukei pakeisti kanarėlę 
čirškiančiu žvirbliu. Psichologiškai 
negalėdamas sutikti su faktu, kad 
kanarėlės čiulbesio jau nebėra, Juo- 
zapas rytą nubundaą kurčias. (Jam 
lengviau iš viso atsisakyti girdėjimo, 
negu kanarėlės giesmės.) Tuo jis pra- 
randa bet kokį sąlytį su žmonėm ir 
pasauliu. Juozapo draugai, teisingai 
nujausdami, kad jie yra atsakingi 
už tą psichologinę tragediją, bando 
atitaisyti savo klaidą, bet veltui, Be- 
nešdama kanarėlę atgal, Aneliukė 
ją netyčia paleidžia, ir ji dingsta ne- 
sugrąžinamai. Kaltininkai yra su- 
krėsti, ir net pats Rokas išeina į pa- 
saulį, užsikabinęs krepšį ant peties, 
nors dar neseniai žadėjo neiti į kitą 
parapiją, jei ir pats klebonas jį ten 
kviestų. Kitoniška moralinė drama 
gema Juozapo dvasioj. Tartum su- 
vokdamas, kad jo savotiškas svieto 
lyginimas prieštarauja moralei ir 
tradicijai, jis ryžtasi kanarėlę grą- 
žinti. Nenujausdamas, kad narvely- 
je jis teneša tik žvirblį, jis tampa 
savotišku pajuokos objektu. Tuo au- 
torius tarsi pabrėžia, kad tai, kas 
yra iš kitų paimta, niekados negali 
būti pilnai sugrąžinta, Ž 

Pagrindinis veiksmas yra vidinis 
ir psichologinis. Drama yra labai 
kondensuota ir lakoniška, vietomis 
vengiant viską pilnai išsakyti. Ėsmė- 
je tai yra gera ypatybė, tačiau dėl 
tos pačios priežasties atomazga tam- 
pa kiek per staigi. Ne visi Juozapo 


samprotavimai yra pakankamai iš- 


NAUJI LOGIKOS KELIAI 


Neseniai Dubline, Airijoje, mirė 
žymus lenkų mokslininkas Jonas Lu- 
kasievičius, nuo 1946 m. čia dirbęs 
Airių Mokslo Akademijoje kaip ma- 
tematinės logikos skyriaus vedėjas. 
Plačioji visuomenė mažai ką žinojo 
apie Lukasievičių, bet mokslo pasau- 
lyje jo vardas ir darbai plačiai nu- 
skambėjo, kaip vieno iš didžiųjų šių 
laikų mokslo pionierių, naujųjų logi- 
kos kelių jieškotojo ir kūrėjo. Daug 


sakyti ir dėl to, turbūt, kai kurie 
vertintojai interpretavo veikalą ne- 
tiksliai. Apie Juozapą mes daugiau 
sužinome iš Roko ir Jokūbo atsilie- 
pimų, negu iš jo paties veiksmų ar 
kalbos. Ypač palankios sąlygos pa- 
rodyti Juozapo dvasią susidarytų 
paskutiniame veiksme, kai apkurtęs 
elgeta, praradęs kontaktą su aplin- 
ka, turi kalbėti apie savo vidinį pa- 
saulį. 

V. Valiukas veikalą surežisavo rim- 
tai, brandžiai ir efektingai. Bendras 
dramos apipavidalinimas yra vienti- 
sas ir sukoncentruotas į esminį dra- 
matinį momentą. Viena puikiausių 
mizanscenų išsivysto, kai Rokas su 
Jokūbu rimtai užtraukia ubagišką 
giesmę, bandydami įtikinti apkurtu- 
sį Juozapą, kad jie, jo draugai, tik- 
rai yra ten ir visiškai nemano jo 
ignoruoti. Įdomūs gyvieji paveikslai 
būtų buvę įspūdingesni, jei aktoriai 
būtų buvę sugrupuoti tarp pirmos ir 
antros uždangos, nes tuo būtų iš- 
vengta nereikalingo aktorių judėji- 
mo ir ruošimosi nepilnoj tamsoj. 


Juozapas (V. Valiukas) pasirodė 
scenoj kaip pakilus, simboliškas, gal 
kiek perdaug nuo buities atitrūkęs 
personažas. Jo žodžiai buvo itin dra- 
matiški, kai jis apkurto ir jį ap- 
gaubusią tylą interpretavo kaip drau- 
gų priekaištą. 

A. Dikinis sukūrė spalvingą, kal- 
bų, apsukrų ir gyvenimu patenkintą 
Roką, kuriam ir degtinės stik'elis 
yra dangaus dovana. šią dėkingą 
buitišką rolę Dikinis pergyveno taip 
gyvai ir gaivalingai, kad Rokas ta- 
po, turbūt, ryškiausia veikalo figūra 
(čia prisidėjo ir jo lokalizavimas 
scenos centre). Ypač įspūdingai nu- 


kas yra linkęs lyginti Lukasievičių 
su naujosios geometrijos kūrėjų Lo- 
bačevskiu. Tik pastarasis gyvas ne- 
sulaukė savo mokslinių išvedž'ojimų 
pripažinimo, o  Lukas'evičius buvo 
laimingesnis ir dar gyvas susilaukė 
mokslo pasaulio susidomėjimo ir 
augšto įvertinimo. Apie jo darbus ir 
jų svarbą jau seniau kalbėjo tokie 
mokslo vyrai kaip Langevin, Edding- 
tonas, lordas Russell ir kiti. Jo mo- 


aidėjo jo monologas apie savos pa- 
rapijos geruosius privalumus. 

Jokūbo vaidmuo yra komplikuo- 
tesnis, svyruojąs tarp pavydo ir re- 
zignacijos tikrovės akivaizdoje, ir J. 
Balučio interpretacija daug kur ne- 
buvo gera ir teisinga, Labiausiai iš- 
gyventas buvo jo piktas džiaugs- 
mas, pakeitus kanarėlę Žvirblių. 

Kvailutės Aneliukės rolę I. Nivins- 
kaitė perdavė gerai, tačiau, atrodo, 
režisoriaus užbrėžtose ribose. Tokios 
neišsivysčiusios, intelekto stokojan- 
čios mergaitės kartais negal įkąsti 
nė pirmo skyriaus mokslų, tačiau jos 
dažnai yra geraširdės, pasitikinčios 
ir savotiškai įdomios savo naivumų 
(pvz., nepilnai išnaudotas jos vaikiš- 
kas susižavėjimas kanarėle). Režiso- 
rius pernelyg pabrėžė jos dvasinį 
siaurumą ir ribotumą  (sėlė'imas 
kampe susitraukus, besiskundžianti 
balso gaida, užuojautą žadinanti lai- 
kysena) ir neiškėlė šiltų, žmogiškų 
jos bruožų. 

V. Virkaus pilkos dekoracijos yra 
atliktos gerai ir kruopščiai, bet kiek 
nuobodokai. Kad ir ubagų landynę 
vaizduojant, scenoje reiktų vengti 
nuogo realizmo ir jų skurdžią aplin- 
ką padaryti vaizdžią ir spalvingą. 

K. Ostrauskas “Kanarėlę" pavadi- 
no kamerine drama. Ji yra nauja 
mūsų dramaturgijoj savo simboliniu 
charakteriu, giliu vidiniu veiksmu, 
naudojant tik keletą personažų, ir 
atsisakymu nuo išorinių priemonių 
sukelti vienokį ar kitokį įspūdi. Vei- 
kalas yra pakilus, humanistiškas ir 
problematiškas, nors autorius ir ven- 
gia specifinių moralinių ar socialinių 
nagrinėjimų, 

Coppelius 


kinys ir darbų tęsėjas Alfredas Tars- 
ki dabar yra pasaulinio garso mate- 
matikas-logikas. 

Čia mums įdomu ne tik tai, ką 
nuveikė Lukasievičius, bet ir kas at- 
sitiko su logika, kokios yra jos nau- 
jos problemos ir nauji keliai. Įdomu 
pažvelgti, kaip modernioji mokslo re- 
voliucija palietė logiką, kuri nuo jos 
kūrėjo Aristotelio laikų buvo laiko- 
Ma grynu mintijimo mokslu, su 
griežtomis taisyklėmis ir greičiau 
priklausanti filosofijos sričiai. 

Kaip žinome, mūsų laikų moksli- 
nė revoliucija, pasiekusi savo tyri- 
nėjimuose begalinių didybių ir bega- 
linių mažybių pasaulius, sugriovė 
daugelio pagrindinių sąvokų neliečia- 
mumą, absoliutą. Tai įvyko, tarp ki- 
ta ko, su laiko, erdvės, medžiavos 
ir energijos sąvokomis, į kurias pra- 
dėta žiūrėti iš kosminio, pritaikyto 
visatai taško, o ne prisilaikant s'au- 
ro, žemiško masto ir požiūrio. Ta di- 
džioji minties audra nepaliko nepa- 
liestos ir logikos. Logikos klausimu 
jau seniau susidomėta, ir tas susido- 
mėjimas vis augo, ypatingai ryšium 
su perversmais geometrijoje, kurios 
nuostabiu mokslo įrankiu yra logika. 
Daug šį klausimą studijavęs žymus 
šveicarų matematikas F. Gonseth, 
tarp kitų parašęs knygą “Gu est-ce 
gue la logigue?", yra pavadinęs logi- 
ką bet kokio daikto fizika. 

Taigi logikos sukrėtimo pradžios 
tenka jieškoti dar XIX šimtmetyje, 
kai 1826 metais nežinomas ir kuklus 
Kazanės universiteto matematikos 
profesorius N. I. Lobačevskis paskel- 
bė, kad pagrindinis Euklido geomet- 
rijos postulatas apie lygiagrečias tie- 
siąsias visai nėra savaime aiški tie- 
sa-aksioma, ir sukūrė visai naują 
geometriją, paremtą priešinga, negu 
Euklido aksioma. Į Lobačevskio ma- 
tematinius  išvedžiojimus pažiūrėta 
kaip į keistą, net nerimtą, mokslinę 
spekuliaciją. Tik daug vėliau jis bu- 
vo suprastas ir priskirtas prie di- 
džiausių pasaulio matematikų, o jo, 
Riemano, Bolay ir kitų darbai šioje 
srityje susilaukė pripažinimo ir pa- 
sirodė esa, reliatyvumo teorijos pirma- 
takai ir įėjo į ją, kaip jos elementai. 

Ryšium su neeuklidinių geometri- 
jų atsiradimu dar ryškiau iškilo 
klausimas: — Apie ką esmėje kalba- 
ma geometrijoje ir apskritai matema- 
tikoje? Filosofiniai ir moksliniai ma- 
tematinio genijaus H. Poincarė dar- 
bai sukėlė dar didesnį susidomėjimą 
šiuo klausimu. Matematikoje, o ypa- 
tingai ryškiai geometrijoje varto'a- 
mas aksiominis klausimo nagrinėji- 
mo būdas. Suradus pagrindines ak- 
siomas, tai yra, savaime aiškias tie- 
sas, ant jų pagrindo išvedama toli- 
mesnė, taip sakant, superstruktūra, 
čia pasinaudojant logika. Aksiominis 

metodas, iškilęs prieš su viršum 2000 
metų Euklido geometrijoje, yra moks- 
lo vartojamas ir dabar. Su juo gali- 
ma susidurti net pvz. biologijoje. 

Taigi su logika, kaip su galingu 
ir svarbiu mokslo ir mintijimo įran- 
kiu, susidomėjo ir tikslieji mokslai. 
Modernusis mokslas pradėjo ir šioje 
srityje tirti ir aiškinti yerčiamas ne 
tik įdomumo, bet ir pasireiškiant 
neaiškumams ir  prieštaravimams, 
ar nėra čia kur nors paslėptų klai- 
dų, priimant už absoliučias tiesas 
tai, kas nėra įrodyta. Susidomėta, 
kokie yra logikos nesugriaunami dės- 
niai? Ar esamieji dėsniai yra tik- 
rai neklaidingi? Kuo remiasi jų ab- 
soliuti galia, tvarkant žmogaus min- 
tijimą ? 

Pradėkime pavyzdžiu. Panagrinė- 
ję konkrečią ir abstraktinę daiktų 
sąvokas ir priėję prie egzistencinio 
indentiškumo sąvokos,  pasieksime 
tris logikos aksiomas: 


1) Bet koks daiktas yra pats sau 

indentiškas. 

2) Bet koks daiktas arba yra arba 

nėra. 

3) Bet koks daiktas negali tuo pa- 

čiu laiku ir būti ir nebūti. 

Čia turime išreikštus tris žinomus 
principus: tapatybės - indentiškumo, 
išskyrimo trečiojo — tartum non 
datur, prieštaravimo - kontradikcijos. 
Ir šitie principai atrodė visai bendri, 
taikytini lygiai ir abstraktinėms, 
schematizuotoms daiktų sąvokoms, ir 
konkretiems, apčiuopiamiems daik- 
tams, panašiai kaip geometrijos dės- 
niai taikomi ir idealioms linijoms ir 
jų realizacijoms, pravestoms popie- 
riuje linijos ar ištemptos virvės pa- 
vidalu. 

Ir štai kas įvyksta, susidūrus tiems 
logikos principams su moderniuoju 
mokslu. Pirmiausia nukenčia ir ne- 
išlaiko kritikos identiškumo prin- 
cipas. Pvz. elektronas, medžiagos da- 
lelė, yra tuo pačiu laiku ir banga- 
vimas, energijos pasireiškimas, o 
šviesos bangavimas yra tuo pačiu 
laiku ir fotonas, korpuskulė. Taigi 
elektronas yra kažkas dviveidžio, ir 
tuodu vaizdai yra ne tik neidentiški, 
bet prieštaraują vienas kitam, nors 
kartu jie vienas kitą papildo, kaip 
tai nusako Niels Bohro papildymo 
(complementaritė) teorija. Jei dabar, 
turėdami omenyje Heisenbergo ne- 
tikrumo principą, mėginsime apibū- 
dinti elektroną kaip korpuskulę, 
esančią duotame akimirksnyje duo- 
toje vietoje ir judančią kaip banga- 
vimas su tam tikru. greičiu, tai toks 
apibūdinimas nebus nei tiesa nei nę- 
tiesa. Čia mes turėsime du tvirtini- 
mus, kurie kartu nebus nei tiesa, nei 
klaida, o reikalaus kokios nors tre- 
čios išvados arba, kitaip sakant, tri- 
jų vertybių logikos, ne aristotelinės. 

Ir šitokia trijų vertybių logika bu- 
vo Lukasievičiaus sukurta dar 1920 
metais ir tuoj sukėlė mokslinio pa- 
saulio susidomėjimą ir susilaukė to- 
limesnių studijų ir vystymo. 

Bet pirmiau, negu kalbėsime apie 
naujus logikos kelius, grįžkime prie 
klausimo, kodėl Aristotelio logikos 
dėsniai atrodo mums tokie neklaidin- 
gi ir turi absoliučią galią žmonių 
mintijimo srityje, 

Logikos dėsniai yra kilę iš konkre- 
čių savybių ir stebėjimų abstrakci- 
jos ir schematizacijos, ir remiasi pa- 
tyrimais, įgautais mus supančiame 
pasaulyje, kuriame mes gyvename 
mūsų kasdieninį gyvenimą. Ir todėl, 
kaip rašo dr. N. A. Court, vienas 
“Scripta Matematica" radaktorių, kad 
abstraktiniai dėsniai, kuriuos for- 
muoja logika, yra kilę iš konkrečių 
daiktų pasaulio, jie veikia tame mū- 
sų pasaulyje ir praktiškai yra jame 
neklaidingi. Todėl jie yra mums taip 
naudingi ir turi tiek galios mūsų 
kasdieninio mintijimo eigoje, vyks- 
tančioje mūsų pajautimams prieina- 
mame pasaulyje. M. Frechet, mate- 
matikos profesorius Sorbonoje, sako: 
— Logikos dėsnių pradžioje yra rea- 
lybės apytikrumas (approximation), 
o tą realybę mes galime įžvelgti net 
tolimiausiai einančiose išvadose, pa- 
darytose iš tų logikos dėsnių. 

Taigi, išvadoje tenka pasakyti, kad 
logikos dėsnių pradžia yra empirinė, 
priešingai tiems, kurie mano, kad 
logikos dėsniai yra grynai mintijimo 
dėsniai, grynai metafizikos padaras. 
Čia griūva dar viena pažiūra, kuri 
ilgus amžius buvo laikoma savaime 
aiški ir tikra. Turime prisiminti mū- 
sų laikų matematiko ir filosofo lor- 
do Russellio pasisakymą, kad tai, 
kas atrodo savaime aišku, yra sun- 
kiausiai įrodoma ir dažniausia būna 
klaidinga. 

Mūsų logikos dėsniai yra kilę iš 
mūsų praktinio gyvenimo patyrimo, 
ir jie tinka tik tai galvojimo plot- 
mei, panašiai kaip Newtono mecha- 
nikos ar gravitacijos dėsniai tinka 
ir yra neklaidingi tik mūsų aplinku- 
mos pasaulio kategirijoms. Mūsų 
aristotelinė logika ir jos dėsniai tin- 
ka ir yra neklaidingi tik mūsų že- 
miško galvojimo vyksmams, mūsų 
įprastose kasdieninio gyvenimo ir 
patyrimo sąlygose, Prieiname prie 
paradoksiškos, bet visai teisingos iš- 
vados, kad jei mūsų aplinkumos są- 
lygos pasikeistų, tai pasikeistų ir 
mūsų galvojimas, pasikeistų ir. mūsų 


logika. 
Jau su viršum pusė šimtmečio, 
kai mokslas susidūrė su tokiomis, 


atitrūkusiomis, pasakyčiau, nuo mū- 
sų žemiško gyvenimo aplinkos, są- 
lygomis, o su atominio amžiaus pra- 
džia, su pradžia kalbų ir darbų apie 


tarpplanetinių erdvių tyrinėjimą, su 
jomis pradeda susidurti ir gyvenimas. 
Atominė teorija suvedė mus į sąlytį 
su mikrokosmu, begalinių mažybių 
pasauliu, o reliatyvumo teorijos ir 
iš jos išplaukiančios kosmogoninės 
ir kosmologinės teorijos atvedė mus 
prie makrokosmo, begalinių dydžių 
mus supančio pasaulio, pastatė mus 
prieš visatą ir verčia pradėti galvo- 
ti kosmo mastu. Ir todėl eksperi- 
mentiniai mokslai taip uoliai tiria 
viską, kas buvo priimta, pasiremiant 
vadinamuoju “sveiku protu“, savai- 
me aiškiais nuostatais, o logikai, 
susidurdami su naujomis problemo- 
mis, jieško naujų kelių logikoje ir 
įveda naujas logikos sistemas, steng- 
damiesi jas pritaikyti mūsų praplės- 
tam akiračiui, pakilusiam nuo že- 
miškojo iki visatos masto galvojimo. 
J. Lukasievičius ir buvo tokios nau- 
jos logikos kūrėjas, gal vienas iš 
pirmųjų supratęs jos reikalingumą ir 
svarbą. Jis dar 1920 metais sufor- 
mulavo trijų vertybių logiką, atme- 
tančią principą — tertium non datur. 
Jis įrodė, kad panašiai kaip kad 
Euklido postulatas apie lygiagrečias 
tiesiąsias, taip ir Aristotelio mini- 
mas logikos principas negali būti 
įrodytas, o turi būti arba priimtas 
arba atmestas. Vėliau jis įrodė, kad 
galima sudaryti logines sistemas ne 
tik trijų vertybių, bet ir daugelio jų, 
ir tokios loginės sistemos yra taip 
pat tikslios ir neginčytinos, kaip ir. 
dviejų vertybių logika. Pradžioje 
Lukasievičius manė, kad tik dvi ke- 
lių vertybių logikos sistemos turi fi- 
losofinę reikšmę: trijų vertybių 10- 
gika ir begalinio skaičiaus vertybių 
logika. Tik savo gyvenimo pabaigo- 
je savo žymiame moksliniame darbe 
“A System of Modal Logic“ jis su- 
kūrė pilną keturių vertybių logikos 
sistemą. | 


Kaip jau dabar darosi aišku, kelių 
vertybių logikos nėra grynai teoreti- 
nės konstrukcijos, įdomūs moksliniai 
samprotavimai, neturį praktinės 
reikšmės. Trijų vertybių logika pa- 
remti samprotavimai turi gilią reikš- 
mę, nagrinėjant determinizmo ir in- 
determinizmo klausimus. Trijų ver- 
tybių logika įgalino Lukasievičių įro- 
dyti, kad  indeterminizmas nėra 
logiškai silpniau pagrįstas už deter- 
minizmą. Kelių vertybių logika ran- 
da pritaikymą matematikos pagrindų 
studijose, t. y. aiškinant klausimą 
apie matematikos esmę. Daugelio 
vertybių logiką mėginama taikyti ir 
kvantų fizikoje, o ryšiai su ja pa-+ 
stebimi ir. taip svarbioje šių laikų 
moksle galimybių skaičiuotėje. Dar 
1935 metais Amerikos mokslininkas 
A. Korzybski, pagarsėjusios knygos 
“The Manhood of Humanity" auto- 
rius, tų metų American Association 


VISUOMENINIS 
GYVENIMAS 


ATSAKYMAS KUN. ST. YLAI 
LIBERALIZMO KLAUSIMU 


Pereitame šio žurnalo numeryje, 
visuomeninėje apžvalgoje, kun. St. 
Yla dar kartą grįžo prie liberalizmo, 
kuriam jis anksčiau jau buvo pasky- 
ręs keturis straipsnius (“Lietuviška- 
sis nacionalizmas liberalizmo ženk- 
le", Aidai 1955, 7, 8 ir 9 nr. nr; 1956, 
1 nr.). Nors šie straipsniai buvo su- 
telkę daug įvairių citatų, kilo klau- 
simas, ar visa ši studija nesirėmė 
saviška liberalizmo samprata, grei- 
čiau žadinusia polemiką, negu susi- 
pratimą. Dėl to šiame žurnale pasi- 
sakiau straipsniu, įvardintų “Libera- 
lizmo klausimu“ (Aidai, 1956, 4 nr.). 
Deja, savo žodžiu nepajėgiau St. Ylos 
pasiekti. Visa tai, ką aname straips- 


nyje bandžiau atskleisti, jis rado tik 
mano metodine “paklaida", lyg ir 
šios rūšies klausimai būtų panašūs 
į matematikos uždavinius, Nesiryžtu 
plačiau grįžti nei prie St. Ylos teig- 
tųjų tezių, nei prie savųjų, nes nėra 
reikalo žurnalo skaitytojus varg'nti 
tuo, ką jie patys lengvai gali rasti 
atsiskleidę senesnius žurnalo nume- 
rius. Kiek tačiau manosios mintys, 
St. Ylai bejieškant jose metodinės 
"paklaidos", susilaukė savotiškos, 
man svetimos interpretacijos, jaučiu 
reikalo bent trumpai vėl sustoti ties 
mūsų polemisto naujuoju pasisaky- 
mu. 

1. Tai, ko nebuvo teigta. Pirmiau- 


sia noriu įsakmiai atsiriboti nuo vi- 
so to, ko nei teigiau nei apskritai 
turėjau mintyje. Manąsias mintis 
atpasakojant teigiama, kad ir man 
"mūsasis liberalizmas esąs laicistiš- 


kas, laisvamaniškas, suplaktas su 
skepticizmu,  reliativizmu ir t.t? 
Tiesa, kėliau, kad mūsosios dis- 


kusijos liberalizmo klausimu, aiškiai 
neaprežusios sąvokų ir nepakanka- 
mai disciplinuotai jomis operavusios, 
vietoj dalykų išaiškinimo tik dar la- 
biau visa supynė, iš abiejų pusių li- 
beralizmą painiojant su laicizmu. Ta- 
čiau nesiemiau lietuviškajam libera- 
lizmui apskritai prikišti tai, kuo jį 
St. Yla rado. šiuo atveju man ne- 
būtų buvę reikalo nė jam atsakyti. 
Buvau tai pats įsakmiai pastebėjęs, 
kai teko nurodyti vieną pavyzdį 
(DDT rezoliucijas), kaip kartais ne- 
laimingai liberalizmą užgniaužia jam 
svetimos neapykantos ugnys. N'eku 
būdu tačiau iš šio nelaimingo atve- 
jo nesiėmiau daryti išvadų apie vi- 
sus mūsų liberalus. Kiek tokios ge- 
neralizacijos (tegu ir “išvadų dary- 
mo" vardu pridengtos) yra nete'sin- 
gos, buvau pakankamai perspėtas 
anksčiau vykusiųjų ginčų. 


Toliau, lyg nesantaikai pakursty- 


for the Advancement of Science kon- 
grese yra padaręs pranešimą apie 
kelių vertybių logikos pritaikymą 
pedagogijoje ir apie savo pedagoginį 
metodą, paremtą kelių vertybių 10- 
gika, kuri, anot jo, davė gražių re- 
zultatų atsilikusiems vaikams. 


J. Lukasievičius savo darbams 1o- 
gikos srityje surado ne tik mokslo 
pripažinimą ir įvertinimą, bet ir su- 
silaukė pasekėjų ir tų darbų tęsė ų. 
Prancūzė mokslininkė Paulette Des- 
touches-Fevrier 1937 metais pasireiš- 
kė kaip žymi trijų vertybių logikos 
vystytoja. Trijų vertybių logiką re- 
mia gražiais išvedžiojimais ir J. Des- 
touches, įrodydamas, kad atmetimas 
principo tertium non datur visai nė- 
ra kokis arbitralus veiksmas. Olan- 
dai mokslininkai Brouwer ir Heyting 
toliau tyrinėjo tą klausimą, Pasta- 
rasis, jieškodamas naujų kelių, su- 
kūrė visai savotišką logikos siste- 
mą, kurią kažkas pavadino intuity- 
vine logika. 


Logikos svarba moksle aiškėja ir 
iš jaunos dar mokslo šakos, vačina- 
mos matematine logika, kurios užuo- 
mazgą galima susekti Leibnize ir 
kuri išsivystė į mokslo šaką tk XIX 
šimtm. pabaigoje. Jos žymūs atsto- 
vai buvo italas Peano, amerikietis 
Peirce ir anglai Whitehead ir Rus- 
sell. Lukasievičius buvo vienas iš 
žymiausių šių laikų logikų, pradėjęs 
naujus tyrinėjimus matematinės 10- 


gikos srityje. Savo darbus logikos 
moksle jis apvainikavo 1951 m. Oks- 
fordo išleistoje knygoje “Aristotel's 
Syllogystic from the Standpoint of 
Modern Formal Logic", duodamas 
joje pilną modernų logikos matema- 
tinį išdėstymą. 

Matematinė logika, vis plačiau vys- 
tydamosi, sudaro naują mokslo įran- 
kį, kurio pagalba, be kita ko, jis sie- 
kia pažinimo ir matematiškos esmės 
gelmių. Tai savo rūšies tikslumo 
matas, kuris tinka ir matematikos 
išvedžiojimų tikslumui patikrinti. 
Pvz. didysis vokiečių matematikas 
Hillbert savo monumentaliniame vei- 
kale “Die Grundlagen der Geomet- 
rie", nežiūrint ilgų metų darbo, ne- 
sugebėjo įrodyti, kad jo veikalo ak- 
siomos patenkina reikalavimą logiš- 
kai derintis tarpusavyje. Logiškos 
analizės pagalba K. Goedel 1931 m., 
o kiek vėliau G. Bouligand ir J. 
Desgranges (“Le declin des absolus 
mathematico-logigues'') išaiškino, 
kad toks įrodymas yra negalimas, 
nes, trumpai tariant, bet kurios dok- 
trinos visumoje negalima surasti jos 
logiškumo ir derinimosi įrodymą, ka- 
dangi, priimant tokį įrodymą, tektų 
duotos doktrinos daliai suteikti spe- 
cialią reikšmę, ją privilegiiuoti. 

Įdomu, kad Lukasievičius, kuris 
pasižymėjo ir savo filosofiniais tyri- 
nėjimais, bandė pritaikyti matemati- 
nės logikos tyrinėjimo metodus ir fi- 
losofijai. Jis analizavo Descarto, 


Spinozos, Kanto ir Hegelio filosofi- 
nes sistemas ir rado, kad matemati- 
nės logikos šviesoje tos sistemos ne- 
išlaiko kritikos ir subyra; jų pa- 
grindinės sąvokos ir svarbiausi tvir- 
tinimai yra neaiškūs, samprotavimai 
ir įrodymai netikslūs, o logiškos teo- 
rijos, esančios jų pagrinduose, beveik 
visados klaidingos. Ir todėl filosofi- 
jos kongrese Varšuvoje 1927 metais 
jis pareiškė, kad filosofiją reiktų 


atstatyti iš pagrindų, parėmus ją 
naujais logikos metodais ir moksline 
sistema. Tai, anot jo, milžiniškas 


darbas, kuriam reikalinga visa karta 
tinkamai pasiruošusių mąstytojų. 


Modernusis mokslas išveda mus į 
vis platesnius horizontus ir iškelia 
vis gilesnius uždavinius žmon'jos 
minties galybei, o kartu ir menky- 
bei, imant dėmesin tą tikrąjį neži- 
nios okeaną, apie kurio taip mažą 
pažinimą kukliai ir vaizdžiai yra iš- 
sireiškęs didysis Newtonas. Bet žmo- 
gaus mMintijimo kibirkštis, Dievo 
įžiebta, neturi užgesti dėl uždavinių 
didybės. Kaip gražiai yra pasakęs 
žymus ir originalus logikas S. Lu- 
pasco savo knygoje “L'experence 
microphysigue et la pensėe humai- 
ne", visas mokslinės veiklos darbas 
— tai plati ir nesibaigianti kova su 
prieštaravimais. Reikia drąsiai grum- 
tis su prieštaravimų visuma ir siekti 
iš jos padaryti patį realybės pamatą. 


Jonas Rugis 

ti, sakoma, kad aš priskyręs Br. 
Railai “ypatingą laisvamaniškumą ir 
antiklerikalizmą". Konstatavau, kad 
abu (ir Raila, ir Yla) liberalizmą sie- 
ja su laisvamanybe bei klerikalizmu. 
Nesišmiau tačiau -nei Br. Railai, nei 
kam kitam priskirti jokių “ypatin- 
gybių". Nejaukiai jausčiausi, jei kas 
būtų radęs mane pristatinėjus St. 
Ylą ypatingu klerikalizmo atstovu. 
Lygiai nesmagu, kad St. Yla mane 
pavertė Br. Railos “charakterizuoto- 
ju". Esu įsitikinęs, kad mint'es skir- 
tybė niekada neturi virsti asmenų 
priešybe, neišvengiamai iškylančia, 
kai imamasi “charakterizavimų"'. To- 
del laikausi nusistatymo, kad bet 
kokių etikečių žmonėms segiojimas 
yra vengtinas. 


Be man suvokiamo ryšio su dabar 
svarstytuoju klausimu, St. Yla pri- 
siminė vieną mano senesnį straips- 
nį, skirtą demokratijos klausimui. 
Ten, esą, aš “pasisakęs apskritai 
prieš masę". Neišmanau, kodėl anas 
straipsnis buvo kitaip suprastas, ne- 
gu parašytas. Ne kažkokį aristokra- 
tinį liaudies niekinimą ten skelbiau, 
o tik pagrindinę demokratijos sąly- 
gą kėliau, būtent “įaukleti mases į 
demokratinę kultūrą, išbudinti jose 
žmogiškosios vertės ir atsakomybės 
sąmonę, išryškinti beasmenišką ma- 
ses kolektyvą į savitas asmenybes''. 


2. Metodas liberalizmui pažinti ir 
vertinti. Pagal patį St. Ylą, libera- 
lizmui pažinti jis pasirinkęs induk- 
tyvinį metodą, o jam vertinti — de- 
duktyvinį. Aš gi, esą, pasirinkęs tik 
deduktyvinį metodą, ir toksai meto- 
dinis “monizmas" esąs mano “svar- 
biausioji paklaida", 

Metodas pasirenkamas ne pagal 
“siekiamąjį tikslą“ (tai labai subjek- 
tyvus rinkimasis), kaip teigia St. 
Yla, o yra apsprendžiamas pačio to 
objekto, kurį imamasi pažinti. Nėra 
atskirų metodų kam nors pirma pa- 
žinti, o paskui vertinti. Kur klausi- 
mas eina tik apie faktus, ten nėra 
kalbos apie vertinimą. Gi kur tenka 
ką nors vertinti, yra ženklas, kad 
turima reikalo nebe su paprastais 
faktais, o su vertybėmis. Vienas yra 
kelias faktinei tikrovei tirti, antras 
— vertybėms atskleisti. Faktinės 
tikrovės pažinimas iš tiesų vyksta in- 
dukcijos keliu — per atskirų faktų 
stebėjimą į juos valdančių dėsnių su- 
sekimą. "Tačiau šis kelias netinka 
moralinei tikrovei, kur klausimas ei- 
na nebe apie faktus, o apie normas, 
atskleidžiančias vertybes. Kas nori ir 
moralinę tikrovę pažinti tuo pačiu 
metodu, kaip gamtinė tikrovė pažįs- 
tama, tas vietoje dorinių vertybių ras 
tik įvairuojančius papročius, pvz. 
vietoj skaistybės idealo atsidurs tik 
ptieš įvairius seksualinius papročius 

(Kinsey statistikų prasme). Visos tos 
etinės sistemos, kurios ėmėsi induk- 
cijos metodo, neišvengiamai baigė 
dorinio gyvenimo suvedimu į papro- 
čius. Teisingai kun. St, Yla baimina- 
si etinio reliatyvizmo. Bet užtat ir 
nuostabu, kad jis nemato tų išva- 
dų, kurios slypi jo metodologijoje. 
Indukcijos metodu galima studijuoti 
ne pačias vertybes, o tik klausimą, 
kiek ta ar kita bendruomenė tam 
tikru laiku jas realizuoja. 


Čia yra pagrindas, kodėl St. Yla 
save iš anksto pasmerkė nepasiekti 
liberalizmo esmės. Induktyvinė St. 
Ylos liberalizmo studija ne daugiau 
teikia pagrindo liberalizmo idealui 
pažinti, kaip kurios nors tautelės pa- 
pročių studija moralei. Visa tai, kas 
yra pagrįsta vienokiomis ar kitokio- 
mis idealinėmis vertybėmis, gali būti 
pasiekta tik pačių šių vertybių pra- 
regėjimu, o ne iš faktų “išvadų dary- 


mu''. Iš faktų idealai nėra “išveda- 
mi". Todėl nenuostabu, kad ir libe- 
ralizmas St. Ylos indukcijai atrodo 


stokojąs ir vieningo pagrindo ir ap- 
skritai idealinio mato (“liberalizmas 
pats iš savęs neturi jokio masto, dėl 
to jis negali rasti ir savito vidurio"). 
Bet kada tuo būdu St. Ylos liberaliz- 
mo samprata lieka tik faktinės tik- 
rovės plotmėj, man prikištas “'moniz- 
mas" iš tiesų pasirodo besąs jo atve- 
jis. Man šio priekaišto netenka dary- 
ti, nes aiškiai skiriu idealinę ir fak- 
tinę plotmes, būtent pačias idėjas ir 
mus, žmones. Kiekvieną idėja gyve- 
nime daugiau ar mažiau išduodama. 
Kaip tik todėl ne iš mūsų tenka idė- 
jas vertinti. Priešingai, idėjos lieka 
matu, kuris mus teisia. Nėra išimtis 
nė liberalizmas: jo idealas taip pat 
gali būti išduotas, kaip ir bet kuris 
kitas. Bet ir kaip kurio kito idealo 
atveju, taip ir liberalizmo idealo at- 
veju galioja reikalavimas juo matuo- 
ti tikrovę, o ne tikrovės vardu ji nie- 
kinti. Kada St. Yla tesiėmė į libera- 
lizmą žvelgti tik vienoje plotmė'e, 
aš turiu prieš akis abi plotmes. To- 
dėl, pavyzdžiui, galėjau DDT rezo- 
liucijas vertinti paties liberalizmo 
matu: kur tekalba fanatinė neapy- 
kanta, ten liberalizmas jau nutildy- 
tas. Tuo tarpų St. Ylai nebūtų likę 
nieko kito, kaip jas imti “faktu"' li- 
beralizmo netolerancijai įrodyti. Bet 
tai būtų nedidesnis įrodymas, kaip 
laisvamanių ligi šiai dienai rėmima- 
sis inkviziciją, 0 ne artimo meilės 
įsakymu,. krikščionybei vertinti. Ne- 
išvengiamas nesusipratimas su visais 
tokiais "įrodymais", nors ir “fak- 
tais" besiremiančiais, yra tas, kad 
neskiriama idėjų ir žmonių. Nepa- 
sieks krikščionybės esmės ir objek- 
tyviausių nusiteikimų sociologas ar 
istorikas, kuris norės tik iš “faktų" 
(ką kuris teologas kada yra pasa- 


kęs, kaip kada kurie krikščionys yra 
pasielgę) išvesti, kas ji yra. Neabe- 
joju, kad tokios “indukcijos? kelią 
krikščionybei suprasti kun. St. Yla 
rastų nesusipratimu. Bet kas yra 
nesusipratimu vienu atveju, tokiu pat 
nesusipratimu lieka ir kitais tos pat 
rūšies atvejais. Ir pats St. Yla visur 
gi pabrėžia “visuotinumą". 

3. Indukcija ar konstrukcija? Jei 
norima indukcija .pasiekti tai, kas jai 
nepasiekiama, ji nejučiomis virsta 
konstrukcija, įdėjimu į faktus tos 
prasmės, kurios jie neturėjo. Yra pa- 
grindinė induktyvinio metodo taisyk- 
16 — nedaryti platesnių išvadų, ne- 
gu faktai leidžia. Kada tačiau ima- 
masi indukcijos ten, kur klausimas 
eina nebe apie pačius faktus kaip to- 
kius, neišvengiamai iškyla pavojus 
išvadų darymui virsti savivališka 
konstrukcija. Pavyzdžiui, užtikta ci- 
tata, kad liberalizmas neturi vienos 
biblijos, lengvai pakiša išvadą, kad 
apskritai liberalizmas nes'remia jo- 
kiu bendru principu. Tačiau šiai iš- 
vadai nesuteikia pagrindo nė pas 
antrą liberalą rastas priminimas, kad 
liberalizmo vykdymas priklauso lai- 
ko ir vietos skirtybių. Juk, kiek- 
vienas idealas skirtingose laiko ir 
vietos aplinkybėse kelia skirtingų 
uždavinių, dėl to anaiptol nepraras- 
damas savo visuotinumo. Arba vėl: 
iš to, kad yra politinė liberalizmo 
srovė, savaime neseka išvada, kad 
jau pati liberalizmo esmė yra “ne 
principinė, o politiška" (panašiai kas 
nors „galėtų iš krikščioniškosios de- 
mokratijos fakto išvesti, kad ir krikš- 
čionybės pati esmė yra politinė). 
Viena, principiškumas ir politišku- 
mas nėra toki dalykai, kurie būtų 
galimi imti kaip viena antrą išski- 
riančios priešybės. Beprincipiškumu 
(“principinei plotmei"'  svetimumu) 
galima kaltinti konjunktūrinį opor- 
tunizmą, o ne liberalizmą. Libera- 
lizmas turi savo principus, ir visos 
kryptys tiek turi teisės į jo vardą, 
kiek jos išpažįsta pagrindinius jo 
principus. Tačiau, antra, iš to, kad 
liberalinis tolerancijos principas sa- 
vyje implikuoja ir tam tikrą, būtent 
demokratinį nusistatymą, neseka, kad 
pati liberalizmo esmė būtų tik ““po- 
litiška". Liberalizmas yra daugiau, 
negu tik politinis nusistatymas, nes 
visų pirma jis remiasi moraliniu to- 
lerancijos principu, 

St. Yla ir paskutiniajame savo pa- 
sisakyme liberalizmą  tebevadina 
“laicistine sistema" (beje, formaliai 
imant, tektų nusistebėti, kokiu būdu 
jis liberalizmui suteikia sistemos 
vardą, anksčiau sakęs liberalizmą 
stokojant principų: negali būti siste- 


"mos be principų, nes sistema ir yra 


ne kas kita, kaip tam tikrų princi- 
pų „vienybė; be pačiam sau priešta- 


ravimo neįmanoma liberalizmą kal- 
tinti beprincipiškumu ir drauge kal- 
bėti apie jį kaip sistemą). "Tačiau 
ne patys faktai verčia liberalizmą 
tapdyti su laicizmu, o iš anksto tu- 
rimas nusistatymas tik laicistinį li- 
beralizmą laikyti liberalizmu. Nors 
iš tiesų laicizmas yra daug kur mo- 
nopolizavęs liberalizmo vardą, tačiau 
pirminiu dalyku lieka tai, kad libe- 
ralizmui pagrindą davė tolerancijos 
vertybės praregėjimas, o ne vėlesnis 
jos interpretavimas laicistine prasme. 
Be reikalo liberalizmas apribojamas 
tik laicistine jo kryptimi, bet yra 
dar nelemčiau, kada, paneigus jam 
esmingą demokratinį nusistatymą, jis 
paverčiamas paprastu indiferentizmo 
sinonimu. Kada St. Yla liberalams 
giminėmis randa tuos, kurie priešiš- 
kai nusiteikę prieš liberalizmui sa- 
vą demokratinį nusistatymą, šios gi- 
minystės pagrindu faktiškai jis ima 
nebe liberalizmą, o indiferentizmą. 
Galima tai vadinti tik žodžių reikalu 
(ir dėl “nominalizmo" nesisieloti), 
bet be pagrindo neprievartautini nė 
žodžiai. 

4. “Principinis liberalizmas". Bu- 
vau nurodęs, kad liberalizmas visų 
pirma imtinas platesne “principine, 
o ne specialiai partine prasme", bū- 
tent ta moraline prasme, kuria jis 
yra bendras visiems, išpažįstantiems 
toleranciją savo santykių pagrindu 
su žmogumi. St. Yla iš to padarė 
išvadą, kad imuosi liberalizmo refor- 
mos ir skelbiu naują “principinį 1i- 
beralizmą" (drauge jis randa, kad 
“principinio liberalizmo niekad ne- 
buvo ir nėra"). Išvada be jokio pa- 
grindo. Pats niekur nevartojau nė 
šio “principinio liberalizmo" žodžio. 
Tuo labiau nesiėmiau kurti naujos 
liberalizmo krypties. Telaikiau savo 
uždaviniu, bediskutuojant liberaliz- 
mą, nepamiršti, kas yra jo pagrin- 
diniai principai. Šių principų nenei- 
gia nė St. Yla. Jis tik daro man 
priekaištą, kad neišskyriau “libera- 
linių principų“ ir “principinio libe- 
ralizmo" sąvokų. Pagal jį, liberaliniai 
principai priskirtini ne liberalizmui, 
o “visuotinei plotmei". Prisipažįstu, 
kad neišmanau, kas šiuo žodžiu tu- 
rima mintyje. Lygiai pirmą kartą 
susitikau ir su ta “visuotinio gal- 
vojimo" sąvoka, kurios pagrindu St. 
Yla sakosi vykdęs liberalizmo ver- 
tinimą. Kas yra šios “visuotinybės" ? 
Mąstymas yra tiesiog mąstymas, nei 
visuotinis, nei individualinis. Kiek- 
vienas žmogus pačia savo aptartimi 
yra mąstančioji būtybė, nors ir re- 
kiekvienas yra lygiai pajėgus aštriai 
mąstyti. Kiekvienu atveju yra klau- 
simas: kokiu pagrindu kas nors ga- 
Ištų savo mąstymą vadinti “visuoti- 
niu mąstymu" (St. Yla vartoja “vi- 
suotinio galvojimo" terminą) ? Ar ne- 


daugiau būtų pagrindo teigimui, kad 
nemąstymas (būtent aklas priėmi- 
mas to, ką “visi" mano) yra labiau 
"visuotinis", nes čia tikrai bet ko- 
kia individualybė yra išskirta? ““Vi- 
suotiniosios plotmės" ir “visuotinio 
mąstymo" sąvokos yra pačios cent- 
rinės St. Ylos liberalizmo kritikoje. 
Deja, jos paliktos be jokio paaiški- 
nimo, nežiūrint to, kad ligšiolinei 
logikai jos nėra pažįstamos. 
Grįžtame prie liberalinių principų. 
St. Ylai atrodo, kad jie yra tik li- 
beralizmo pasisavinti, nors visada 
buvę ir būsią visuotinai priimami. 
Būtų galima tikėti šia palaiminga 
"visuotinybe", jei istorija kitaip ne- 
liudytų. Žmogaus nelygstamos vertės 
principas nebuvo žmonijai žinomas, 
kol jo neiškėlė krikščionybė. Bet ir 
pačioje krikščioniškoje civilizacijoje 
praėjo daug šimtmečių, kol pagaliau 
iškilo tolerancijos principas. Net pa- 
čių naujųjų amžių pradžioj jis dar 
buvo nežinomas. "Taigi, tolerancija 
nėra buvusi visada visuotinai suvok- 
ta kaip moralinė vertybė. Priešingai, 
ji yra tik labai neseniai praregėta 
vertybė. Net ir šiandien daugelis lie- 
ka jai akli, Tolerancija (kaip sąmo- 
ningai praregėta vertybė) iškilo tik 
su liberalizmu. Kokiu pagrindu ga- 
lima liberalizmui paneigti, kas jam 
esmiškai priklauso? Žinoma, panei- 
gus liberalizmui, kas yra jo esmė, te- 
lieka kažkokia pabaisa, be principų, 
be logikos, be moralės, žodžiu tariant, 
nihilistinė šmėkla. Bet tokia per- 
tempta kritika darosi ir neteisinca, 
ir bergždžia. Užuot įtikinusi tuos, 
kuriuos ji nori pasiekti, greičiau ji 
tik sukelia pasipiktinimą ir tik dar 


labiau nuteikia prieš tai, kas buvo 
norima atskleisti. 
Ankstesniame savo straipsnyje 


ryškinau, kuria prasme liberalizmas 
yra ne savita pasaulėžiūra. ide-lo- 
ginių pažiūrų sistema, o tam tikras 
moralinis nusistatymas, būtent nusi- 
statymas laikytis toleranci'os santy- 
kyje su žmogumi ir kovoti už sąži- 
nės laisvę visuomenėje. šia pr2sme 
liberalizmas nėra susietas su jokia 
specialia pasaulėžiūra, išskyrus tai, 
kad jis iš anksto pasmerkia kolek'y- 
vistines pasaulėžiūras, neigiančias at- 
skiro asmens vertę, sąžinžs laisvę ir 
t.t. Bet tuo pačiu, kad liberalizmas 
nėra susietas su viena specialia pa- 
saulėžiūra, jis yra galimas įvairiai 
interpretuoti. Tie patys liberaliniai 
principai įvairių pasau'ežūrų yra 
skirtingai grindžiami, šiame sąryšy- 
je St. Yla teisingai pabrėžia, kad 
tos pačios sąvokos yra skirtingai in- 
terpretuojamos. Tik be pagrindo jis 
man prikiša, kad jieškau “vienos 
tariamai principinės interpretacijos". 
Ne vienos interpretacijos jieškojau, 
o tik kritiškai vertinau St. Ylos pa- 


grindinę prielaidą — liberalizmo su- 
tapdymą su laicistine jo interpreta- 
cija. Yra galimos įvairios liberalinių 
principų interpretacijos. Jos iš tiesų 
įvairuoja pagal skirtingas pasaulė- 
žiūras. Bet kaip tik todėl ir nėra 
pagrindo liberalizmą tapdyti tik su 
viena kuria specifine interpretacija. 
Iš antros pusės, nereikia dalyko taip 
įsivaizduoti, lyg specifinės interpre- 
tacijos apskritai paliktų liberalizmą 
be jokio vieningo pagrindo, Tasai 
vieningasai liberalizmo pagrindas yra 
moraliniai žmogaus nelygstamos ver- 
tės, tolerancijos, sąžinės laisvės prin- 
cipai. Jie lieka galioti nepriklauso- 
mai nuo savo įvairuojančio ideologi- 
nio grindimo. Ateistas tolerancijai 
jieškos kito pagrindo, negu aš. Tu- 
rėsiu teisės kritiškai vertinti šį jo 
pagrindą, bet dėl to dar neturėsiu 
teisės paneigti nei jo nusistatymą 
būti tolerantiškam, nei nuvertinti jo 
faktinį tolerantiškumą, Kaip visur 
moraliniame gyvenime, taip ir šiuo 
atveju visų pirma atsimintina: ne 
tas yra doras, kuris kilniausią etiką 
išpažįsta, o tas, kuris iš tiesų dorai 
gyvena. Sąžinės vienybė daugiau re'š- 
kia, negu teorinių pažiūrų skirtybės. 


5. Dėl intencijų... Normaliai inten- 
cijų klausimas nekeliamas. Kokia gi 
gali būti bet kurio straipsnio inten- 
cija, kaip pasakyti savo pažiūrą. Kel- 
ti intencijų klausimą jau reiškia iš 
objektyvios plotmės pereiti į asme- 
ninę plotmę, iš logikos į moralę. In- 
tencijų klausimas visada yra nejau- 
kus, nes jis prileidžia, lyg autorius 
būtų turėjęs kažkokių nedorų kės- 
lų. Paties šio intencijų klausimo su- 
daromą nejaukumą, bent iš dalies, 
blaško tik tai, kad St. Yla šį klau- 
simą kelia labai atsargiai (dėkui už 
tai), tiesiog suminėdamas tik tas 
mano intencijas, kurios, “jeigu jų iš 
tikro turėta, negali būti peiktinos". 


Iškilus intencijų klausimui, atvirai 
pasisakau: ėmiausi pasisakyti libe- 
ralizmo klausimu kilusiose diskusijo- 
se dėl to, kad tai laikiau savo s3- 
žinės intelektualine pareiga akivaiz- 
doie tos visos poleminės aistros ir 
sąvokinės painiavos, į kurias šios dis- 
kusijos buvo įstrigusios, Pasak'au, 
ką maniau, be jokių užkulisinių gud- 
rybiį. O jaunuomenę visada turiu 
prieš akis, nes ją laikau jautriausia 
tiesai ir tuo pačiu netiesai. 

Nežinau, kas kokias intencijas ma- 
no pasisakyme rado. Kiekvienu ta- 
čiau atveju atmetu man taikytą prie- 
kaištą, kad jieškojęs “Kkompromi-o", 
“principinio derinio". Kompromisas 
yra praktinės veiklos dalykas. "Ten 
jis turi savo prasmę. Aš gi prakti- 
nės plotmės visiškai neliečiau, todėl 
negalėjau jokių kompromisų nei im- 
tis, nei siūlyti. Lygiai nematau pa- 

grindo priekaištui, kad savo “princi- 
piniu liberalizmu" aš kūręs iliuziją, 
jog pačiame liberalizme slypį prad- 
menys jo reformai. Kokia yra isto- 
rija su “principiniu liberalizmu", esu 
jau anksčiau pasakojęs. Kad ryškin- 
damas liberalizmo pagrindus, nelikau 
aklas tam, kas mūsuose yra nelem- 
to, liudija faktas, jog turėjau drą- 
sos pasisakyti dėl DDT rezoliucijų. 


Tačiau iš tiesų turiu pripažinti tą 
skirtumą, kuris yra tarp St. Ylos ir 
mano žvilgio į liberalizmą. St, Ylai 
liberalizmas, jo sutapdytas su laiciz- 
mu bei indiferentizmu, faktiškai yra 
bedievybės sinonimas. Aš gi libera- 
lizmą aptariu ne laicizmu ar indife- 
rentizmu, o visų pirma moraliniu to- 
lerancijos principų. Vadovaudamasis 
savo teze, kad liberalizmas neturi 
vieno savito masto, St. Yla liberaliz- 
mo sąskaiton rašo visa, be jokios 
atrankos, ką neigiamo randa libera- 
luose (ar net neliberaluose, o tik 
tuose jų “giminėse", kurių liberaliz- 
mui priešiškumas labiau akivaizdus, 
negu jų “giminystė"). Mano gi įsi- 
tikinimu, reikia ne be atrankos visa 
liberalizmui priskirti, kas kieno (te- 
gu ir liberalų) kada nors padaroma, 
o pačiu liberalizmo idealu vertinti 
tikrovę ir tik pagal jį spręsti, kas 
liberalu ir kas ne. Man iš tiesų at- 
rodo, kad toks žvilgis daugiau vil- 
ties teikia naujam dvasiniam klima- 
tui sukurti, negu poleminis persūdy- 
mas ir įžeidžiančios išvados. 


St. Yla citavo laišką, kuriame vie- 
nas jo bičiulių įpareiginėjo mane įti- 
kinti liberalus priimti mano “princi- 
pinį liberalizmą“. Galėčiau į tai at- 
sakyti, kad, pirma, neturiu misijinio 
pašaukimo, o antra, pats siūlytojas 
neima savo pasiūlymo nuoširdžiai 
(gi be nuoširdumo niekas nepasise- 
ka). Bet taip pat galiu pasisakyti, 
kad ir aš po savojo straipsnio susi- 
laukiau ištisos eilės laiškų, kas mū- 
suose nėra nei dažna, nei apskritai 
įprasta. Neturiu mintyje iš jų cituo- 
ti, kaip tas ar kitas man parašiu- 
siųjų galvojo apie St. Ylą. Bet ma- 
nau nenusižengsiąs diskretiškumui, 
jei pasisakysiu, kad daugumą laiškų 
timų žmonių, kurie, nežiūrint viso, 
ką teko liberaluose neigiamai vertin- 
ti, palankiai sutiko mano pastangą 
suteikti šioms diskusijoms kitą kryp- 
tį. Drįstu tuo pasidžiaugti, nes tai 
laikau ne asmenišku man kompli- 
mentu, o bendru rūpesčiu jieškoti 
skaidresnio dvasinio klimato: “gal, 
gal ta kryptimi suderintai veikiant, 
rašant, įneštume blaivumą į mūsų 
emigracines nuotaikas, užnuodytas, 
purvinas..." 

Bet čia 'vėl nuomonės išsiskiria. 
Tiesa, vienoje vietoje St. Yla rašo, 

kad liberalizmas yra  “dalomasis, 
analitinis, pluristinis", kai tuo tar- 
pu “principinė plotmė yra paženk- 
linta jungimu, sinteze, vienybe". Ta- 
čiau toliau, manosiose intencijose 
įžiūrėjęs “vienos tariamai principi- 
nės interpretacijos" bandymą, vėl 
gina reikalą aiškinti mūsuose susi- 
dariusias skirtybes. Principiškai su- 
tinku, kad nėra ko reikalauti vieny- 
bės vardan atsisakyti paties minti- 
jimo, t. y. vengti klausimų vien dėl 
to, kad jie gali būti palaikyti “vie- 
nybės" ardymu. Pagaliau, ne pati 
minties įtampa gresia vienybei, o tik 
toks skirtybių aiškinimasis, kuris 
virsta įžeidinėjančia polemika, Nėra 
čia esminio skirtumo, ar vienu atve- 
ju įžeidimas ateina iš asmeninio ko- 
neveikimo ar antru atveju jis iš- 
plaukia “metodo išvados“ pavidalu. 
Imantis tokių klausimų, kaip libera- 
lizmas, liečiami ne akmenys, o žmo- 
nės. Kada kam nors brangus įsitiki- 
nimas “sugiminiuojamas" su nihiliz- 
mu, nėra ko stebėtis paliestųjų jau- 
dinimusi, jį laikyti tik “subjektyviu 
dalyku''. Niekas neįsižeis ir nesijau- 
dins, jei jo pažiūra bus kritiškai ver- 
tinama tokia, kokią jis iš tiesų turi. 
Bet jeigu įsižeidžiama, yra ženklas, 
kad nebuvo pajėgta kitų teisingai 
suprasti. Lengvai ranka į tai numo- 
ti neleidžia nei krikščioniškoji arti- 
mo meilė, nei apskritai žmogui pa- 
garba. Yra atsakomybė už savo žo- 
dį ne tik intelektualine tiesos, bet ir 
moraline žmogui atodairos prasme. 

Buvau specialiai primintas patiks- 
linti, kaip suprantu tiesų pasisaky- 
mą dėl negerovių, kuris neturėtų nei 
kaltinimo atspalvio, nei globališkų 
apibendrinimų. Man čia reikalas 1a- 
bai paprastas atrodo. Kur yra kaltė, 
ten savaime yra ir kaltinimas: pati 
kaltė teisia kaltąjį, be mūsų teismo. 
Mums greičiau tereikia budėti, kad 
patys nenusikalstume, besiimdami su 
kaltaisiais teisti ir nekaltuosius. Jei 
vienas yra kaltas, nėra teisės jo kal- 
tę "apibendrinti" visai giminei; jei 
žmonės yra kalti, nereikia jų kaltės 
versti “faktu" patiems jų idealams 
apkaltinti. 

Pagaliau, iš savo pusės, norėčiau 
patikslinti dar vieną neprašytą da- 
lyką, Savo ankstesnį straipsnį buvau 
pavadinęs diskusiniu. Iš to buvo pa- 
daryta išvada, kad aš savo nusista- 
tymus laikau “dar diskutuotiniais da- 
lykais", kai “tuo tarpu nediskutuoti- 
na yra bendroji principinė plotmė". 
Neneigiu savo straipsnio diskusišku- 
mo, bet esu nustebintas radęs jį pa- 
statytą prieš “principinės plotmės" 
bediskusiškumą. Dviprasmybei  iš- 
vengti paaiškinu, kad tuo neturėjau 
mintyje nelaikyti tiesa to, ką ra- 
šiau. Ką rašiau ar rašau, yra man 
brangi tiesa. Bet negaliu dėl to už- 


miršti, kad ir tai, kas man brangu, 
kitiems gali kitaip atrodyti ir tuo 
būdu virsti diskusijų objektu. Tas 
nepriklauso nuo mūsų. Lygiai abu 
su St. Yla esame sulaukę to pačio 
diskusinio likimo, nežiūrint, kaip ku- 
ris žiūrėjome į savo pažiūrų disku- 
tuotinumą. Kiekvienu atveju nelaiky- 
ti savų pažiūrų kažkuo nediskutuoti- 
nu nereiškia nei jų nebranginimo, nei 
apskritai tiesos nevertinimo, o tik 
išpažinimą to, kad niekas neturime 
teisės save sutapdyti su diskusijų 
nebežinančia “principine" ar “visuo- 
tine plotme". Mažai dalykų lieka 
anapus dskusijų taip saugiai, kaip 
2x2 lygu 4. Giliau siekią klausimai 
yra buvę amžiais diskutuojami. Ar 
mes patys savo pažiūras laikome 
diskutuotinomis ar ne, tas visai ne- 
liudija nei jų tikrybės nei netikry- 
bės. Ne mūsų pažiūrų tvirtumas ap- 
sprendžia tiesa, o tiesa teisia mūsų 
pažiūras. Niekas nenori likti netie- 
soje. Visi jieškome tiesos. Tačiau tik 
akla išdidybė gali užmiršti, kad 
žmogiškasis tiesos jieškojimas vyks- 
ta per klausimus, taigi, ir per disku- 
sijas. Kas man yra tiesa, kitam tėra 
klausimas. Tik amžinybėje galut'nė 
tiesa užpūs visus klausimus. Kol ta- 
čiau esame laike, tol liekame prieš 
klausimus — liekame diskutuoti. 


Juozas Girnius 


PASAULIO LIET. BENDR. 
SEIMAS 


Istorinis žingsnis 


Šiandien, kai mūsų Lietuva yra 
svetimųjų okupuota ir mūsų tautos 
valstybinė organizacija paversta ru- 
siškojo komunistinio imperializmo 
tarnaite, laisvajame pasaulyje paskli- 
dę lietuviai savo tautinę gyvybę gali 
išlaikyti tik savanorišku susiklausy- 
mu savosios tautinės bendruomenės 
ribose. 

Džiugu yra, kad daugelyje laisvo- 
jo pasaulio kraštų lietuviai jau yra 
sudarę savai bendruomenei organiza- 
ciją. Tačiau atskirų kraštų lietuvių 
savitarpio santykiams ir bendradar- 
biavimui ugdyti, o prireikus ir viso 
pasaulio lietuvių vardu prabilti, yra 
būtinas vienijantis centras. Pasauly- 
je pasklidę lietuviai turi sudaryti vie- 
ningą Pasaulio Lietuvių Bendruome- 
nę. 
Tam tikslui 1958 metais New Yor- 
ke įvyksta Pasaulio Lietuvių Ben- 
druomenės seimas. "Tai istorinės 
reikšmės žingsnis. Kad jis būtų sčk- 
mingas, visų kraštų lietuviai turi įsi- 
sąmoninti jo vaidmenį ir tinkamai at- 
likti jo atžvilgiu tenkančias parei- 
gas. 


Uždavinių įvairumas 


PLB Seimo vaidmuo svarbus ne 
tik tuo, kad jis nustatys atskirų 
kraštų lietuvių tarpusaviniam ben- 
dravimui ir bendradarbiavimui prin- 
cipus ir praktiškas gaires, bet ir tuo, 
kad jis sudarys progą parodyti pa- 
sauliui mūsų tautos kūrybinį įnašą 
žmonijos kultūrinei pažangai. Iš čia 
ir PLB seimui pasirengimo uždavi- 
nių įvairumas. 

Pirmas uždavinys— nustatyta tvar- 
ka išrinkti PLB seimo atstovus. At- 
stovams rinkti tvarka bus paskelb- 
ta, kai tik bus priimta PLB laikino- 
ji konstitucija. Pats atstovų rinkimas 
sunkumų nekels. Sunkumai kils dėl 
lėšų atstovams į PLB seimą vykti. 
Kiekvieno krašto lietuvai į PLB sei- 
mą turi atsiųsti bent po vieną atsto- 
vą. Praktiška galimybė priklausys 
nuo to, kiek tam reikalui bendrų lėšų 
pavyks sudaryti. 


Lėšų sudarymo uždaviniai labai 
dideli. Lėšų reikia ne tik pačiam 
PLB seimui susirinkti. Jų reikia ir 
meno bei spaudos parodoms organi- 
zuoti. Jų reikia lietuvių muzikos 
simfoniniam koncertui ir tautinei mis- 
terijai. Jų reikia sporto šventei. Pa- 
galiau lėšų reikia ir pačioms lėšoms 
organizuoti. 


Lėšos seimui 


Jau pats laikas visų kraštų lietu- 
viams imtis visų įmanomų žygių 
PLB seimo reikalams lėšų telkti. 
Kiekvieno lietuvio tautinė pareiga— 
nors ir mažu įnašėliu prisidėti. Pa- 
skiri asmenys ar organizacijos, pa- 
aukoję PLB seimo reikalams bent 
3100, tampa PLB seimo garbės sve- 
čiais. Aukas siųsti komiteto iždinin- 
kui A. Trečiokui, 315 Walnut St., 
Newark 5, N. J, USA. Komitetas 
yra numatęs išleisti PLB seimo žy- 
menį, kad kiekvienas lietuvis galė- 
tų įsigyti šio istorinio įvykio atmi- 
nimą. Lietuviai dailininkai gali atei- 
ti PLB seimo lėšoms sudaryti tal- 
kon, pateikdami PLB seimo Org. Ko- 
mitetui žymenio projektus. Projektai 
labai laukami iki vasario 28 d. Pro- 
jektus siųsti Msgr. Jonui Balkūnui, 
64-14 56th Rd., Maspeth 78, N. Y. 


ir simfoninės muzikos 
koncertas 


Sportas 


Lietuvių simfoninės muzikos kon- 
certo dirigentu yra sutikęs būti prof. 
Vytautas Marijošius. Koncerto pro- 
gramos kolegiją sudaro prof. Vyt. 
Mariošius, prof. Kazys V. Banaitis, 
prof. Izidorius Vasyliūnas ir prof. 
Juozas Žilevičius. Visi lietuviai kom- 
pozitoriai prašomi talkos. (Prof. V. 


Marijošiaus adresas: 331 Chestnut 
St., New Britain, Conn., USA), 
Sporto šventę organizuoja New 
Yorko Lietuvių Sporto Apygarda. Vi- 
sų kraštų lietuviai sportininkai la- 
bai prašomi jieškoti galimybių bent 
paskiriems, individualinio sporto ša- 
kose pasižymėjusiems, lietuviams 
sportininkams šioje lietuvių sporto 
šventėje dalyvauti. Būtų idealu, kad 
ne tik iš JAV ir Kanados, bet ir iš 
kitų kraštų dalyvautų ir grupinio 
sporto komandos. Sporto šventės rei- 
kalais kreiptis į A. Vakselį, 85-09 
88th St., Woodhaven 21, N. Y. 
Tautinės misterijos pastatymu rū- 
pinasi Čiurlionio ansamblio dirigen- 
tas muzikas Alfonsas Mikulskis. Kul- 
tūros Fondas jau yra paskelbęs kon- 
kursą misterijos tekstui parašyti. 


Dailės paroda 


Tapybos bei skulptūros paroda tu- 
ri pavaizduoti visų krypčių laisvojo 
pasaulio lietuvių menininkų kūrybą, 
spaudos paroda — rašliavos įnašą 
žmonijos kultūrai. 


PLB seimas bus laisvojo pasaulio 
lietuvių kūrybinių polėkių ir tautinio 
solidarumo išraiška. Padarykime ją 
vertą svetimųjų dėmesio ir pasigėrė- 
jimo ir savųjų pagarbaus pasididžia- 
vimo! = 

PLB Seimo Organizacinio 
Komiteto Prezidiumas 


ATSIŲSTA PAMINĖTI 


Eugenijus Gruodis: AGUONOS IR 
SMĖLIS. Eilėraščiai. Išleido Lietu- 
viškos knygos Klubas, Chicago, 70 p. 
Kaina $1.00. 


Dr. Antanas Kučas: LIETUVIŲ 
ROMOS KATALIKŲ SUSIVIENIJI- 
MAS AMERIKOJE. Išleido LRK Su- 
sivienijimas Amerikoje. Wilkes-Bar- 
re, , 1956. 370 p. 


Algirdas Landsbergis: IL GOJI 
NAKTIS, Novelės, 176 p. “Nidos" 
klubo leidinys nr. 16, 1956 m. 


Nelė Mazalaitė: PIŪTIES METAS. 
378 p. Aplankas dail. A. Rūkštelės. 
Išleido Lietuviškos Knygos Klubas, 
1956 m. Kaina $3.75, 


Povilas Abelkis: VISŲ šVENTŲ 
PARAPIJA. Tekstas lietuviškas ir 
angliškas. Išleista parapijos įkūrimo 
50 m, sukakčiai paminėti. Knyga įriš- 
ta ir gausiai iliustruota. 1956 m., 
310 p. Išleista Čikagoje. 

Į LAISVĘ. Leidžia Lietuvių Fronto 
Bičiuliai, 1956 m. nr. 11 (48). Nume- 
ris skirtas Amerikos ir Kanados LF 
Bičiulių konferencijos Windsore idė- 


joms gvildyti,. 


ĮVYKIAI 


e "Aidams" įžengus į aštuntuo- 
sius Metus Amerikoje, gauta nuošir- 
džių sveikinimų ir palankių atsiliepi- 
mų. Tarp kitų, Kanadoje išeinąs sa- 
vaitraštis “Nepriklausomoji Lietu- 
va“, kurį redaguoja J. Kardelis, sau- 
sio 23 d. 4 nr. rašo: 

“Didelis, gražiai 
kai puošiamas žymiais menininkų 
kūriniais, visada kupinas aktualio- 
mis temomis “Aidų" žurnalas jau už- 
baigė septintuosius metus ir pradėjo 
eiti aštuntuosius metus. Tai yra 
reikšminga. 

“Nelengvas uždavinys leisti kultū- 
rinį rimtą žurnalą. Skaitytojų jis 
daug neturi, nors, atrodo, galėtų tu- 
rėti, nes inteligentiškos lietuvių pub- 
likos yra pakankamai. Deja, dauge- 
lis, nors ir vadinasi inteligentais, bet 
dar nėra pasiekę to kultūrinio lygio, 
kad jaustų gyvą reikalą bendrauti 
mintimis su kitais intelektualais. 

“Nelengva žurnalui ir su raštais, 
nes minėtoji priežastis atpalaiduoja 
nuo dalyvavimo minčių pasaulio ben- 
dravime. O išlaidos žurnalui yra di- 
delės. Tat toks septynerių metų lei- 
dimo tesėjimas yra didelis dalykas. 

“Intelektualai turėtų daugiau su- 
sidomėti šiuo kultūriniu leidiniu ir jį 
paremti". 

Leidėjai visiems yra dėkingi už 
nuoširdžius žodžius, ta proga tartus 
laiškuose ir spaudoje, ypatingai 
“Draugui" ir “Darbininkui“, supa- 
žindinantiems skaitytojus su kiekvie- 
nu “Aidų" numeriu. 

o JAV LB centro valdyba organi- 
zacijos reikalams tvarkyti, ryš'ams 
palaikyti ir informuoti apie veiklą 
pradėjo leisti biuletenį. Biuletenis 
apylinkėms siuntinėjamas tiesiogiai 
arba per apygardas. Rūpinamasi, 
kad jį gautų kiekvieno LB organo 
ir junginio vadovybė. Biuletenius 
leidžia ir kai kurios LB apygardos 
(Čikaga, Hartfordas), juose išryškin- 
damos centro valdybos potvarkius ir 
palaikydamos glaudesnį ryšį su apy- 
linkių valdybomis, Esama ir tokių 
vietų, iš kurių nepasigirsta atgarsio 
į centro valdybos raštus. 

e Vasario 16 gimnazijos finansinė 
padėtis tebėra sunki. Laukiama iš 
JAV suorganizuotų būrelių tiksles- 
nio pasižadėjimų vykdymo, laiku ati- 
duodant auką. Dar vis organizuoja- 
mi ir nauji būreliai. Čikagoje gimna- 
zijos išlaikymui daug dirba kun. 
Sugintas. 

e Pulk. J. Lanskoronskiui Vliko 
Vykdomosios Tarybos nepavyko su- 
organizuoti. Neįveikęs pasipainiojusių 
kliūčių, jis gautus įgaliojimus per- 
vedė Vliko pirmininkui ir pats grįžo 
į Europą. 


leidžiamas, -pui- 

e Dail. K. Žoromskis vasario 9 d. 
Niujorke į Pabaltiečių Laisvės Na- 
mus (Baltic Freedom House) buvo 
sukvietęs apylinkės kultūrininkus, 
menininkus, visuomenės veikėjus, 
spaudos atstovus pasvarstyti galimy- 
bes suruošti pasaulinio masto lietu- 
vių dailininkų parodą, įjungiant ir 
Lietuvoje gimusius nelietuvius, Atsi- 
lankė 20 asmenų, kiti raštu atsiun- 
tė savo pritarimą. Susirinkime, ku- 
riam vadovauti iniciatorius pakvietė 
V. Rastenį, o sekretoriauti A. Kašu- 
bienę, iš visų pusių apžvelgta tokio 
didelio sumanymo vykdymo aplin- 
kybės. Iš K. Žoromskio pranešimo 
paaiškėjo, kad, ruošiant parodą, pir- 
miausia reikalinga išleisti gražią 
mūsų dailininkų monografiją. Gauto- 
mis iš jos pajamomis būtų apmokė- 
ta dalis išlaidų, susietų su parodos 
organizavimu. Pajamų pagrindą gi 
turėtų sudaryti stambios aukos, ku- 
rias sudėtų kultūros mecenatai, ir 
smulkesnės, renkamos iš plačiosios 
visuomenės. Paroda būtų kilnojama 
po didžiuosius Amerikos ir Europos 
miestus. Dalyvauti joje galėtų visi 
mūsų dailininkai. Jų darbų atranka 
gi būtų pavesta žymiems meno žino- 
vams svetimtaučiams. Po pranešimo 
susirinkimo dalyviai pilnai pritarė, 
kad tokia paroda augštai iškeltų Lie- 
tuvos vardą pasaulyje ir patarnautų 
mūsų laisvės bylai, tačiau suminėjo 
ir tuos sunkumus, kurie neišvengia- 
mai atsirastų tokį sumanymą vyk- 
dant. Pagrindinis jų, visų bendra 
nuomone, yra reikalingų lėšų sutel- 
kimas. Daugeliui jos atrodė žymiai 
didesnės, kaip iniciatoriaus prama- 
tyta. Pašnekesys buvo labai įdomus. 
Parodos iniciatoriui patarta asmeniš- 
kai aplink save telkti žmones, tin- 
kamus šiam  didžiam sumanymui 
įvykdyti, ir iš jų sudaryti organiza- 
cinį komitetą. 

«e Anastazija Tamošaitienė išaudė 
kilimą, kuriame vaizduojamas šv. 
Pranciškus lietuviškoje aplinkoje. 
Šventasis krintančių saulės spindulių 
šviesoje stovi tarp medžių, paukščių 
ir gėlių. Į kilimą įjungta varpinės, 
bažnyčios, namukai. Viskas stilizuo- 
ta lietuviškos tautodailės dvasioje. 
Kilimas yra 4 pėdų pločio ir 6 pėdų 
ilgio. Užsakė pranciškonų provincijo- 
las. Kilimas pakabintas gimnazijos 
koplyčioje. Atrodo, kad tai pirmas 
tokio masto šv. Pranciškaus meniš- 
kas pavaizdavimas lietuviškose audi- 
niuose. Kilimas atspaustas šio nume- 
rio "Aidų"? viršelyje. 

«e Dienraštis “Draugas" persikėlė 
į naujas patalpas. Dabar “Draugo" 
redakcijos ir administracijos adresas 
yra šis: 4545 W, 68rd St., Chicago 
29, III. 

e Jonas Andriulis, Michigano vals- 
tybėje gyvenąs ūkininkas, “Draugo"' 

romano premijai paaukojo 1000 Col. 
Mecenatas yra antrosios kartos Ame- 
rikos lietuvis. “Draugo! premija 
skelbiama jau septintą kartą. 

«e Pavasariniame lituanistikos pa- 


skaitų semestre Fordham universi- 
tete Niujorke lektoriais pakviesti šie 


asmenys: A. Salys, J. Puzinas, S. 
Sužiedėlis, K. Pakštas, M. Gimbu- 
tienė, J. Aistis, V. Jeskevičius, A. 


Vasys. Lietuvių jaunimas kviečiamas 
paskaitas lankyti. Semestrinis mo- 
kestis 20 dol. Negalintiems užsimo- 
kčti duodamos stipendijos. Darbas 
prasidėjo vasario 1 d. Informacijos 
reikalais kreipiamasi į Rev. V. Jes- 
kevičių arba dr. A. Vasį: P. O. Box 
566, New York 58, N. Y. 

e V. K. Jonynas už medžio rėžinį 
“Buropa" gavo “Audubon Artists" 
meno draugijos premiją — meda'į ir 
piniginę dovaną. Dailininkas, kuriam 
kovo mėnesį sueina 50 metų am- 
žiaus, dėsto meną Fordhamo Univer- 
sitete Niujorke. 


e Kovo 30-31 d. Čikagoje Marijos 
augšt. mokyklos salėje statoma ope- 
ra Rigoletto. Pastatymo meninei pu- 
sei vadovauja op. sol. VI. Baltrušai- 
tis, dirig. A. Kučiūnas ir rež. K. 
Oželis. 

e Bern. Brazdžioniui vasario 2 d. 
suėjo 50 metai amžiaus. Apie jubi- 
liatą plačiau bus ateinančiame nu- 
meryje. - 

e Arkivysk. Jurgio Matulaičio bea- 
tifikacijos byla palankiai baigta Ro- 
mos Vikariato teisme. Dabar ji bus 
perkelta į Apeigų Kongregaciją. 


e LB centro valdyba nutarė išleis- 
ti šios organizacijos penkmečiui pa- 
minti metraštį. Pati sukaktis jau yra 
praėjusi tyliai. LB JAV oficialiai bu- 
vo įsteigta 1951 m. lapkričio 18 d. 
Niujorke. Metraščio turinį sudarys 
aktualūs straipsniai lietuvybės, kultū- 
ros klausimais, LB veiklos apžvalga, 
panagrinėjimas JAV gyvenimo ir kt. 
Šį leidinį, kuris numatomas 200 pus- 
lapių, redaguos J. Cicėnas, o spaus- 
dins J. Kapočius Bostone. 


e JAV LB Kultūros Fondo valdy- 
ba susitarė su A. Ružancovu dėl 
“Knygų Lentynos" leidimo. šiais me- 
tais numatoma išleisti 6 numeriai, 
kuriuose bus paskelbta 1956-1957 m. 
lietuvių bibliografija, aprašytos visos 
pasirodžiusios knygos ir suminėti 
svarbesnieji straipsniai, buvę per'o- 
diniuose leidiniuose. “Knygų Lenty- 
nos" prenumerata 1956-1957 m. JAV 
ir Kanadoje 2 dol., visur kitur 1 dol. 
Adresas: Lithuanian Bibliographical 
Service, 602 Harvey St., Danville, 
Ill. šį leidinį kviečiami prenumeruo- 
tis pirmiausia spaudos ir kultūros 
darbininkai. LB centro valdyba į 
“Knygų Lentynos" platinimą kviečia 


a, „gardų ir apylinkių valdybas. Ska- 
tinama šį leidinį  užprenumeruoti 
Amerikos ir kitų šalių bibliotekoms 
bei mokslo įstaigoms. 

e Lietuvių pranciškonų gimnazija, 
atidaryta praėjusių metų rudenį, vei- 
kia sėkmingai. Pirmojoje klasėje yra 
17 mokinių. šių metų ru- 
denį atidaroma ir antroji klasė. Šiuo 
metu rūpinamasi patalpų praplėtimu 
ir gausesniu mokomuoju personalu. 
Rudenį numatoma vietų 30-čiai nau- 
jų mokinių. Prašymai jau dabar pri- 
imami. Gimnazija turi visas JAV vie- 
šųjų mokyklų teises. Mokiniai auk- 
lėjami lietuviškoje dvasioje. Lietuvių 
kalbai Amerikos švietimo vadovybė 
pripažino lygias teises, kaip ir ki- 
tiems dėstomiesiems dalykams. Prie 
gimnazijos veikia bendrabutis. Visais 
reikalais kreiptis į rektorių šiuo ad- 
resu: Tėv. J. Gailiušis, Franciscan 
Fathers, Kennebunkport, Maine, 


e Lietuvos nepriklausomybės šven- 
tė vasario 24 d. buvo paminėta Jo- 
kūbo Stuko vadovaujamoje televizi- 
jos programoje Niujorke. 

e Bostono Dramos Sambūriui suė- 
jo penkeri veikimo metai. Per tą lai- 
ką buvo pastatyti šie scenos veikalai: 
K. Binkio “Atžalynas", R. Blauma- 
nio “Indranai'', P. Vaičiūno “Tuščios 
pastangos", Ch. Dickenso ,Kalėdų 
Giesmė", V. Karklinio “Raudonasis 
vynas" ir K. Inčiūros (A. Gustaičio 
perredaguotas) “Vincas Kudirka". 
Sambūris suorganizuotas A. Gustai- 
tienės pastangomis. Ji režisavo visus 
pastatytus veikalus, išskyrus “Vincą 
Kudirką", kurį režisavo Ipolitas Tvir- 
butas. Sambūriui Bostono ir Niujor- 
ko apylinkės lietuviai parodė daug 
palankumo, labai gausiai lankyda- 
miesi į gastrolinius vaidinimus. Bos- 
tono Dramos Sambūris, vadovaujant 
A. Gustaitienei ir talkinant Lietuvos 
teatro atstovams, Henrikui Kačins- 
kui, Stasiui Santvarui, Ipolitui Tvir- 
butui, išaugo į pajėgų teatrinį vie- 
netą mūsų išeivijoje. Technikiniais 
sambūrio reikalais rūpinasi Antanas 
Gustaitis, . 


o Tautos Fondui Kanadoje per 9 
metus surinkta 33,000 dol. Praėjusiais 
metais aukų gauta 4,179 dol. 


o Kan. dr. J. B. Končius sausio 22 
d. aplankė Niujorko kardinolą F. 
Spelmaną ir National Catholic Wel- 
fare Conference (NCWC) direktorių 
prel. E. Swanstromą. Balfo pirminin- 
ką lydėjo dvi tautiškais drabužiais 
pasipuošusios lietuvaitės, kurios 
tremtinių vardu abiem įteikė dova- 
nas — lietuviškus kryželius. Kardi- 
nolas ir prel. E: Swanstromas buvo 
labai nuoširdūs. NCWC organizacija 
padėjo 30,000 lietuvių atvykti į šį 
kraštą ir maistu, drabužiais bei pi- 
nigais rėmė tremtinius. 


“AIDŲU" GARBĖS PRENUMERATORIAI 


A. Jautokaitė, Chicago, Ill.; J. Daukaitė, Detroit, Mich.; 
kun. Pr. Geisčiūnas, Fromberg, Montana; dr. St. Petrauskas, 
Elizabeth, N. J.; dr. P. J. Bagdanavičius, V. Koppaūs, Brook- 
lyn, N. Y. 

“AIDŲ" RĖMĖJAI 

M. Krasauskas, A. Kundrotas, Chicago, Il.; A. Girnius, 

Jamaica Plain, Mass.; Liuda Ozebergytė, Toronto, Ont, 

DARBININKAS, 


DU KARTU SAVAITEĖJE IšEINĄS LAIKRAšTIS, 


VISUOSE PASAULIO KRAšTUOSE GYVENANČIŲ LIETUVIŲ 
YRA MIELAI LAUKIAMAS SVEČIAS 


DARBININKAS, 


turėdamas daug stiprių bendradarbių ir lietuviškose vietovėse gerų 
korespondentų, gali aiškiai kalbėti tarptautinės politikos, religijos, 
literatūros, mokslo, meno, lietuviškos kultūros bei visuomeninės veik- 
los klausimais. Skaitytojas jame randa “Kūrybos priedą", jaunimo, 
moterų, sporto, filmų, šachmatų skyrius. Visa medžiaga pateikiama 
lengvu stiliumi ir sklandžia, taisyklinga lietuvių kalba. Redaguoja S. 
Sužiedėlis, J. Brazaitis, P. Jurkus, M. Stepaitis, O. F. M. 


DARBININKAS 


EINA 42 METUS, UGDYDAMAS MŪSŲ IšEIVIJOJE 
KRIKšČIONIšKĄA PASAULEŽVALGĄ IR MEILE 
LIETUVIŲ TAUTAI 
METINĖ PRENUMERATOS KAINA: 
JAV $6.00, BROOKLYNE — $6.50, 
UŽSIENYJE — $6.50. 


Administracijos adresas: 


DARBININKAS 


910 WILLOUGHBY AVE. BROOKLYN ZL NY. 


